ކަނޑުގައިވާ ކުލަތަކާއި މެދު ވިސްނާލުން ކީއްތޯ – Vedhun\nކަނޑުގައިވާ ކުލަތަކާއި މެދު ވިސްނާލުން ކީއްތޯ\nއަފްރާޚް January 28, 2014 ކަނޑުގައިވާ ކުލަތަކާއި މެދު ވިސްނާލުން ކީއްތޯ2014-01-28T21:07:00+00:00 ފޭނުން, ސައިންސް No Comment\nސެންޕައިގެ ފިކުރު ކޮލަމް\nއަހަރެމެންގެ ގައުމަކީ އިންޑިޔާ ކަނޑަށް އުކާލެވިފައިވާ ހާރުތަކެއް ފަދަތަނެކެވެ. ކުޑަ އާބާދީއެއް ލިބިފައިވާ ،ބިމުގެ ނިސްބަތުން ކުޑަ ޤައުމަކަށްވެސްވެފައި އަދިހަމަ އެއާއި އެކު ނިސްބަތުން ކަނޑުގެ ބޮޑުބައެއް ލިބިފާއިވާބައެކެއެވެ. އެހެނަސް ކަނޑުގެ ބޮޑުބައެއް ލިބިފައިވާއިރު ކަނޑުގެ އެކި ހިސާބުތަކުގައި އެކިކަހަލަ ކުލަތައް އައިސްފާވަނީ ކިހިނެއްތޯ ވިސްނާ ފިކުރު ކޮއްލީ ތީގެތެރެއިން ކިތައް ބޭފުޅުންނަށްތޯއެވެ.\nކަނޑުގައި ނުވަތަ ކޯރުތަކުގައިވާ ކުލަތަކަށް އެހިސާބަކަށް އެންމެ އެކަށީގެންވާ ކުލަކަން ކަނޑައެޅެނީ، އިރު އޭގެ އަލި އައިސް ފެނުގެ މަތީފަށަލައިގައި ޖެހުމުންނެވެ. އަލީގެ ބައެއް ކުލަތައް ފާއްދާލައެވެ. އަދި އެތަނަކަށް އެންމެ އެކަށީގެންވައި ކުލައެއް “ރެފްލެކްޓް” ނުވަތަ “ސްކެޓާރ” ކޮއްލައެވެ. ބައެއް ފަހަރަށް މާސިންގައި ކަނޑުން ފެންނަ ކުލައާއި،ވިލު ހިސާބުތަކުން ފެންނަކުލައާއި، އަދި ފަރުފެންނަ ހިސާބުތަކުން ފެންނަކުލަތައް ތަފާތެވެ. މިހެން މިވަނީ ކިހިނެކުންކަން ސުވާލު އުފެދެއެވެ.\nސައިންސްގެ ހޯދުންތަކުން އެނގޭ ގޮތުގައި އިރުގެ އައްޔަކީ ވިއްސާރަ ދުނީގެ ކުލަތައް އެކުވެގެން އުފެދިފައިވާ “ހުދު” އައްޔެކެވެ. އެހެންކަމުން ކުރިންބުނިހެން އިރުގެ ދޯދިތައް އައިސް ފެނުގެމަތީ ފަށަލައިގައި ޖެހުމުން، ފެނުގައި ހިމެނޭ ބައެއް އެއްޗެހީގެ ސަބަބުން އަލިފޭދިގެން ދިޔުމާއި ދަޅައެޅުމާއި އަލި އަނބުރާ ފޮނުވުމުގެ މަރުހަލާތައް ކުރިއަށްދެއެވެ. މިގޮތުން ފެނުގައި ހިމެނޭ އެއްޗިއްސަށް ބަލާލާއިރުގައި ލޮލަށް ނުފެންނަވަރުގެ މަޙުލޫޤުންނާއި،“ޕްލާންކްޓަންސް”،ފެނުގެ އަޑިންއަރާ ވެއްޔާއި އެހެނިހެން ސާމާނާއި،’މިނެރަލްސް’ އަދި ފެނުގެ މަތީފަށަލަޔަށް އެޅޭ އަލި އިތުރަށް ހަރަކާތްތެރި ކުރުވުމަށް އެހީވެދޭ ދިރޭތަކެއްޗާއި އަދި އެހެނިހެން ތަކެތި ހިމެނެއެވެ.އަދި މީގެ އިތުރުން އެތަނަކަށް އެކަށީގެންވާ ކުލަ ލިބިދިނުމުގައި އެތަނެއްގެ ތިލަ،ފުންމިނަކީވެސް ވަރަށް ބޮޑު ރޯލެއް އަދާކުރާކަމެކެވެ.\nމިގޮތުން މިހާތަނަށް ހޯދިފައި ހޯދުން ތަކަށް ބަލާލާއިރު،ވަކި ކުލައެއް ކަނޑުގެ އެއްވެސް ހިސާބަކުން ފެނިއްޖެނަމަ،އެހިސާބެއްގެ ފުންމިން އަހަރެމެންނަށް އަންދާޒާ ކޮށްލެވެއެވެ. އެގޮތުން މަޑުމުށިކުލައިގައި ފެނިއްޖެނަމަ،އެތަނެއްގެ ފުން މިނުގައި ގާތް ގަނޑަކަށް އެއް މީޓަރަށް ވުރެން ތިލަކަން ލަފާކުރެވެއެވެ، މަޑުފެހިކުލައިގައި ފެނިއްޖެނަމަ އެއީ ދެމީޓަރަށް ވުރެން ފުންކަން އަންދާޒާކޮށްލެވެއެވެ، ގަދަ ފެހިކުލައިގައި ފެނިއްޖެނަމަ އެއީ ހަމީޓަރަށް ވުރެން ފުނެވެ. އަދި ހަމަ އެހެންމެ ގަދަ ނޫކުލައިގައި ފެނިއްޖެ ނަމަ އެއީ ފަންސަވީސް މީޓަރަށް ވުރެން ފުންކަން ވެސް ލަފާ ކުރެވެ. މިގޮތަށް ތިލަ،ފުން މިން ލަފާ ކުރެވޭނީ މިރާއްޖެ ކަހަލަ ފަރުތައް ހުންނަ ކަނޑުތަކުގައެވެ. ކޯރުތަކުގައި ތަފާތުވުން އެކަށީގެންވެއެވެ.\nއަހަރެމެންގެ ކަނޑުތައް ނޫކުލައިގައި މިހުންނަނީ ކީއްވެބާވައެވެ؟ އިރުގެ އަލި ދަތުރުކުރަނީ އެކި “ވޭވް ލެންތު” ގައެވެ. މިގޮތުން އިރުގެ އަލި ކަނޑަށް އެޅުމުން ރަތް،އޮރެންޖް، އަދި ރީނދޫ ކުލަތައް ފެނުގެ ތެރެޔަށް ފާއްދާލައެވެ. އަދި ނޫކުލަ “ރެފްލެކްޓް” ކޮއްލައެވެ. މިހެންވަނީ ނޫކުލައިގެ “ވޭވް ލެންތު” އެހެން ކުލަތަކަށް ވުރެން ކުޑަވީމައެވެ. އުޑުމަތި ސާފުވެފައި ބޮޑަށް އަވިދޭކަމުގައި ވަނީ ނަމަ ކަނޑުގެ ކުލަތައް ފެންނަލެއް މާބޮޑަށް ސާފެވެ. އެހެން ނަމަވެސް އުޑުމަތި ބަނަވެފައި އަވިދިނުން ކުޑަނަމަ ފެންނަ ކުލަތައް ސާފުވުން ކުޑައެވެ، މިހެން ދިމާވަނީ އިރުގެ އަލީގެ ބާރުމިން ދައްވުން ނުވަތަ އިންޓެންސިޓީ ހުނަ މިންވަރުގެ ސަބަބުންނެވެ.\nބައެއްފަހަރަށް އަހަރެމެންގެ ކަނޑުތަކުގެ ބައެއް ހިސާބުތަކުގައި މަޑު ފެހިކުލައެއްވެސް ހުރެއެވެ، މިހެންދިމާވުމުގެ އެންމެ ބޮޑު ރޯލެއް އަދާކުރަނީ “ފައިޓޯ ޕްލާންކްޓަންސް” އެވެ. “ފައިޓޯޕްލާންކްޓަންސް ” ގައި “ކުލޮރޮފިލް” ހުރެއެވެ. މިއަކީ ގަސްގަހާގެހި އިރުގެ އަލި ބޭނުން ކޮށްގެން ކާނާ އުފައްދަން ބޭނުންކުރާ އެއްޗެކެވެ. މިގޮތުން “ފައިޓޯޕްލާންކްޓަންސް” ނިސްބަތުން ގިނަވުމުން އެހިސާބުގަނޑެއް ފެހިކުލަވެއެވެ.\nކަނޑުތަކަކީވެސް އަޖައިބުން ފުރިގެންވާ ގިނަ ކަންތައްތަކެއް ވާތަނެކެވެ. ކަނޑުގައި ލައްވާފައިވާ އެންމެ ކުޑަ އެތިން ފެށިގެން ގޮސް އެންމެ ބޮޑު އެއްޗަށް ނަޒަރު ހިންގާލިޔަސް މިކަން އެނގެއެވެ. ނުވަތަ ވަށައިގެންވާ ހުރިހާ ކަމަކުން ވެސް މިކަން އެނގިގެންދެއެވެ. މިގޮތުން އަހަރެމެންގެ ދިރިއުޅުމުގެ ގިނަކަންތައްތަކެއް ކަނޑާއި ގުޅިފައިވާއިރު ،މިކަންކަމާ މެދު ފިކުރު ކޮއްލުން ވަރަށްވެސް މުހިންމެވެ.\n« މެރަތަންއަށް ނަންދެވުނު ގޮތާއި ދިގުމިން ކަނޑައެޅުނުގޮތް\nރޫބީ 1 ވަނަ ބައި »


Verikamakee dhe thin geyehge medhugai onna han'guraama akah vegen...\nވެރިކަމަކީ ދެ ތިން ގެއެއްގެ ދެމެދުގައި އޮންނަ ހަނގުރާމަ އަކަށް ވެގެންނުވާނެ: ޝަހީމް\nރާއްޖޭގެ ވެރިކަން އާޖީލަކަށް ވާރުތަވާންޖެހޭ ކަމަށް ވިދާޅުވި\nއެ ޖީލުގެ މުއައްސިސަކީ ރައީސް ޔާމީނަށް ވާންޖެހޭ ކަމަށް ވިދާޅުވި\nކޯލިޝަނަށް ކުރެވޭނެ ކަމެއް ނެތް ކަމަށް ވިދާޅުވި\nކ. މާލެ2ސެޕްޓެންބަރ 2018 | އާދީއްތަ 13:50 3,384\nކެމްޕޭނު ޖަލްސާއެއްގައި ޝަހީމް ވާހަކަފުޅު ދައްކަވަނީ - ޙުސައިން ޙަސަން\nދިވެހިރާއްޖޭގެ ވެރިކަމަކީ ދެ ތިން ގެއެއްގެ ދެމެދުގައި އޮންނަ ހަނގުރާމަ އަކަށް ވެގެންނުވާނެ ކަމަށް ރައީސް އަބްދުﷲ ޔާމީންގެ ރަނިންމޭޓް ޑރ. މުހައްމަދު ޝަހީމް އަލީ ސައީދު ވިދާޅުވެއްޖެއެވެ.\nހޮނިހިރު ދުވަހުގެ ރޭ ހަނިމާދޫގައި އޮތް ކެމްޕޭނު ޙަރަކާތެއްގައި ވާހަކަ ދައްކަވަމުން ޝަހީމް ވިދާޅުވީ ވެރިކަމަކީ ވަކި އާއިލާތަކެއްގެ މެދުގައި އޮންނަންޖެހޭ ކަމަށް ދެކޭ ދެކުން ބަދަލުކޮށް އެކަމަށް ނިމުން ގެންނަންޖެހޭ ކަމަށެވެ.\nޝަހީމް ވިދާޅުވީ ދިވެހި ދައުލަތުގެ ވެރިކަން އާ ޖީލަކަށް ވާރުތަ ވާންޖެހޭ ކަމަށެވެ. އަދި އެ ޖީލުގެ މުއައްސިސަކީ ރައީސް ޔާމީނަށް ވާންޖެހޭ ކަމަށް ޝަހީމް ވިދާޅުވި އެވެ.\nދިވެހިން ބަދަލަކަށް އެދިގެން ވޯޓުލުން ނިމިއްޖެ ކަމަށާއި ރާއްޖޭގެ ހިންގުމުގެ ސިޔާސަތު އިސްލާހުކޮށް ނިމިފައިވާ ކަމަށް ޝަހީމް ވަނީ ވިދާޅުވެފައެވެ.\n"އިސްލާހީ ހަރަކާތާއި ގާނޫނުއަސާސީ އަށް ބަދަލު ގެނައުމާއި ބަދަލަކަށް ބޭނުން ވެގެން ވޯޓުލުމާއި މި ކަންކަން މިހާރު ނިމިއްޖެ. ދެން އިތުރަށް އާ ކޯލިޝަނަކަށް ވެރިކަން ހަވާލުކޮށްގެން ދެން ވާނެ ވަކި ފައިދާއެއް ނެތް" ޝަހީމް ވިދާޅުވިއެވެ.\nޝަހީމް ވިދާޅުވީ ކޯލިޝަނަކާ ވެރިކަން ހަވާލުކޮށްފި ނަމަ ތަރައްގީގެ މަޝްރޫއުތައް ހުއްޓޭނެ ކަމަށެވެ. އަދި ކުޑަ ދުވަސްކޮޅެއްގެ ތެރޭގައި ކޯލިޝަން ރޫޅި ސަރުކާރު ހިންގަން ދަތިވާނެ ކަމަށްވެސް ވިދާޅުވި އެވެ.\nކުރީގެ ރައީސް މުހައްމަދު ނަޝީދު ވެރިކަމަށް ގެންނަން 2008 ގައި އެކުލަވައިލި ކޯލިޝަން ވެސް އެންމެ 21 ދުވަހުގެ ތެރޭގައި ރޫޅިފައިވާކަން ފާހަގަކުރައްވާ ޝަހީމް ވިދާޅުވީ ތަފާތު ފިކުރުތަކުގެ މައްޗަށް އެކުލަވައިލާ ކޯލިޝަންތައް ދިވެހިން ތަޖުރިބާ ކޮށްފައިވާ ކަމަށެވެ.\nޝަހީމް ވިދާޅުވީ ގާނޫނުއަސާސީގައިވާ ގޮތުން އެކަކަށް ދެ ދައުރު ވެރިކަން ކުރެވޭތީ ރިޔާސީ ދެވަނަ ދައުރެއް ރައީސް ޔާމީނަށް ދޭން ބޭނުންވާ ކަމަށް ޝަހީމް ވިދާޅުވިއެވެ.


ޔާމީހުން ރަޝީދު މަރާލުމާއި ސިޔާސަތު – Thadu\nHome Human Rightsޔާމީހުން ރަޝީދު މަރާލުމާއި ސިޔާސަތު\nBy I. Thayyib (Thadu) Posted on May 31, 2017 May 28, 2018\nޔާމީހުން ރަޝީދު މަރާލުމާއި ސިޔާސަތު\nޔާމީން މަރާލުމާއި ސިޔާސަތު\nޔާމީން ރަޝީދު މަރާލި ހިތާމަވެރި ހާދިސާއަށް އެއްމަސް ވެގެންދިޔައިރު މިކަމާމެދު ސިޔާސީ ނަޒަރަކުން ވިސްނާލުމުގެ މުހިންމުކަން އެތަކެއް ސަބަބުތަކާހެދި ތަސައްވުރު ކުރެވިގެންދެއެވެ. ޔާމީންމަރާލުންފަދަ ލާއިންސާނީ ހާދިސާތަކުގައި ސިޔާސަތު (politics) ހިއްސާވަނީ ކޮންމިންވަރަކަށްތޯ، އަދި އިންސާފު ހޯދުމުގައި ސިޔާސީ ވާންޖެހެނީ ކީއްވެގެންތޯ، މިއީ ވިސްނާލުން މުހިންމު ނުކުތާތަކެއް ކަމުގައިދެކި، އޭގެ ބައެއް ސަބަބުތައް ތިރީގައި މިހިއްސާކޮށްލަނީއެވެ. 2008ވަނަ އަހަރުންފެށިގެން މިހާތަނަށް ދިވެހިރާއްޖޭގައި 45ށްވުރެ ގިނަ މީހުން މަރާލާފައިވެއެވެ. މީގެތެރޭގައި ގޭންގު މާރާމާރީތަކުގައި މަރާލެވިފައިވާ މީހުންނާއި، ބިދޭސީ މަސައްކަތްތެރިން (migrant workers) މަރާލުމާއި، އަދި ތަފާތު ހިޔާލުތަކުގެ (dissenting voices) މީހުން މަރާލުން ހިމެނެއެވެ. މިތިންބާވަތުގެ މަރާލުންވެސްވަނީ އެއްގޮތުން ނުވަތަ އެއަށްވުރެ ގިނަގޮތުން ސިޔާސަތާއި ގުޅިފައެވެ.\nގޭންގު މާރާމާރީތަކުގައި މަރާލެވޭ މީހުން\n2012ވަނަ އަހަރު ދިވެހިރާއްޖޭގައި ގޭންގުތަކާގުޅޭގޮތުން ހަދާފައިވާ ދިރާސާއަކުން ހާމަވާގޮތުގައި އޭރު 20އާއި 30އާ ދެމެދުގެ އަދަދަކަށް ގޭންގު ދިވެހިރާއްޖޭގައި ހަރަކާތްތެރިވެއެވެ. ގޭންގެއްގެ މެންބަރުންގެ އަދަދު 50އާއި 400އާ ދެމެދު ގުނާލެވެއެވެ. ގޭންގުތަކުގައި ގިނައިން ހަރަކާތްތެރިވަނީ މަސްތުވާތަކެތި ބޭނުންކުރާ، ކުށުގެ ރެކޯޑު އޮންނަ ފިރިހެން ޒުވާނުންނެވެ. ގޭންގުތަކުގެ ހަރަކާތްތައް ރޭވުންތެރިގޮތެއްގައި (organised) ފެށިގެންއައިކަމަށް ބެލެވެނީ 1990ގެ ކުރީކޮޅުން ފެށިގެންނެވެ. ފާއިތުވި އަހަރުތަކުގެ ތެރޭގައި ގޭންގުތަކުން ހިންގާ މާރާމާރީގެ އަމަލުތަކުގެ ނުރައްކާބޮޑުވެ ޖިސްމާނީ ބޮޑެތި އަނިޔާ ދިނުމާއި މީހުން މަރާލުމުގެ ސަގާފަތެއް މިވަނީ އުފެދިފައެވެ.\nމިދިރާސާއިން ހާމަވާގޮތުގައި ގިނަ ގޭންގުތަކަކީ ސިޔާސީ ފަރާތްތަކާއި އަދި ވިޔަފާރިވެރިންނާއި ގުޅުންއޮންނަ ގޭންގުތަކެވެ. މިގޮތުން ސިޔާސީގޮތުން ހަމަނުޖެހުން އުފެއްދުމަށާއި، މުދަލާއި ތަކެއްޗަށް ގެއްލުންދިނުމަށް، އަދި މީހުންނަށް އަނިޔާކުރުމަށް ގޭންގުތަކަށް ފައިސާއާއި އެހެނިހެން އިނާޔަތްތައް ދެއެވެ. އަދި ސިޔާސީ ކަންކަމަށް ރައްޔިތުންދޭ ސަމާލުކަން އެހެންދިމާލަކަށް އަނބުރާލުމަށް ގޭންގު މާރާމާރީ ބޭނުންކުރެއެވެ. ވިސްނާލަން މުހިންމު އެއްކަމަކީ، ގޭންގު މާރާމާރީގައި މީހުން މަރާލުން އާންމުކަމެއްގެ ގޮތުގައި (normalised) މުޖުތަމައު ބަލައިގެންފިހެން ހީވާހީވުމެވެ. ގޭންގު މާރާމާރީއެއްގައި ގޭންގަކަށް ނިސްބަތްވާ ޒުވާނަކު މަރުވުން އެއީ އަހައްމިއްޔަތުކަން ދޭންޖެހޭ މައްސަލައެކެވެ. ކޮންމެ މީހަކަށްވެސް ދިރިހުރުމުގެ ހައްގާއި ރައްކާތެރިމާހައުލެއް ލިބިދޭންޖެހެއެވެ. އަދި މިފަދަ ލާއިންސާނީ އަމަލުތައް ގިނަވުމަކީ ދައުލަތުން ރައްޔިތުންނަށް ފޯރުކޮށްދޭންޖެހޭ ހައްގުތައް ފޯރުކޮށްދިނުމުގައި އިހުމާލުވާކަމުގެ ހެއްކެކެވެ. އަދި އިސްވެބުނެވުނު ދިރާސާއިން ހާމަވާފަދައިން ސިޔާސީ ފަރާތްތަކުން ނުސީދާގޮތުންނަމަވެސް މިފަދަ އަމަލުތަކުގައި ޝާމިލުވާކަމީ ކަންބޮޑުވާންޖެހޭ ކަމެކެވެ.\nބިދޭސީ މަސައްކަތްތެރިން މަރާލުން\nދިވެހިރާއްޖޭގައި މަސައްކަތްކުރާ ބިދޭސީންގެ ހައްގުތައް ނިގުޅައިގަނެވޭ ވާހަކައަކީ އާންމުކޮށްއިވޭ، އެކަމަށްވެސް ހާއްސަ އަހަންމިއްޔަތުކަމެއް ދޭންޖެހޭ މައްސަލައެކެވެ. ދިވެހިރާއްޖޭގެ ހިއުމަން ރައިޓްސް ކޮމިޝަނުން 2014ވަނަ އަހަރު ޔުނިވާސަލް ޕިރިއޮޑިކް ރިވިއުއަށް ހުށަހަޅާފައިވާ ރިޕޯޓުގައި ބަޔާންކޮށްފައިވާގޮތުން ދިވެހިރާއްޖޭގައި އުޅޭ ބިދޭސީ މަސައްކަތްތެރިން އުޅެންޖެހިފައިވަނީ ވަރަށް ދަތިހާލުގައެވެ. ފުރިހަމަ ވައި ދައުރުކުރާނެ، އަދި ސާފުތާހިރުވެވޭނެ ނިޒާމާއި ވަސީލަތްތައްނެތް ތަންތަނުގައި ތޮއްޖެހިގެންނެވެ. ދިވެހި މުޖުތަމައުގައި ބިދޭސީ މަސައްކަތްތެރިންނަކީ ދަށްބައެއްގެ ގޮތުގައި ސިފަކުރެއެވެ. ކުނިކޮތަޅު ހިފައިގެން ބައިސިކަލުގަދާ ބިދޭސީމީހާ ކޮޅުފައިންޖަހާ ވައްޓާލާފައިވަނީ އެތަކެއް ފަހަރަކުއެވެ. މަގުމަތިން ހިނގާފައި ދަނިކޮށް ގިނަބައެއްގެ ކުރިމަތީގައި އަނިޔާކޮށް ފޯނާ ފައިސާ ފޭރިގެންފައިވަނީ އެތަކެއް ފަހަރަކުއެވެ. މިގޮތުން ކުރެވޭ އަނިޔާތަކުގެ ތެރޭގައި އެތަކެއް ބިދޭސީން މަރާލެވިފައިވެއެވެ. މީގެތެރެއިން އެއްހާދިސާއަކީ 22 މާރިޗް 2015ގައި މަރާލާފައިވާ އުމުރުން 24 އަހަރުގެ ޝާހީން މިއާގެ ހާދިސާއެވެ. ޝާހީން މަރާލީ، އޭނާ މަސައްކަތްކުރަމުންއައި ކެފޭ ބަންދުވަގުތެއްގައި އެތަނަށްދިޔަ ބަޔަކަށް ކޮފީދޭން އުޒުރުވެރިވުމުންނެވެ. އޭގެ ފަހުން އެތަކެއް ފަހަރަކު ޝާހީންއަށް އިންޒާރުދީ، އެއްރެޔަކު މޫނުނިވާކޮށްގެން ތިބި ހަތަރު މީހަކުއައިސް އެއްވެސް ރަހުމެއްނެތި އޭނާމަރާލީއެވެ.\nބިދޭސީ މަސައްކަތްތެރިންނާމެދުވެވޭ އަނިޔާތަކަކީވެސް އާންމުކަމެއްގެ ގޮތުގައި ސިފަކުރެވޭކަމީ ހިތާމަވެރި ކަމެކެވެ. އަދި އެފަދަ އަމަލުތަކަށް ހާއްސަ ސަމާލުކަމެއް ދޭންޖެހެއެވެ. ދިވެހިރާއްޖޭގައި އުޅޭ ކޮންމެ މީހަކަށްމެ ރައްކާތެރިކަން ކަށަވަރުކޮށްދިނުމަކީ ދައުލަތުގެ ޒިންމާއަކަށް ވީހިނދު، ބިދޭސީ މަސައްކަތްތެރިންގެ ހައްގުތައް ރައްކާތެރިކުރުމަށް ހަރުދަނާ ސިޔާސަތުތަކެއް ނެތްކަން މިފަދަ ހާދިސާތައް ތަކުރާރުވަމުން ދިޔުމުން ހާމަވެގެންދެއެވެ. އިންސާނީ ހައްގުތަކާގުޅޭ ބައިނަލްއަގުވާމީ މުއާހަދާތަކުގެ ތެރެއިން ގިނަ މުއާހަދާތަކެއްގައި ދިވެހިރާއްޖެ ބައިވެރިވެފައިވާއިރު، ބައިވެރި ނުވާ އެއް މުއާހަދާއަކީ ބިދޭސީ މަސައްކަތްތެރިންގެ ހައްގުތައް ރައްކާތެރިކުރުމާގުޅޭ މުއާހަދާއެވެ.\nތަފާތު ހިޔާލުތަކުގެ މީހުން މަރާލުން\nޔާމީންގެ މަރާގުޅިގެން އެކިފަރާތްތަކުން ހިއްސާކުރަމުންދާ ޝުއޫރުތަކަށް ބަލާއިރު، މިމަރަށް ހާއްސަ އަހައްމިއްޔަތުކަމެއްދެވޭ ދެސަބަބެއް އެބައޮތެވެ. އެއް ސަބަބަކީ، ޔާމީންގެ މަރާލުން ގިންތީވަނީ ރާއްޖޭގައި އަލަށް އިތުރުވަމުން އަންނަ ބާވަތެއްގެ މަރާލުމެއްގެ ތެރެއަށެވެ. މިބާވަތުގެ ހާދިސާތަކުގެ ތެރޭގައި ފާހަގަކޮށްލެވެނީ 2012ވަނައަހަރު ޔާމީން މަރާލާފައިވާގޮތާއި ދާދި އެއްގޮތަކަށް މަރާލާފައިވާ ޑރ. އަފްރާޝީމް އަލީގެ މަރެވެ. އެއަށްފަހު، 2014ވަނައަހަރު ވަގަށްނަގާފައިވާ، އަދިވެސް ވީނުވިއެއް އެނގިފައިނުވާ އަހުމަދު ރިލްވާނުގެ މައްސަލައެވެ. ޑރ. އަފްރާޝީމާއި ރިލްވާން އަދި ޔާމީނަކީ ދިވެހިރާއްޖޭގައި އުފެދިގެންއައި ‘އައު ފިކުރުތަކެކެވެ’. އާންމުކޮށް ދިވެހިންގެ މެދުގައި އޮންނަ ދީނީމެދުމިނުގެ ވިސްނުމަށްވުރެ ފުޅާދާއިރާއެއްގައި މިފިކުރުތައް ގިންތީކުރެވެއެވެ. ފުޅާދާއިރާއެއްގައި ބަލާއިރު، ބުއްދިކުރުމުގެ (causality) ފަލްސަފާއެއްގެ ތެރޭގައި މިތިން މީހުންގެވެސް ބަހުރުވަ ހިމެނެއެވެ. އަދިތަފާތު ބަލައިގަތުމުގެ ވިސްނުމަކީ ޔާމީންއާއި ރިލްވާން ގުޅުވާލަދިން ބަހުރުވަވެސްމެއެވެ.\nދެވަނަކަމަކީ، ހާއްސަގޮތެއްގައި ޔާމީންގެ މަރާގުޅިގެން އުފެދެމުންއަންނަ ތަފާތު ބަލައިނުގަތުމުގެ ހަރުކަށި ވިސްނުމެއް ރާއްޖޭގައި ފެތުރެމުން އަންނަ ކަމެވެ. ދީންކިޔަވާ ދަރިވަރުން އިސްސަފުގައިތިބެ މިބަހުރުވަ ކުރިއެރުވުމުގައި އިސްދައުރެއް އަދާކުރާކަން ފާހަގަކުރެވެއެވެ. އަދި މިބަހުރުވަ ދީނާ ގުޅުވައި، ދީނުގެ އާލަމީ ރިވެތި ސިފަތަކަށް ބޭއިންސާފު ލިބޭނެ ބީދައަކުން ބަސްމަގު ބަހައްޓައި، ބުއްދިކުރުމަށް ވަކާލާތު ކުރާބަޔަކު މަރާލުމަކީ އެއްވެސް މައްސަލައެއްނެތް ކަމެއްގެ ގޮތުގައި ސިފަކުރާތަން ފެނެއެވެ.\nމިކަމުން ދޭހަކޮށްދޭ އެންމެ މުހިންމު އެއްކަމަކީ ދިވެހިރާއްޖޭގައި ތަފާތު ވިސްނުންތައް (diverse ideologies) އެބަހުރިކަމެވެ. ތަފާހު ހިޔާލާއި ވިސްނުން ހުރެމެ، އެކުއެކީގައި އުޅެވޭނެ (coexistance) ރަގަޅު ސިޔާސަތުތަކެއް ނެތުމުގެ ސަބަބުން ހިޔާލުތަފާތުވުން ރުޅިވެރިކަމާއި އަނިޔާވެރިކަމަށް ބަދަލުވެގެންދެއެވެ. އެހެންކަމުން ވަކިބަޔަކު އެކަހެރި ކުރުމުގެ އުސޫލުތަކެއް ނުގެންގުޅެ ތަފާތު ފިކުރުތަކާއެކުމެ އުޅެވޭނެ ރަގަޅު އުސޫލެއް ދައުލަތުން ގާއިމުކުރަންޖެހެއެވެ. ފުރައްސާރަކުރުމާއި، ބިރުދެއްކުމާއި އަނިޔާވެރިވުމުގެ ސަގާފަތަކަށް ޖާގަދިނުމަށްޓަކައި ވަކިބަޔަކު އެކަހެރިކުރުމުގެ ސިޔާސަތަކީ ދިވެހިރާއްޖެއިން ފެނިފައިވާ އަދި ބަލިކަށިވެފައިވާ ސިޔާސަތެކެވެ. މިފަދަ އެއްސިޔާސަތަކީ “އެއްބައެއްވަންތަ” (homogeneous) މުޖުތަމައެއްގެ ގޮތުގައި ދިވެހިރާއްޖެ ހަދަން ކުރިމަސައްކަތެވެ. މިސިޔާސަތުގެދަށުން ސިޔާސީގޮތުންނާއި ދީނީގޮތުން އޭރުގެ ސަރުކާރުގެ ސިޔާސަތުތަކާ ތަފާތު ހިޔާލުތަކުގެ މީހުންނަށް ނުހައްގުން އަނިޔާދެވި އެމީހުން މުޖުތަމައުއިން އެކަހެރިކުރެވުނެވެ.\n2008ގައި ދިވެހިރާއްޖެ އިންތިޚާބީ ޑިމޮކްރަސީއަކަށް ބަދަލުވުމަށްފަހުގައި އޭރުގެ ސަރުކާރުންވެސް ހިޔާލުތަފާތުވުންތަކަށް ހަރުދަނާ ސިޔާސަތުތަކެއް ވުޖޫދުކޮށްފައިނުވެއެވެ. އަދި ދީނީގޮތުންވެސް ތަފާތު ހިޔާލުތަކެއް ދިވެހިންގެމެދުގައި އުފެދިފައިވީހިނދު، ދީނީވަކި ވިސްނުމަކަށް ފަހިވާނެހެން ސިޔާސަތުއެކުލަވާލުންވީ ތަފާތުތައް އިތުރަށް ފުޅާވެގެންދިޔަ ކަމަކަށެވެ. މިގޮތުން ދީނީ ހަރުކަށި ފިކުރާއި، ދީނަށް ފުރައްސާރަކުމުގެ ފިކުރުވެސް ބޮއްސުންލައިގެން ދިޔައެވެ. މިއަދުގެ ސަރުކާރުންވެސް މިކަމަށް ފުރިހަމަ ހައްލެއްގެނައުމަށް ހަރުދަނާ މަސައްކަތްތަކެއް ކުރެވޭތަނެއް ނުފެނެއެވެ. ފެންނަ މަންޒަރުތަކަށް ބަލާއިރު ހާމަވަނީ ތަފާތު ހިޔާލުތައް ބަލައިގަތުމުގެ ރޫހެއް އާލާކުރުމުގެ ބަދަލުގައި، ތަފާތު ހިޔާލުތައް އޮބެހެއްޓުމަށް ނޭދެވޭ މަސައްކަތްތަކެއް ކުރާތަނެވެ.\nމިހިއްސާކުރެވުނު ވާހަކަތަކުގެ އަލީގައި ފާހަގަކޮށްލެވޭ މުހިންމު ދެނުކުތާއެއް އެބައޮތެވެ. އެއްކަމަކީ ސިޔާސީ ބާރުތަކާއި، ގޭންގުތަކާއި އަދި ފައިސާވެރިންނާމެދު އޮތް ގުޅުމެވެ. މިގުޅުންތަކުގެ ސަބަބުން ގޭންގުތައް މެދުވެރިކޮށް ގޭންގުތަކަށް ފައިސާދީގެން ސިޔާސީ މަންފާ ހޯދުމަށް ތަފާތު ނޭދެވޭ އަމަލުތައް މުޖުތަމައުގައި ހިންގާކަން ފާހަގަކުރެވެއެވެ. އެހެންކަމުން މުޖުތަމައުގައި ހިންގާ ނޭއްގާނި އަމަލުތަކުގެ ފަހަތުގައި ސިޔާސީ ބާރުތަކުގެ ބައިވެރިވުން ކަށަވަރުވެއެވެ. ދެވަނަކަމަކީ، މުޖުތަމައުގައި ތަފާތު ހިޔާލުތައް އުފެދެމުން އަންނަ ދަނޑިވަޅެއްގައި، އެކަމަށް އެކަށީގެންވާ ހަރުދަނާ ސިޔާސަތުތަކެއް ސަރުކާރާއި ދައުލަތުން ވުޖޫދުނުކުރާކަމެވެ. މިފަދަ ހަރުދަނާ ސިޔާސަތުތަކެއް ނެތުމަކީ މުޖުތަމައުގެ ހަމަޖެހުމަށް ލިބިގެންދާ ހީނަރުކަމެކެވެ. މިސަބަބުތަކާހެދި، ޔާމީން މަރާލުމުގެ އަމަލު ސިޔާސީ ކަމަކަށްނުވާނެ، އަދި އެކަން ސިޔާސީ ނުކުރާންވީ އެއްވެސް ސަބަބެއްނެތެވެ.\nޔާމީނަށް އިންސާފު ހޯދުމުގެ އެންމެމުހިންމު އެއްކަމަކަށް ވާންޖެހެނީ ސަރުކާރު ޒިންމާދާރުކުރުވުމެވެ. ސިޔާސީ ބާރުތައް ޒިންމާދާރުކުރުވުމެވެ. ރައީސުލްޖުމްހޫރިއްޔާ ޒިންމާދާރުކުރުވުމެވެ. އާސިޔާސަތެއް ވުޖޫދުކުރުމެވެ. އެހެނީ، މިފާހަގަކުރެވުނު ސިޔާސީ ކަންތައްކަތަށް ހައްލުކުރުމަކީ ހަމަޖެހޭ މުޖުތަމައެއް އުފައްދަން މަޖުބޫރުކަމެކެވެ.\nPrevious Post Previous post:ޔާމީން ރަޝީދު މަރާލުމާއި ތަވާޟުއުވެރިކަން\nNext Post ރޮހިންޖާ މުސްލިމުންނަށް ނަޒަރެއް


Copa America: Ecuador inn Brazil ge record nimumakah genesfi - AO News\nކޮޕާ އެމެރިކާ: އެކުއޭޑޯ އިން ބްރެޒިލްގެ ރެކޯޑް ނިމުމަކަށް ގެނެސްފި\nއެކުއޭޑޯގެ ކުޅުންތެރިއެއް ކައިރިން ބްރެޒިލްގެ އެޑާ މިލިޓާއޯ (ކ) ބޯޅަ ހޯދަން މަސައްކަތްކުރަނީ. --ފޮޓޯ: ކޮޕާ އެމެރިކާ ޓުވިޓާ\nކޮޕާ އެމެރިކާ ފުޓްބޯޅަ މުބާރާތުގައި ރޭ ކުޅުނު މެޗުގައި އެކުއޭޑޯއާ 1-1 އިން އެއްވަރުވެ، ބްރެޒިލުން ދަމަހައްޓަމުންއައި މޮޅުވުމުގެ ސިލްސިލާ ނިމުމަކަށް އަތުވެއްޖެއެވެ.\nރޭގެ މެޗާ ހަމައަށް އައިއިރު ބްރެޒިލް އެންމެ ފަހުން ކުޅުނު 10 މެޗު ވަނީ ކާމިޔާބުކޮށްފައެވެ. އަދި އެ ޓީމުން މި މުބާރާތުގެ ގްރޫޕް ސްޓޭޖުގައި އެންމެ ފުރަތަމަ ކުޅުނު ތިން މެޗުން ވެސް ވަނީ މޮޅުވެފައެވެ.\nމިނަތީޖާއާއެކު ބްރެޒިލުން ގްރޫޕް ސްޓޭޖުގައި ކުޅުނު ހަތަރު މެޗުން 10 ޕޮއިންޓް ލިބިފައިވާއިރު، ދެވަނައިގައި އޮތް ޕެރޫ އަށް ލިބިފައިވަނީ ހަތް ޕޮއިންޓެވެ. ތިންވަނައިގައި އޮތް ކޮލަމްބިއާ އަށް ހަތަރު ޕޮއިންޓް ލިބިފައިވާއިރު، އޭގެ އެއް ޕޮއިންޓް ފަހަތުން ހަތަރުވަނައިގައި އޮތީ އެކުއޭޑޯ އެވެ. އެންމެ ފުލުގައި އޮތް ވެނެޒުއޭލާ އަށް ލިބުނީ ދެ ޕޮއިންޓެވެ.\nގޮޔާނާގައި ހުންނަ އެސްޓާޑިއޯ އޮލިމްޕިކޯ ޕެޑްރޯ ލުޑޮވީކޯގައި ރޭ ކުޅުނު މި މެޗުގައި ކުރީން ލީޑްނެގީ ވެސް ބްރެޒިލުންނެވެ. ފުރަތަމަ ހާފުގެ 37 ވަނަ މިނެޓުގައި އެ ޓީމަށް މިލަނޑުޖަހައިދިނީ ރެއާލް މެޑްރިޑްގެ ޑިފެންޑަރު އެޑާ މިލިޓާއޯއެވެ.\nއޭގެކުރީން، އެ ޓީމުގެ ފޯވާޑް ގެބްރިއެލް ބާބޯސާ އަށް ލިބުނު ފުރުޞަތުގައި ފޮނުވާލި ބޯޅަ އެކުއޭޑޯގެ ކީޕަރު ހެރްނާން ގަލިންޑޭޒް މަތަކުރިއެވެ.\nޕެރޫއާ ދެކޮޅަށް ވެނެޒުއޭލާ ކުޅުނު މެޗުގެ ތެރެއިން. –ފޮޓޯ: ކޮޕާ އެމެރިކާ ޓުވިޓާ\nމި މެޗުގައި އެކުއޭޑޯ އިން އެއްވަރުކުރި ލަނޑު، ދެވަނަ ހާފުގެ ކުޅުން ފެށިގެން ހަވަނަ މިނެޓުގައި ކާމިޔާބުކޮށްދިނީ އެންހެލް މެނާ އެވެ. މިއީ ކުރީން ޕްރިމިއާ ލީގުގައި ވެސްޓް ހޭމް ޔުނައިޓެޑަށް ކުޅުނު އެނާ ވެލެންސިއާ ދިން ބޯޅައަކުން މެނާ ކާމިޔާބުކުރި ގޯލެކެވެ.\nއޭގެފަހުން، ބްރެޒިލަށް އަލުން ލީޑްނަގައިދޭން ލިބުނު ފުރުޞަތުގައި ބަދަލު ކުޅުންތެރިއެއްގެ ގޮތުގައި ކުޅެން ނިކުތް ރެއާލްގެ ހަލުވި ވިންގާ ވިނީޝަސް ޖޫނިއާ ފޮނުވާލި ބޯޅަ ގޯލަށް އަމާޒުވާގޮތެއްނުވިއެވެ.\nމި ގްރޫޕުގައި ހިމެނޭ ވެނެޒުއޭލާގެ މައްޗަށް ޕެރޫ އިން ކުރި ހޯދީ 1-0 އިންނެވެ. މި މެޗުގައި ޕެރޫ އިން ޖެހި ހަމައެކަނި ލަނޑު، ދެވަނަ ހާފުގެ ކުރީކޮޅު ކާމިޔާބުކޮށްދިނީ ސައުދީ އަރަބިއާގެ އަލް ހިލާލް އަށް ކުޅެމުން އަންނަ ވިންގާ އަންދްރޭ ކަރީލޯ އެވެ. މިއީ މި މުބާރާތުގައި އޭނާ ޖެހި ދެވަނަ ލަނޑެވެ.\nމި މުބާރާތުގައި މިރޭ ކުޅޭ މެޗުތަކުގައި އުރުގުއޭއާ ދެކޮޅަށް ޕެރަގުއޭ ނިކުންނައިރު، އާޖެންޓީނާ ނިކުންނާނީ ބޮލީވިއާ އާ ދެކޮޅަށެވެ. މި ދެ މެޗު ވެސް ފަށާނީ ރާއްޖޭގަޑިން މިރޭ ފަތިހު5ޖަހާއިރު އެވެ.\nބްރެޒިލް ގައުމީ ޓީމުކުޅިވަރުކޮޕާ އެމެރިކާއެކުއޭޑޯ ގައުމީ ޓީމުވެނެޒުއޭލާ ގައުމީ ޓީމުދުނިޔެޕެރޫ ގައުމީ ޓީމު


Anhenunge dhuvahun firihenunge haggah araiganevey\nއަންހެނުންގެ ދުވަހުން ފިރިހެނުންގެ ހައްޤަށް އަރައިގަނެވޭ\nމީގެ އަހަރުތަކެއް ކުރިން ފެށިގެން ރާއްޖޭގައި އަންހެނުންގެ ދުވަސް ވަކި ދުވަހެއްގެ ގޮތުގައި ފާހަގަ ކުރަން ފަށާފައި ވެއެވެ. ނަމަވެސް ދުނިޔޭގައި ފުރަތަމަ ފަހަރަށް އަންހެނުންގެ ދުވަހެއް ފާހަގަ ކޮށްފައި ވަނީ 1909 ވަނަ އަހަރު އެމެރިކާގައެވެ. އޭގެ ސަބަބުން އަންހެން ކަނބަލުންނަށް ގިނަ ފުރުސަތުތަކެއް ލިބި ގިނަ ކަންކަމުގައި ބަސް ބުނަން ފަށާފައި ވެއެވެ.\nދުނިޔޭގައި އަންހެނުންގެ ދުވަސް ފާހަގަ ކުރަނީ ވަކި މަގުސަދެއްގައެވެ. އެހެންނަމަވެސް މިކަން ރާއްޖޭގައި ކުރަނީ މިގޮތަށް ބާވައެވެ. ތިންވަނަ ދުނިޔޭގައި އަންހެނުން ކުރާ މަސައްކަތްތަކަށް ހިއްވަރުދީ، އެކަނބަލުންގެ އެމަސައްކަތް ބަލައިގަންނަ ދުވަހެއްގެ ގޮތުގައި 8 މާރިޗް ހާއްސަ ކޮށްފައި ވެއެވެ. އަދި އެދުވަހަކީ އެކަނބަލުނަށް އިތުރު ހިތްވަރުދީ ލަނޑުދަނޑިތައް ކަނޑައެޅޭ ދުވަހަކަށް ވެއެވެ. އެހެންނަމަވެސް ބައެއް މުޖުތަމައުތަކުގައި ކަން ހިނގަނީ މިގޮތަކަށް ނޫނެވެ. ދުވަހުގެ މުނާސަބަތުގައި ތަހުނިޔާ އާއި ކުޅިވަރު ކުޅުމުން ދުވަސް ނިންމާލުމުން އެކުރެވެނީ އެކަނބަލުންނަށް ޖެއްސުން ނޫން ކޮންކަމެއް ބާވައެވެ.\nއަންހެނުންނަށް ވަކި ޙާއްސަ ދުވަހެއްގެ ގޮތުގައި މިދުވަސް ފާހަގަ ކުރެވޭ ސަބަބުތަކުގެ ތެރޭގައި ދެ ޖިންސު ހަމަހަމަ ކުރުން ހިމެނެއެވެ. މީގެ މާނައަކީ ފިރިހެނުނާއި އެއްސަފެއްގައި އަންހެނުން ފައިތިލަ ސާބިތުކޮށްގެން ތިބުމާއި، ކަންކަމުގައި ބަސްބުނާ ހިސާބަށް އެކަނބަލުން ގެންގޮސް ދިނުމެވެ. ނަމަވެސް މިއީ އަދި ވިސްނާލަން ޖެހޭ ކަމެކެވެ. ފިރިހެނުންނާއި އަންހެނުންނަކީ ޖިސްމާނީ ގޮތުންނާއި، ނަފްސާނީ ގޮތުން ބެލި ކަމުގައި ވިޔަސް ތަފާތުތަކެއް ހުރި ބައެކެވެ. ބުއްދީގެ ގޮތުން ބެލިނަމަވެސް ފެންނަނީ ހަމަ އެއްހަމައެވެ. އެއީ އިންސާނުން ހެއްދެވި އިލާހުގެ މިންވަރުފުޅެވެ. ވީހިނދު އެކަންކަމަށް އިންސާނާ އަމިއްލައަށް ގޮންޖެހުމަކީ ވާނެ ކަމެއް ނޫނެވެ. އިސްލާމްދީނުގައި އަންހެނުންނަކީ ބެލެހެއްޓުމުގެ ދަށުގައި ވާން ޖެހޭ ބައެއްކަމަށް ވީހިނދު ފިރިހެނުންނަށް ބަސްބުނާ ބަޔަކަށް ވުމެއް ނެތެވެ. މިފަދަކަންކަން މިގޮތަށް ހުރި ހިނދު އަންހެނުންނަށް ވަކި ދުވަހެއް ކަނޑައަޅައި އެކަނބުލުން ބާރުވެރިކުރުމަށް ގޮވާލުމީ ދެޖިންސު ހަމަހަމަ ކުރުންތޯ ކަމާއި މެދު ސުވާލު އުފެދެއެވެ. އަދި އެއީ އެކަބަލުންނަށް ދެއްވާފައިވާ އިއްޒަތާއި މަތިވެރިކަމަށް އަރައިގަތުންތޯވެސް ވިސްނާލަން ޖެހެއެވެ.\nއަންހެނުންނަށް ވަކި ދުވަހެއް ކަނޑައެޅިފައި އޮންނަ ބީދައިން 19 ނޮވެމްބަރަކީ ފިރިހެނުންނަށް ހާއްސަ ކުރެވިފައިވާ ދުވަހެވެ. ނަމަވެސް ފިރިހެނުންގެ ދުވަހަކީ ގިނަ މުޖުތަމަޢުތަކުގައި އިހްމާލުވެފައިވާ ދުވަހެކެވެ. ސަބަބަކީ ކޮބާހެއްޔެވެ؟ ފިރިހެނުން މުޖުތަމަޢު އަށް ކޮށްދޭ މަސައްކަތް ބަލައި ނުގަންނަނީ ތޯއެވެ؟ ނުވަތަ އެކަށީގެންވާ ހިދުމަތްތަކެއް ނުކޮށްދެވެނީ ތޯއެވެ؟\nރާއްޖެފަދަ ގައުމުތަކުގައި އަންހެނުން ބާރުވެރިކުރުމަށް ގޮވާލައި، އެކަނބަލުންނަށް ގިނަ ފުރުސަތުތަކެއް ދެވޭހިނދު އެއާއި އެއްމިންވަރަށް ފިރިހެނުންނަށް ފުރުސަތު ދިނުމަށް ގޮވާލެވޭ ހެއްޔެވެ. އަދި ހަމަ މިއާއި އެކު އަންހެނުންނަށް ދެވޭ ފުރުސަތުގެ ބޭނުން ބައެއް ފަރާތްތަކުން ނުހިފާ އިހުމާލުވަމުން ދެއެވެ. ކިޔެވުމާއި، މަސައްކަތުގެ މައިދާނުގައި ދެޖިންސައްވެސް ފުރުސަތު ހުޅުވިފައި އެބަހުއްޓެވެ. ނަމަވެސް އާހިރުގައި ފިރިހެނުން މިކަންކަމުގައި ކުރިހޯދަނީ އަންހެނުން ފަރުވާ ކުޑަވީމަ ނޫންތޯ އެވެ. އަންހެނުންނަށް ހުރަސްތަކެއް ހުރި ބީދައިން ފިރިހެނުންނަށްވެސް ގިނަ ހުރަސްތަކެއް އެބަހުއްޓެވެ. އަދި އަންހެނުންނަށް ހިތްވަރުދީ ކުރިއަށް ނެރެން ބަޔަކު މަސައްކަތް ކުރާއިރުވެސް އެކަނބަލުން ފަހަތު ފަޔަށް ބުރަވަނީ ކީއްވެގެން ހެއްޔެވެ. ސަރުކާރާއި، އަމިއްލަފަރާތްތަކުން އެކަނބަލުން ކުރިއެރުވުމަށް ގިނަ ހޭދަ ކުރާއިރު އެފުރުސަތުތަކަށް ދޫކޮށްލުމީ އިސްރާފަކަށް ނޫނީ ނުވޭތޯ އެވެ. މީގެ ސަބަބުން ތަރައްގީގެ ދުވެލި މަޑުޖެހެމުން ނުދޭތޯއެވެ. ކަންމިހެން އޮތް އިރު ފޫނެއް ފަޔަށް ފެންފުރުމަކީ ދިވެހި ހަރުބަހެއްކަން އަދިވެސް ދިވެރިންނަށް ގަބޫލު ނުކުރެވެނީ ތޯއެވެ.\nމިފަދަ ދުވަހެއް އަޑުހަރުކޮށް ފާހަގަކޮށް ގުގުމަމުން ދާއިރު އަންހެނުންނަށް ކުރާ އަނިޔާގެ ވާހަކަ ކޮންމެ މީހަކުވެސް ދައްކާލައެވެ. އަދި ނިސްބަތުން ބަލާއިރު ރާއްޖޭގެ އަންހެނުންގެ ތެރެއިން ކޮންމެ3މީހަކުން 1 އަށް އަނިޔާލިބޭކަމަށް އަޑު އުފުލި އެކަނބަލުން މިކަމުން ސަލާމަތް ކުރުމަށް ގޮވާލެވެއެވެ. ނަމަވެސް ހިތާމައަކީ މިކަމުގައިވެސް ފިރިހެނުން އެކަހެރިކޮށްލާފައި އޮތުމެވެ. ރާއްޖޭގައި ފިރިހެނުންނަށް ކުރާ އަނިޔާގެ ދިރާސާއެއް ހެދިފައި ނެތުމަކީ އެފަރާތްތަކަށް އަނިޔާނުކުރުމެއް ނުވުމެއް ނޫނެވެ. އަންހެނުންނާއި ދާދި އެއްމިންވަރަކަށް މިމުޖުތަމައުގައި ފިރިހެނުންނަށް ވެސް އަނިޔާލިބެމުން ދާއިރު އިންސާފު ލިބެން ޖެހެއެވެ. އަންހެނުނަށް ވަކި ގިންތިއަކުން މިނެކިރުމުގެ ބަދަލުގައި ފިރިހެނުން ވެސް ހަމަހަމަ ކުރުމަށް ގޮވާލަން ޖެހެއެވެ. ޖުމުތަމަޢުގައި ދެ ޖިންސަށް ފުރުސަތު ލިބެން ޖެހޭކަމަށް ބުނެ ސުރުހީ އަޅާލެވޭއިރު އެއްބަޔަކަށް އިހްމާލުވުމުން އެލަނޑުދަނޑި ހާސިލް ނުވާނެކަން ދަންނަން ޖެހެއެވެ.\nއަންހެން ކަނބަލުންނަކީ މުޖުތަމަޢުގައި ގަދަރު ދެވިފައިވާ ބަޔަކަށްވީ ހިނދު އެކަބަލުންނަށް ވަކި ހާއްސަ ދުވަހެއް ކަނޑައަޅާއި ފާހަގަ ކުރުމަކީ ހަގީގަތުގައި އެކަނބަލުންނަށް ވެވޭ ބޭއިންސާފެކެވެ. އެހެނީ އެކަނބަލުންގެ މަސައްކަތަކީ އެފަދަ އެއްދުވަހުން ނިންމާލެވޭނެ ވަރުގެ ކަމެއް ނޫނެވެ. އެހެންކަމުން އަންހެނުންގެ މަސައްކަތަށް ތަރުހީބުދޭނަމަ ވަކި ދުވަހެއް ކަނޑައެޅުމުގެ ބަދަލުގައި ދުވަހުގެ ކޮންމެވެސް ވަގުތެއް މިކަމަށް ހުސްކޮށްލުން ކީއްތޯ އެވެ. އޭގެ ސަބަބުން ފިރިހެނުން އުފެދޭ ހަސަދައަށް ވެސް ލުއެއް ލިބުނީސް ތާއެވެ.


SunOnline: Hiya flat thakuge guru nagan miadhu fashanee\nހިޔާ ފްލެޓުތަކުގެ ގުރުނަގަން މިއަދު ފަށަނީ\nއައިޝަތު ފަރީޙާ 21 Jun 2021, 12:28\nހިޔާ މަޝްރޫއުގެ ދަށުން އަޅާފައިވާ ފްލެޓުތައް -- ސަން ފޮޓޯ: ފަޔާޒު މޫސާ\nކޮވިޑް19ގެ ހާލަތާ ގުޅިގެން މެދުކަނޑާލާފައި އޮތް ހިޔާ ފްލެޓުތަކުގެ ގުރުއަތުނެގުން މިއަދު ފަށަން ނިންމައިފި އެވެ.\nހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) އިން ބުނީ ކަމާބެހޭ އިދާރާތަކުގެ ގައިޑްލައިންތަކަށް ފެތޭގޮތަށް، ފްލެޓުތަކުގެ ގުރުނެގުން މިއަދު ފަށަން ނިންމާފައިވާ ކަމަށެވެ.\nއެޗްޑީސީ އަށް މިވަގުތު ލިބިފައިހުރި ލިސްޓުތަކަށް މިއަދުގެ 13:00 އިން ފެށިގެން ގުރުނަގަން ފަށާނެ ކަމަށް އެ ކުންފުނިން ބުންޏެވެ.\nއެގޮތުން ހާއްސަ އެހީއަށް ބޭނުންވާ ފަރާތްތައް (H7), ސިވިލް ސާވިސް ކެޓަގަރީ، އެކަނިވެރި މައިންނާއި ބަފައިންނަށް ހާއްސަ (H6), 18 އަހަރާއި 41 އަހަރާ ދެމެދުގެ ކައިވެނިކޮށްގެން އުޅޭ މީހުންނަށް ހާއްސަ (H7), މާލޭ ރަށްވެހިންނަށް ހާއްސަ (H8)، މާލޭ ދަފްތަރު ކެޓަގަރީ (H9) އަދި ފުލުހުންގެ ކެޓަގަރީ އިން ލިބިފައިވާ ލިސްޓަށް ގުރުނަގާނެ ކަމަށް އެޗްޑީސީ އިން ބުންޏެވެ.\nފުލުހުންގެ ލިސްޓު ފިޔަވައި ދެންހުރި ލިސްޓުތަކަކީ ޕްލޭނިން މިނިސްޓްރީ އިން ވެރިފައިކޮށްފައިވާ ފަރާތްތައް ކަމަށައި ކުރިއެކޭ އެއްގޮތަށް ގުރުނަގާނީ އައިޑީކާޑު ނަންބަރު ތަރުތީބުން ކަމަށް އެޗްޑީސީ އިން ބުންޏެވެ.\nދެވަނަ ފިޔަވަހީގައި އިމާރަތްކޮށްފައިވާ ހިޔާ މަޝްރޫއުގެ ފްލެޓުލިވޭ ފަރާތްތަކުގެ ތެރެއިން 5،603 މީހެއްގެ ގުރުއަތުލުން މީގެ ކުރިން ވަނީ ބާއްވައިފައެވެ. 6،720 ފްލެޓު ދޫކުރަން ނިންމާފައިވާއިރު ފްލެޓުތަކުގެ އެގްރިމެންތު ޑްރާފްޓު މިހާރު ވަނީ އާންމުކޮށްފަ އެވެ.\nމީގެ ކުރިން ސަރުކާރުން ބުނެފައިވަނީ އަންނަ މަހުގެ 14 އިން ފެށިގެން ހިޔާ ފްލެޓުތަކުގެ އެގްރިމެންޓުގައި ސޮއިކުރަން ފަށާނެ ކަމަށާއި މަސްދުވަސްތެރޭ ހުރިހާ ފަރާތްތަކާއެކު އެއްބަސްވުމުގައި ސޮއިކޮށް ނިންމާލެވޭނެ ކަމަށެވެ.\nފްލެޓުތަކުގައި ކުލަލައި، ޓައިލްސް ޖެހުމާއި ކޮޓަރި އަދި ފާހާނާތަކުގެ ދޮރު ހަރުކުރުމާއި ބޮކި ފަންކާ ހަރުކުރުމުގެ މަސައްކަތް ކުރަންޖެހޭނީ ފްލެޓު ލިބޭ މީހުން އަމިއްލައަށެވެ.\nފްލެޓު ހަވާލު ކުރުމަށް ފަހު އެ މަސައްކަތްތައް ނިންމުމަށް ކުލި ނުހިނގާ ގޮތަށް ތިން މަސް ދޭން ވަނީ ނިންމައިފަ އެވެ. ހިޔާ ފްލެޓުތަކުގެ ކުއްޔަކީ މެއިންޓެނެސް އާއެކު 8،500 ރުފިޔާ އެވެ.


SunOnline: Kujja maruvi haadhisaagai bus dhuvvi driver dhookohlaifi\nކުއްޖާ މަރުވި ހާދިސާގައި ބަސް ދުއްވި ޑްރައިވަރު ދޫކޮށްލައިފި\nމުހައްމަދު އައުޒަމް 26 Nov 2019, 10:34\nއެކްސިޑެންޓް ހިނގި ސަރަހައްދު --- ސަން ފޮޓޯ/ މުހައްމަދު މުޒައްޔިން ނާޒިމް\nމީގެ ދެ ހަފުތާއެއްހާ ދުވަސް ކުރިން ހުޅުމާލޭގައި އެމްޓީސީސީގެ ބަހަކާއި ސައިކަލެއް ޖެހި ހިނގި ނުރައްކާތެރި އެކްސިޑެންޓްގައި، ބަސް ދުއްވަން އިން ޑްރައިވަރު ދޫކޮށްލައިފި އެވެ.\nއެކްސިޑެންޓު ހިނގާފައި ވަނީ ކުޑަކުއްޖާ އޭނާގެ މަންމައާ އެކު ދަތުރުކުރި ސައިކަލުގައި، އެމްޓީސީސީގެ ބަހެއް ޖެހިގެންނެވެ. އެ އެކްސިޑެންޓްގައި ކ. ތުލުސްދޫއަށް ނިސްބަތްވާ އުމުރުން 13 އަހަރުގެ ފާތިމަތު އަންޖުމް ޝަފީގު ވަނީ ނިޔާވެފަ އެވެ.\nއެ މައްސަލާގައި ހައްޔަރުކުރީ 54 އަަހަރުގެ ބަސް ޑްރައިވަރެކެވެ.\nއޭނާ ދޫކޮށްލި މައްސަލާގައި ފުލުހުން ބުނީ ބަސް ޑްރައިވަރު އިތުރަށް ބަންދުގައި ބަހައްޓައިގެން ތަހުގީގް ކުރިއަށް ގެންދިއުމަށް ނުފެންނާތީ މިދިޔަ ބުދަ ދުވަހުން ފެށިގެން އޭނާ ދޫކޮށްލައިފައިވާ ކަމަށެވެ.\nއެހެންނަމަވެސް އެ މައްސަލަ އިތުރަށް ތަހުގީގްކުރަމުންދާ ކަމަށް ވެސް ފުލުހުން ބުންޏެވެ.\nއެމްޓީސީސީން ބުނީ، އެ އެކްސިޑެންޓް ހިނގިކަން ޑްރައިވަރަށް ނޭނގޭ ކަމަށާއި އަދި ބަހުގައި ކޫރުމެއްހާ ހިސާބު ވެސް ނެތް ކަމަށެވެ. އަދި ބަހުގައި އޭރު ތިބި މީހުންނަށް ވެސް އެކްސިޑެންޓްއެއް ހިނގިކަން ރެޔަކާ ނުލާ ކަމަށެވެ.\nމިދިޔަ ރޯދަ މަހު ވެސް އެމްޓީސީސީގެ ބަސްް ޑްރައިވަރަކަަށް ނިދި ޖެހި ޕޭމަންޓް މަތިން ހިނގާފައި ދިޔަ ޔުކްރޭންގެ ފަތުރުވެރިއެއްގެ ގަޔަށް ބަސް އަރައި އޭމާ މަރުވި އެވެ. އަދި ހަމަ އޭގެ ކުޑަދުވަސްކޮޅެއް ފަހުން ވެސް ހަމަ އެމްޓީސީސީގެ ބަހެއް ކާރެއްގައި ޖެހި އެކްސިޑެންޓްއެއް ހިނގި އެވެ. ނިދި ޖެހިގެން ހިނގި މި ދެ އެކްސިޑެންޓާ ގުޅިގެން ޑްރައިވަރު ވަޒީފާ އިން ވެސް ވަކިކުރި އެވެ.\nރުކެއްގައި ޖެހި ފުލުހުންގެ ވެހިކަލެއް ފުރޮޅާލައިފި\nބެންކޮކް އެކްސިޑެންޓުގައި އަނިޔާވި މީހާ މަރުވެއްޖެ


ithuru 23 meehaku positive ve raajjein positive vi meehunge adhadhu 214 ah\nއިތުރު 23 ޕޮޒިޓިވް ކޭސްއެއް ފެނި، އިއްޔެ ޕޮޒިޓިވްވި މީހުންގެ އަދަދު 73 އަށް އަރައިފިއެވެ.\n“އިތުރަށް 23 ކޭސް ފެނުމުން 26/4/2020 ގައި ޖުމްލަ 73 މީހުންވަނީ މިވަނީ ޕޮޒިޓިވްވެފައި . އެހެންވެ މުޅި ޖުމްލަ 214 ކޭސް މިހާތަނަށް ފެނިފައިމިވަނީ. ” ރޭ ނޭޝަނަލް އިމަޖެންސީ އޮޕަރޭޝަންސް ސެންޓަރު (އެންއީއޯސީ)ގައި ރޭ ބޭއްވި ނޫސްވެރިންގެ ބައްދަލުވުމުގައި ޑރ. އިބްރާހިމް އަފްޒަލް ވިދާޅުވިއެވެ.\nއެންއޯސީގައި ރޭ ބޭއްވެވި ނޫސްވެރިންގެ ބައްދަލުވުމުގައި މަޢުލޫމާތުދެއްވަމުން ޑރ.އިބްރާހިމް އަފްޒަލް ވިދާޅުވީ އަލަށް ޕޮޒިޓިވްވި 23 މީހުންގެ ތެރޭގައި އެއްވެސް ކްލަސްޓަރ އަކާ ގުޅުމެއް ނެތް މީހުންވެސް ހިމެނޭކަމަށެވެ.\nމި މީހުންނާ ގުޅޭ ތަފްސީލް އެޗްޕީއޭއިން އަދި ހާމަކުރައްވަފައެއް ނުވެއެވެ. އެޗްޕީއޭއިން އެންމެފަހުން ހާމަކުރައްވާފައިވަނީ2ދިވެއްސަކާއި ޕާކިސްތާނުގެ ރައްޔިތެއް ޕޮޒިޓިވްވެގެންނެވެ. އެއީ އިއްޔެ އިރުއޮއްސެން އުޅެނިކޮށެވެ. އޭގެކުރިން އިއްޔެ ހަވީރުވަނީ އިތުރު 11 މީހަކު ކޯވިޑް-19 އަށް ޕޮޒިޓިވްވިކަން ވަނީ ހާމަކުރައްވާފައެވެ. އޭގެ ތެރޭގައިހިމެނެނީ ބަންގްލަދޭޝްއަށް ނިސްބަތްވާ9މީހުންނާއި، އިންޑިއާ މީހެއްގެ އިތުރުން ދިވެއްސެކެވެ.\nމިބަލިން ރާއްޖޭގައި މިހާތަނަށް ރަނގަޅުވެފައިވަނީ ޖުމްލް 17 މީހުންނެވެ. މިހާރު ރާއްޖެއިން މިބައްޔަށް ޕޮޒިޓިވްވި މީހުންގެ ޢަދަދު މިވަނީ 214އަށް އަރާފައެވެ.


ދިވެހި ::الحج - އަލް ޙައްޖު\n﴿١﴾ يَا أَيُّهَا النَّاسُ اتَّقُوا رَبَّكُمْ ۚ إِنَّ زَلْزَلَةَ السَّاعَةِ شَيْءٌ عَظِيمٌ އޭ މީސްތަކުންނޭވެ! ތިޔަބައިމީހުންގެ ވެރިރަސްކަލާނގެއަށް ތިޔަބައިމީހުން تقوى ވެރިވާށެވެ! ހަމަކަށަވަރުން، قيامة ވުމުގެ زلزلة އަކީ ބޮޑުވެގެންވާ ކަމެކެވެ.\n﴿٢﴾ يَوْمَ تَرَوْنَهَا تَذْهَلُ كُلُّ مُرْضِعَةٍ عَمَّا أَرْضَعَتْ وَتَضَعُ كُلُّ ذَاتِ حَمْلٍ حَمْلَهَا وَتَرَى النَّاسَ سُكَارَىٰ وَمَا هُم بِسُكَارَىٰ وَلَٰكِنَّ عَذَابَ اللَّهِ شَدِيدٌ ތިޔަބައިމީހުންނަށް އެ زلزلة ފެންނަދުވަހު، ކިރުމައިން އެއުރެން ކިރުދޭ ދަރިންގެ މަތިން ހަނދާންނެތި، އަދި މާބަނޑުއަންހެނުން އެއުރެންގެ ބަނޑުގައިއޮތް ދަރި ވިހައި، އަދި މީސްތަކުން މަސްތުވެފައިވާފަދައިން ތިބާ ދެކޭނޫއެވެ. ނަމަވެސް އެއުރެންވަނީ، މަސްތުވެފައެއްނޫނެވެ. އެހެނެއްކަމަކު اللَّه ގެ عذاب ގަދަފަދައީއެވެ.\n﴿٣﴾ وَمِنَ النَّاسِ مَن يُجَادِلُ فِي اللَّهِ بِغَيْرِ عِلْمٍ وَيَتَّبِعُ كُلَّ شَيْطَانٍ مَّرِيدٍ އެއްވެސް علم އަކާނުލައި، اللَّه އާމެދު ޖަދަލުކޮށް، އަދި ނުކިޔަމަންތެރި ކޮންމެ شيطان އަކަށް تبع ވެއުޅޭމީހުން، މީސްތަކުންގެތެެރެއިންވެއެވެ.\n﴿٤﴾ كُتِبَ عَلَيْهِ أَنَّهُ مَن تَوَلَّاهُ فَأَنَّهُ يُضِلُّهُ وَيَهْدِيهِ إِلَىٰ عَذَابِ السَّعِيرِ އެ شيطان އާގެ މައްޗަށް ކަނޑައަޅުއްވައި ލިޔުއްވާފައިވަނީ، ހަމަކަށަވަރުން، އޭނާއަށް تبع ވެ އެކުވެރިވެއްޖެމީހަކުނަމަ، ފަހެ، އެމީހަކު މަގުފުރައްދައި، ނަރަކައިގެ عذاب އަށް މަގުދެއްކުމެވެ.\n﴿٥﴾ يَا أَيُّهَا النَّاسُ إِن كُنتُمْ فِي رَيْبٍ مِّنَ الْبَعْثِ فَإِنَّا خَلَقْنَاكُم مِّن تُرَابٍ ثُمَّ مِن نُّطْفَةٍ ثُمَّ مِنْ عَلَقَةٍ ثُمَّ مِن مُّضْغَةٍ مُّخَلَّقَةٍ وَغَيْرِ مُخَلَّقَةٍ لِّنُبَيِّنَ لَكُمْ ۚ وَنُقِرُّ فِي الْأَرْحَامِ مَا نَشَاءُ إِلَىٰ أَجَلٍ مُّسَمًّى ثُمَّ نُخْرِجُكُمْ طِفْلًا ثُمَّ لِتَبْلُغُوا أَشُدَّكُمْ ۖ وَمِنكُم مَّن يُتَوَفَّىٰ وَمِنكُم مَّن يُرَدُّ إِلَىٰ أَرْذَلِ الْعُمُرِ لِكَيْلَا يَعْلَمَ مِن بَعْدِ عِلْمٍ شَيْئًا ۚ وَتَرَى الْأَرْضَ هَامِدَةً فَإِذَا أَنزَلْنَا عَلَيْهَا الْمَاءَ اهْتَزَّتْ وَرَبَتْ وَأَنبَتَتْ مِن كُلِّ زَوْجٍ بَهِيجٍ އޭ މީސްތަކުންނޭވެ! (މަރުވުމަށްފަހު) އަލުން ދިރުއްވައި ފޮނުއްވާނޭ ކަމާމެދު، ތިޔަބައިމީހުން شك އެއްގައިވާނަމަ، ފަހެ، ހަމަކަށަވަރުން، ތިމަންރަސްކަލާނގެ ތިޔަބައިމީހުން (ގެ أصل) އުފެއްދެވީ، ވެލިންނެވެ. ދެން މަނިތިއްކަކުންނެވެ. ދެން ގަނޑުލޭކޮޅަކުންނެވެ. ދެން (آدم ގެދަރިޔެއްގެ) ސިފަ ފާޅުވެގެންވާ، ނުވަތަ ފާޅުވެގެންނުވާ މަސްކޮޅަކުންނެވެ. އެއީ (ކޮންމެކަމަކަށް ތިމަންރަސްކަލާނގެ ކުޅަދުންވަންތަކަން) ތިޔަބައިމީހުންނަށް ބަޔާންކޮށްދެއްވުމަށްޓަކައެވެ. އަދި ތިމަންރަސްކަލާނގެ އިރާދަކުރައްވާ އެއްޗެއް ކަނޑައަޅުއްވާފައިވާ مدة އަކަށް رحم ތަކުގައި ލަހައްޓަވަމެވެ. ދެން ޅަކުދިންގެ ގޮތުގައި ތިޔަބައިމީހުން (ދުނިޔެމައްޗަށް) ނެރުއްވަމެވެ. ދެން ތިޔަބައިމީހުން ބޮޑުވެ، ފުރާފުރިހަމަވުމާހަމަޔަށް ފޯރައެވެ. އަދި (ޒުވާންކަމުގެ ދުވަސްވަރު) މަރުވާމީހުން، ތިޔަބައިމީހުންގެ ތެރެއިންވެއެވެ. އަދި أرذل العمر އަށް ރައްދުކުރައްވާ މީހުން ތިޔަބައިމީހުންގެ ތެރެއިންވެއެވެ. އެއީ އޭނާޔަށް އެއްޗެއް އެނގުމަށްފަހުގައި، ނޭނގުމަށްޓަކައެވެ. އަދި ބިންގަނޑު މަރުވެފައިވަނިކޮށް ތިބާ ދެކޭނޫއެވެ. ފަހެ، އެ ބިމުގެ މައްޗަށް ތިމަންރަސްކަލާނގެ ވާރޭ ވެއްސަވައިފިހިނދު، އެ ބިމުގެ ގަސްތަކުގެ حركات ފެށި، ގަސްތައް އިތުރުވެއެވެ. އަދި ހުރިހާ ބާވަތަކުން، ބަލާމީހާޔަށް އުފާލިބެނިވި ގަސްތައް ފަޅުވަތެވެ.\n﴿٦﴾ ذَٰلِكَ بِأَنَّ اللَّهَ هُوَ الْحَقُّ وَأَنَّهُ يُحْيِي الْمَوْتَىٰ وَأَنَّهُ عَلَىٰ كُلِّ شَيْءٍ قَدِيرٌ އެހެނީ ހަމަކަށަވަރުން، اللَّه އީ، حق ވަންތަ ރަސްކަލާނގެއެވެ. އަދި ހަމަކަށަވަރުން، އެކަލާނގެ މަރުވެފައިވާމީހުން ދިރުއްވަތެވެ. އަދި ހަމަކަށަވަރުން، އެކަލާނގެއީ، ކޮންމެކަމެއްގެ މައްޗަށް ކުޅަދުންވަންތަ ރަސްކަލާނގެއެވެ.\n﴿٧﴾ وَأَنَّ السَّاعَةَ آتِيَةٌ لَّا رَيْبَ فِيهَا وَأَنَّ اللَّهَ يَبْعَثُ مَن فِي الْقُبُورِ އަދި ހަމަކަށަވަރުން، قيامة ވުމުގެ ވަގުތަކީ، އަންނާނޭ އެއްޗެކެވެ. އެއާމެދަކު شك އެއްނެތެވެ. އަދި ހަމަކަށަވަރުން، اللَّه، ކަށްވަޅުތަކުގައި ތިބިމީހުން އަލުން ދިރުއްވައި ފޮނުއްވާހުށްޓެވެ.\n﴿٨﴾ وَمِنَ النَّاسِ مَن يُجَادِلُ فِي اللَّهِ بِغَيْرِ عِلْمٍ وَلَا هُدًى وَلَا كِتَابٍ مُّنِيرٍ އެއްވެސް علم އަކާނުލައި، އަދި އެއްވެސް ތެދުމަގެއް ލިބުމަކާނުލައި، އަދި އަލިކުރަނިވި ފޮތެއްވެސް ނެތި اللَّه އާމެދު جدل ކުރާމީހުން، މީސްތަކުންގެތެރެއިންވެއެވެ.\n﴿٩﴾ ثَانِيَ عِطْفِهِ لِيُضِلَّ عَن سَبِيلِ اللَّهِ ۖ لَهُ فِي الدُّنْيَا خِزْيٌ ۖ وَنُذِيقُهُ يَوْمَ الْقِيَامَةِ عَذَابَ الْحَرِيقِ اللَّه ގެ މަގުން (މީސްތަކުން) އެއްކިބާކުރުމަށްޓަކައި (ބޮޑާކަމާއެކު) އޭނާގެ ކަނދުރާ އަނބުރައިލާ حال ގައެވެ. އެމީހަކަށް ދުނިޔެމަތީގައި ނިކަމެތިކަމާއި، ދެރަކަންހުށްޓެވެ. އަދި قيامة ދުވަހުން ނަރަކައިގެ عذاب ގެ ރަހަ، ތިމަންރަސްކަލާނގެ އެމީހަކަށް ދައްކަވާ ހުށީމެވެ.\n﴿١٠﴾ ذَٰلِكَ بِمَا قَدَّمَتْ يَدَاكَ وَأَنَّ اللَّهَ لَيْسَ بِظَلَّامٍ لِّلْعَبِيدِ އެއީ ތިބާގެ ދެއަތުން އިސްކުޅަ ކަންތަކުގެ ސަބަބުންނެވެ. އަދި ހަމަކަށަވަރުން، اللَّه އީ، އަޅުތަކުންނަށް އަނިޔާވެރިވެވޮޑިގެންވާ ކަލަކުކަމުގައި ނުވެއެވެ.\n﴿١١﴾ وَمِنَ النَّاسِ مَن يَعْبُدُ اللَّهَ عَلَىٰ حَرْفٍ ۖ فَإِنْ أَصَابَهُ خَيْرٌ اطْمَأَنَّ بِهِ ۖ وَإِنْ أَصَابَتْهُ فِتْنَةٌ انقَلَبَ عَلَىٰ وَجْهِهِ خَسِرَ الدُّنْيَا وَالْآخِرَةَ ۚ ذَٰلِكَ هُوَ الْخُسْرَانُ الْمُبِينُ شك އެއްގެމަތީގައި ތިބެގެން، اللَّه އަށް އަޅުކަންކުރާ މީހުން، މީސްތަކުންގެ ތެރެއިންވެއެވެ. ފަހެ، އެމީހަކަށް ހެޔޮކަމެއް ދިމާވެއްޖެނަމަ، އެކަމުން ހިތްހަމަޖެހެއެވެ. އަދި އޭނާޔަށް ބަލާއެއް مصيبة އެއް ޖެހިއްޖެނަމަ، كفر ވެރިކަމަށް ފުރޮޅިދެއެވެ. އޭނާޔަށް ދުނިޔެއާއި آخرة ގެއްލުނީއެވެ. ބަޔާންވެގެންވާ ގެއްލެނިވުމަކީ ހަމައެއީއެވެ.\n﴿١٢﴾ يَدْعُو مِن دُونِ اللَّهِ مَا لَا يَضُرُّهُ وَمَا لَا يَنفَعُهُ ۚ ذَٰلِكَ هُوَ الضَّلَالُ الْبَعِيدُ އެމީހަކަށް ގެއްލުމެއް ނުދޭ، އަދި މަންފާއެއްވެސް ނުދޭ އެއްޗަކަށް، اللَّه ފިޔަވައި އޭނާ އަޅުކަންކުރެތެވެ. (حق ގެ މަގުން) ދުރުވެގެންވާ ފުރެދުމަކީ ހަމައެއީއެވެ.\n﴿١٣﴾ يَدْعُو لَمَن ضَرُّهُ أَقْرَبُ مِن نَّفْعِهِ ۚ لَبِئْسَ الْمَوْلَىٰ وَلَبِئْسَ الْعَشِيرُ އޭނާ އެ އަޅުކަންކުރަނީ، އެ އެއްޗެއްގެ މަންފާއަށްވުރެ، އެ އެއްޗެއްގެ ގެއްލުން މާގާތްވެގެންވާ އެއްޗަކަށެވެ. އޭނާ އެ ވާގިލިބިގަންނަ އެއްޗެއްގެ ނުބައިކަމާއެވެ! އަދި އެކުވެރިޔެއްގެ ގޮތުންވެސް އޭގެ ނުބައިކަމާއެވެ!\n﴿١٤﴾ إِنَّ اللَّهَ يُدْخِلُ الَّذِينَ آمَنُوا وَعَمِلُوا الصَّالِحَاتِ جَنَّاتٍ تَجْرِي مِن تَحْتِهَا الْأَنْهَارُ ۚ إِنَّ اللَّهَ يَفْعَلُ مَا يُرِيدُ ހަމަކަށަވަރުން، إيمان ވެ صالح عمل ތައްކުރި މީހުން، އެތަންތާނގެ ދަށުން ފެންކޯރުތައް ހިނގަހިނގާ ހުންނަ ސުވަރުގެތަކަށް، اللَّه (އެއުރެން) ވައްދަވާނެތެވެ. ހަމަކަށަވަރުން، اللَّه، އެކަލާނގެ އިރާދަކުރައްވާކަމެއް ކުރައްވަތެވެ.\n﴿١٥﴾ مَن كَانَ يَظُنُّ أَن لَّن يَنصُرَهُ اللَّهُ فِي الدُّنْيَا وَالْآخِرَةِ فَلْيَمْدُدْ بِسَبَبٍ إِلَى السَّمَاءِ ثُمَّ لْيَقْطَعْ فَلْيَنظُرْ هَلْ يُذْهِبَنَّ كَيْدُهُ مَا يَغِيظُ ދުނިޔެއާއި، آخرة ގައި އެކަލޭގެފާނަށް (އެބަހީ: رسول އާއަށް) اللَّه نصر ނުދެއްވާނެކަމަށް ހީކުރާމީހާ، ފަހެ، މައްޗަށް ވަލެއްޖަހައި، ދެން އޭނާ ދަންޖެހިބަލާށެވެ! ފަހެ، އޭނާ ރޭވިރޭވުމުން، އޭނާ ރުޅިއަންނަކަންތައް ނިކަން ފިލައިތޯ ބަލައިބަލާށެވެ!\n﴿١٦﴾ وَكَذَٰلِكَ أَنزَلْنَاهُ آيَاتٍ بَيِّنَاتٍ وَأَنَّ اللَّهَ يَهْدِي مَن يُرِيدُ އެފަދައިން ބަޔާންވެގެންވާ آية ތަކެއް ކަމުގައި، ތިމަންރަސްކަލާނގެ އެ قرآن ބާވައިލެއްވީމެވެ. އަދި ހަމަކަށަވަރުން، اللَّه، އެކަލާނގެ އިރަދާކުރައްވާ މީހަކަށް ތެދުމަގު ދައްކަވަތެވެ.\n﴿١٧﴾ إِنَّ الَّذِينَ آمَنُوا وَالَّذِينَ هَادُوا وَالصَّابِئِينَ وَالنَّصَارَىٰ وَالْمَجُوسَ وَالَّذِينَ أَشْرَكُوا إِنَّ اللَّهَ يَفْصِلُ بَيْنَهُمْ يَوْمَ الْقِيَامَةِ ۚ إِنَّ اللَّهَ عَلَىٰ كُلِّ شَيْءٍ شَهِيدٌ ހަމަަކަށަވަރުން، إيمان ވިމީހުންނާއި، يهودى ވި މީހުންނާއި، صابئ ންނާއި، نصارى އިންނާއި، مجوسى ންނާއި، شريك ކުރި މީހުން (ދަންނާށެވެ!) ހަމަކަށަވަރުން، اللَّه، އެއުރެންގެމެދުގައި، قيامة ދުވަހުން ނިޔާކަނޑައަޅުއްވާނެތެވެ. ހަމަކަށަވަރުން، اللَّه އީ، ކޮންމެ ކަމެއްގެ މައްޗަށް، މޮޅަށް ހެކިވެވޮޑިގެންވާ ރަސްކަލާނގެއެވެ.\n﴿١٨﴾ أَلَمْ تَرَ أَنَّ اللَّهَ يَسْجُدُ لَهُ مَن فِي السَّمَاوَاتِ وَمَن فِي الْأَرْضِ وَالشَّمْسُ وَالْقَمَرُ وَالنُّجُومُ وَالْجِبَالُ وَالشَّجَرُ وَالدَّوَابُّ وَكَثِيرٌ مِّنَ النَّاسِ ۖ وَكَثِيرٌ حَقَّ عَلَيْهِ الْعَذَابُ ۗ وَمَن يُهِنِ اللَّهُ فَمَا لَهُ مِن مُّكْرِمٍ ۚ إِنَّ اللَّهَ يَفْعَلُ مَا يَشَاءُ ۩ އުޑުތަކާއި، ބިމުގައިވާހާ ބަޔަކާއި، އިރާއި، ހަނދާއި، ތަރިތަކާއި، ފަރުބަދަތަކާއި، ގަސްގަހާގެއްސާއި، ޖަނަވާރުތަކާއި، މީސްތަކުންކުރެ ގިނަބަޔަކު، اللَّه އަށް سجدة ކުރާކަން ތިބާ ނުދަންނަމު ހެއްޔެވެ؟ އަދި (މީސްތަކުންކުރެ) ގިނަބަޔަކުގެމައްޗަށް عذاب حق ވެގެންވެއެވެ. އަދި اللَّه، ނިކަމެތިކުރެއްވިމީހާ (ދަންނާށެވެ!) ފަހެ، އެމީހަކަށް މާތްކޮށްހިތާނެ މީހަކު ނުވެތެވެ. ހަމަކަށަވަރުން، اللَّه، އެކަލާނގެ އިރާދަކުރައްވާކަމެއް ކުރައްވަތެވެ.\n﴿١٩﴾ ۞ هَٰذَانِ خَصْمَانِ اخْتَصَمُوا فِي رَبِّهِمْ ۖ فَالَّذِينَ كَفَرُوا قُطِّعَتْ لَهُمْ ثِيَابٌ مِّن نَّارٍ يُصَبُّ مِن فَوْقِ رُءُوسِهِمُ الْحَمِيمُ މިއީ، އެއުރެންގެ ވެރިރަސްކަލާނގެއާމެދު ދެބަސްވީ ދެ خصم ންނެވެ. (އެބަހީ: مؤمن ންނާއި كافر ންނެވެ.) ފަހެ، كافر ވި މީހުންނަށް އަލިފާނުގެ ފޭރާންތަކެއް ތައްޔާރު ކުރައްވާފައިވެއެވެ. (އަދި) އެއުރެންގެ ބޯތަކުގެ މައްޗަށް ކެކިކެކިހުރި ހޫނުފެން އޮއްސަވާހުށްޓެވެ.\n﴿٢٠﴾ يُصْهَرُ بِهِ مَا فِي بُطُونِهِمْ وَالْجُلُودُ އެއިން އެއުރެންގެ ބަނޑުތަކުގައިވާ ތަކެއްޗާއި ހަންތައް ވިރުވާހުށްޓެވެ.\n﴿٢١﴾ وَلَهُم مَّقَامِعُ مِنْ حَدِيدٍ އަދި އެއުރެންނަށްޓަކައި، ދަގަނޑު ޗާބޫކުތަކެއް ވެއެވެ.\n﴿٢٢﴾ كُلَّمَا أَرَادُوا أَن يَخْرُجُوا مِنْهَا مِنْ غَمٍّ أُعِيدُوا فِيهَا وَذُوقُوا عَذَابَ الْحَرِيقِ އެއުރެންނަށް ލިބޭ ވޭނެއްގެ ގަދަކަމުން، އެތަނުން އެއުރެން ނުކުންނަން އުޅެފި ކޮންމެހިނދެއްގައި، އަލުން އެތަނަށް إعادة ކުރައްވާ ހުށްޓެވެ. އަދި (އެއުރެންނަށް އަންގަވާނެތެވެ.) ނަރަކައިގެ އަލިފާނުގެ عذاب ގެ ރަހަ ތިޔަބައިމީހުން ލިބިގަންނާށެވެ!\n﴿٢٣﴾ إِنَّ اللَّهَ يُدْخِلُ الَّذِينَ آمَنُوا وَعَمِلُوا الصَّالِحَاتِ جَنَّاتٍ تَجْرِي مِن تَحْتِهَا الْأَنْهَارُ يُحَلَّوْنَ فِيهَا مِنْ أَسَاوِرَ مِن ذَهَبٍ وَلُؤْلُؤًا ۖ وَلِبَاسُهُمْ فِيهَا حَرِيرٌ ހަމަކަށަވަރުން، إيمان ވެ صالح عمل ތައްކުރިމީހުން، އެތަންތާނގެ ދަށުން ފެންކޯރުތައް ހިނގަހިނގާ ހުންނަ ސުވަރުގެތަކަށް اللَّه (އެއުރެން) ވައްދަވާނެތެވެ. އެއުރެން އެތާނގައި ރަނުގެ އުޅާތަކުންނާއި، މުތީތަކުން ގަހަނާ އަޅުއްވާހުށްޓެވެ. އަދި އެތާނގައި، އެއުރެންގެ ފޭރާންވާހުށީ ފަށުއިންނެވެ.\n﴿٢٤﴾ وَهُدُوا إِلَى الطَّيِّبِ مِنَ الْقَوْلِ وَهُدُوا إِلَىٰ صِرَاطِ الْحَمِيدِ އަދި (ދުނިޔެމަތީގައި) ރަނގަޅު ބަސްބުނުމަށް އެއުރެންނަށް هداية ދެއްވިއެވެ. އަދި حمد ލިބިގެންވާ މަގަށް، މަގު ދެއްކެވިއެވެ.\n﴿٢٥﴾ إِنَّ الَّذِينَ كَفَرُوا وَيَصُدُّونَ عَن سَبِيلِ اللَّهِ وَالْمَسْجِدِ الْحَرَامِ الَّذِي جَعَلْنَاهُ لِلنَّاسِ سَوَاءً الْعَاكِفُ فِيهِ وَالْبَادِ ۚ وَمَن يُرِدْ فِيهِ بِإِلْحَادٍ بِظُلْمٍ نُّذِقْهُ مِنْ عَذَابٍ أَلِيمٍ ހަމަކަށަވަރުން، كافر ވެ، اللَّه ގެ މަގުން (މީސްތަކުން) އެއްކިބާކޮށް، އަދި އެތާނގައި قائم ވެހުންނަ މީހާއާއި، ބޭރުން އަންނަމީހާއާއި، ހަމަހަމަވާގޮތުން، މީސްތަކުންނަށްޓަކައި، ތިމަންރަސްކަލާނގެ ލެއްވި المسجد الحرام ން (މީސްތަކުން) އެއްކިބާކޮށް، އަދި އެތާނގައި އަނިޔާވެރިކަމާއެކު، دين އާ خلاف ގޮތްތައް އުފައްދަންއުޅޭ މީހާއަށް، ތިމަންރަސްކަލާނގެ ވޭންދެނިވި عذاب ން ރަހަދައްކަވާހުށީމެވެ.\n﴿٢٦﴾ وَإِذْ بَوَّأْنَا لِإِبْرَاهِيمَ مَكَانَ الْبَيْتِ أَن لَّا تُشْرِكْ بِي شَيْئًا وَطَهِّرْ بَيْتِيَ لِلطَّائِفِينَ وَالْقَائِمِينَ وَالرُّكَّعِ السُّجُودِ إبراهيم ގެފާނަށް ގެފުޅު ހުންނަތަން ތިމަންރަސްކަލާނގެ ދެއްކެވިހިނދު، ހަނދުމަކުރާށެވެ! (ތިމަންރަސްކަލާނގެ އެންގެވީމެވެ.) ކަލޭގެފާނު ތިމަންރަސްކަލާނގެއަށް އެއްވެސް އެއްޗެއް شريك ނުކުރައްވާށެވެ! އަދި طواف ކުރާ މީހުންނަށާއި، قائم ވެތިބޭމީހުންނަށާއި، ركوع ކޮށް سجدة ކުރާ މީހުންނަށްޓަކައި، ކަލޭގެފާނު ތިމަންރަސްކަލާނގެ ގެފުޅު طاهر ކުރައްވާށެވެ!\n﴿٢٧﴾ وَأَذِّن فِي النَّاسِ بِالْحَجِّ يَأْتُوكَ رِجَالًا وَعَلَىٰ كُلِّ ضَامِرٍ يَأْتِينَ مِن كُلِّ فَجٍّ عَمِيقٍ އަދި ކަލޭގެފާނު މީސްތަކުންނަށް حج އަށް އައުމަށް ގޮވައިލައްވާށެވެ! އޭރުން ފައިމަގުގައްޔާއި، އަނަރޫފަ ޖަމަލު މަތީގައި، ދުރުތަންތަނުން އެއުރެން ކަލޭގެފާނުގެ އަރިހަށް އަންނާނެތެވެ.\n﴿٢٨﴾ لِّيَشْهَدُوا مَنَافِعَ لَهُمْ وَيَذْكُرُوا اسْمَ اللَّهِ فِي أَيَّامٍ مَّعْلُومَاتٍ عَلَىٰ مَا رَزَقَهُم مِّن بَهِيمَةِ الْأَنْعَامِ ۖ فَكُلُوا مِنْهَا وَأَطْعِمُوا الْبَائِسَ الْفَقِيرَ އެއީ އެއުރެންނަށްހުރި (دينى އަދި دنيوى) މަންފާތަކެއް ލިބިގަތުމަށްޓަކައެވެ. އަދި ކަނޑައެޅި އެނގިގެންވާ ދުވަސްތަކެއްގައި، އެއުރެން اللَّه ގެ اسم ފުޅު ހަނދުމަކޮށް އުޅުމަށެވެ. نعم ސޫފީގެ نعمة އެއުރެންނަށް ދެއްވިކަމަށްޓަކައެވެ. ފަހެ، ތިޔަބައިމީހުން އެއިން ކައިއުޅޭށެވެ! އަދި ދަތިحال ގައިވާ فقير ންނަށް (އެއިން) ކާންދޭށެވެ!\n﴿٢٩﴾ ثُمَّ لْيَقْضُوا تَفَثَهُمْ وَلْيُوفُوا نُذُورَهُمْ وَلْيَطَّوَّفُوا بِالْبَيْتِ الْعَتِيقِ ދެން އެއުރެންގައިވާ ކުނި މިލަތައް، އެއުރެން ފިލުވާހުށިކަމެވެ! އަދި އެއުރެންގެ ނަދުރުތައް ފުއްދާހުށިކަމެވެ! އަދި ޒަމާންވީ ގެފުޅުގައި އެއުރެން طواف ކުރާހުށިކަމެވެ!\n﴿٣٠﴾ ذَٰلِكَ وَمَن يُعَظِّمْ حُرُمَاتِ اللَّهِ فَهُوَ خَيْرٌ لَّهُ عِندَ رَبِّهِ ۗ وَأُحِلَّتْ لَكُمُ الْأَنْعَامُ إِلَّا مَا يُتْلَىٰ عَلَيْكُمْ ۖ فَاجْتَنِبُوا الرِّجْسَ مِنَ الْأَوْثَانِ وَاجْتَنِبُوا قَوْلَ الزُّورِ (ކަންހުރިމަގީ) އެއީއެވެ. އަދި اللَّه ގެ حرمة ތަކަށް މާތްކޮށްހިތާ މީހާ (ދަންނާށެވެ!) ފަހެ، އެމީހަކަށްޓަކައި އެކަންތައް އެމީހެއްގެ ވެރި ރަސްކަލާނގެ حضرة ގައި ހެޔޮކަން ބޮޑެވެ. އަދި ތިޔަބައިމީހުންނަށް نعم ސޫފި حلال ކުރައްވާފައިވެއެވެ. (قرآن ގައި ނަންގަނެވި) ތިޔަބައިމީހުންނަށް ކިޔައިދެއްވާ ތަކެތި މެނުވީއެވެ. ފަހެ (އަޅުކަންކުރެވޭ) ބުދުތަކުގެ ނުތާހިރުކަމުން ތިޔަބައިމީހުން ދުރުހެލިވާށެވެ! އަދި ދޮގު ހެކިބަސް ބުނުމުން ދުރުހެލިވާށެވެ!\n﴿٣١﴾ حُنَفَاءَ لِلَّهِ غَيْرَ مُشْرِكِينَ بِهِ ۚ وَمَن يُشْرِكْ بِاللَّهِ فَكَأَنَّمَا خَرَّ مِنَ السَّمَاءِ فَتَخْطَفُهُ الطَّيْرُ أَوْ تَهْوِي بِهِ الرِّيحُ فِي مَكَانٍ سَحِيقٍ اللَّه އަށް إخلاص ތެރިވެ، باطل މަގުން އެއްކިބާވެ، حق ގެ މަގަށް تبع ވެތިބެ، އެކަލާނގެއަށް شريك ނުކުރާ حال ގައެވެ. އަދި اللَّه އަށް شريك ކުރާމީހާ (ދަންނާށެވެ!) ފަހެ، އެމީހާ އުޑުން ވެއްޓި، ދޫނިތައް އެމީހާ ޖަހައިގަނެގެން ގެންދާ ނުވަތަ ވައިގެ ބާރުން ދުރުތަނަކަށް ވެއްޓިގެންދާ މީހެއްފަދައެވެ.\n﴿٣٢﴾ ذَٰلِكَ وَمَن يُعَظِّمْ شَعَائِرَ اللَّهِ فَإِنَّهَا مِن تَقْوَى الْقُلُوبِ (ކަންހުރިމަގީ) އެއީއެވެ. އަދި اللَّه ގެ شعائر ތަކަށް (އެބަހީ: هدى ކަތިލުމާއި، أضحية ކަތިލުމާއި، حج ގެ عمل ތަކާއި، އެނޫންވެސް دينى أمر ތަކަށް) މާތްކޮށްހިތާމީހާ (ދަންނާށެވެ!) ފަހެ، އެކަންތައްވަނީ، ހިތްތަކުގެ تقوى ވެރިކަމުގެ ތެރެއިންނެވެ.\n﴿٣٣﴾ لَكُمْ فِيهَا مَنَافِعُ إِلَىٰ أَجَلٍ مُّسَمًّى ثُمَّ مَحِلُّهَا إِلَى الْبَيْتِ الْعَتِيقِ ކަނޑައެޅިގެންވާ ވަގުތަކާޖެހެންދެން، ތިޔަބައިމީހުންނަށް އެތަކެތީގައި (އެބަހީ: هدى ގެ ގޮތުން ކަތިލެވޭ ތަކެތީގައި) މަންފާތަކެއްވެއެވެ. ދެން އެއަށްފަހު، އެތަކެތި ކަތިލުމުގެ محل އަކީ، ޒަމާންވީ ގެފުޅުއަރިހެވެ. (އެބަހީ: مكة ގެ حرم ފުޅެވެ.)\n﴿٣٤﴾ وَلِكُلِّ أُمَّةٍ جَعَلْنَا مَنسَكًا لِّيَذْكُرُوا اسْمَ اللَّهِ عَلَىٰ مَا رَزَقَهُم مِّن بَهِيمَةِ الْأَنْعَامِ ۗ فَإِلَٰهُكُمْ إِلَٰهٌ وَاحِدٌ فَلَهُ أَسْلِمُوا ۗ وَبَشِّرِ الْمُخْبِتِينَ نعم ސޫފީގެތެރެއިން އެކަލާނގެ އެއުރެންނަށް ދެއްވި ތަކެތީގެ މައްޗަށް (އެބަހީ: އެތަކެތި ކަތިލެވޭހިނދު) اللَّه ގެ اسم ފުޅު ނަންގަތުމަށްޓަކައި، ތިމަންރަސްކަލާނގެ ކޮންމެ أمّة އަކަށްވެސް قربان ކުރުމެއް ލެއްވީމެވެ. ފަހެ، ތިޔަބައިމީހުންގެ ކަލާނގެއީ، އެއްކައުވަންތަކަލާނގެއެވެ. ފަހެ، އެކަލާނގެއަށް ތިޔަބައިމީހުން ކިޔަމަންވެ، إسلام ވާށެވެ! އަދި ކިޔަމަންތެރިންނަށް ކަލޭގެފާނު އުފާވެރިކަމުގެ خبر ދެއްވާށެވެ!\n﴿٣٥﴾ الَّذِينَ إِذَا ذُكِرَ اللَّهُ وَجِلَتْ قُلُوبُهُمْ وَالصَّابِرِينَ عَلَىٰ مَا أَصَابَهُمْ وَالْمُقِيمِي الصَّلَاةِ وَمِمَّا رَزَقْنَاهُمْ يُنفِقُونَ އެއުރެންނީ، اللَّه ގެ ނަންފުޅު ގަނެވޭހިނދު، އެއުރެންގެ ހިތްތައް ބިރުވެތިވެ މަޑުމޮޅިވާ މީހުންނެވެ. އަދި އެއުރެންނަށްޖެހޭ ކަންތަކަށް ކެތްތެރިވާމީހުންނެވެ. އަދި ނަމާދު قائم ކޮށް ތިމަންރަސްކަލާނގެ އެއުރެންނަށް ދެއްވި ތަކެތިން ހޭދަކުރާ މީހުންނެވެ.\n﴿٣٦﴾ وَالْبُدْنَ جَعَلْنَاهَا لَكُم مِّن شَعَائِرِ اللَّهِ لَكُمْ فِيهَا خَيْرٌ ۖ فَاذْكُرُوا اسْمَ اللَّهِ عَلَيْهَا صَوَافَّ ۖ فَإِذَا وَجَبَتْ جُنُوبُهَا فَكُلُوا مِنْهَا وَأَطْعِمُوا الْقَانِعَ وَالْمُعْتَرَّ ۚ كَذَٰلِكَ سَخَّرْنَاهَا لَكُمْ لَعَلَّكُمْ تَشْكُرُونَ ތިޔަބައިމީހުންނަށްޓަކައި، ޖަމަލުވެސް اللَّه ގެ شعائر ތަކުގެ ތެރެއިން ތިމަންރަސްކަލާނގެ ލެއްވީމެވެ. އޭގައި ތިޔަބައިމީހުންނަށް ހެޔޮކަމެއްވެއެވެ. ފަހެ، އެތަކެތި ބަނދެ (ކަތިލާހިނދުގައި) އެ ތަކެތީގެ މައްޗަށް اللَّه ގެ اسم ފުޅު ތިޔަބައިމީހުން ކިޔާށެވެ! ފަހެ، އެތަކެތި (މަރުވެ) ވެއްޓުމުން އެއިން ތިޔަބައިމީހުން ކާށެވެ! އަދި އެއަށްއެދި سؤال ކުރާ فقير ންނާއި، سؤال ނުކުރާ فقير ންނަށްވެސް އެއިން ކާންދޭށެވެ! އެފަދައިން ތިޔަބައިމީހުންނަށްޓަކައި ތިމަންރަސްކަލާނގެ އެތަކެތި خدمة ތެރިކުރެއްވީމެވެ. (އެއީ) ތިޔަބައިމީހުން شكر ކުރުމަށްޓަކައެވެ.\n﴿٣٧﴾ لَن يَنَالَ اللَّهَ لُحُومُهَا وَلَا دِمَاؤُهَا وَلَٰكِن يَنَالُهُ التَّقْوَىٰ مِنكُمْ ۚ كَذَٰلِكَ سَخَّرَهَا لَكُمْ لِتُكَبِّرُوا اللَّهَ عَلَىٰ مَا هَدَاكُمْ ۗ وَبَشِّرِ الْمُحْسِنِينَ އެތަކެތީގެ މަހެއްވެސް އަދި ލެޔެއްވެސް اللَّه ގެ حضرة އަކަށް ނުދާނެތެވެ. އެހެނެއްކަމަކު، ތިޔަބައިމީހުންގެކިބައިން އެކަލާނގެ حضرة އަށްދަނީ، تقوى ވެރިކަމެވެ. އެފަދައިން އެކަލާނގެ އެތަކެތި، ތިޔަބައިމީހުންނަށްޓަކައި خدمة ތެރިކުރެއްވިއެވެ. (އެއީ) ތިޔަބައިމީހުންނަށް ތެދުމަގު ދެއްކެވިކަމުގެމައްޗަށް، اللَّه އަށް ތިޔަބައިމީހުން تكبير ކިޔައި އުޅުމަށްޓަކައެވެ. އަދި إحسان ތެރިންނަށް ކަލޭގެފާނު އުފާވެރިކަމުގެ خبر ދެއްވާށެވެ!\n﴿٣٨﴾ ۞ إِنَّ اللَّهَ يُدَافِعُ عَنِ الَّذِينَ آمَنُوا ۗ إِنَّ اللَّهَ لَا يُحِبُّ كُلَّ خَوَّانٍ كَفُورٍ ހަމަކަށަވަރުން، اللَّه، إيمان ވި މީހުން دفاع ކޮށްދެއްވަތެވެ. ހަމަކަށަވަރުން، خيانة ތެރިވެ، كافر ވާ ކޮންމެ މީހަކަށް، اللَّه ލޯބިވެވޮޑިގެނެއް ނުވެތެވެ.\n﴿٣٩﴾ أُذِنَ لِلَّذِينَ يُقَاتَلُونَ بِأَنَّهُمْ ظُلِمُوا ۚ وَإِنَّ اللَّهَ عَلَىٰ نَصْرِهِمْ لَقَدِيرٌ ހަނގުރާމަވެވެމުންދާ މީހުންނަށް، ހަނގުރާމަ ކުރުމުގެ إذن ދެއްވައިފިއެވެ. އެއީ ހަމަކަށަވަރުން، އެއެރުންނަށް އަނިޔާ ލިބުނުކަމަށްޓަަކައެވެ. އަދި ހަމަކަށަވަރުން، އެއުރެންނަށް نصر ދެއްވުމަށް، اللَّه ކުޅަދުންވަންތަކަން ކަށަވަރެވެ.\n﴿٤٠﴾ الَّذِينَ أُخْرِجُوا مِن دِيَارِهِم بِغَيْرِ حَقٍّ إِلَّا أَن يَقُولُوا رَبُّنَا اللَّهُ ۗ وَلَوْلَا دَفْعُ اللَّهِ النَّاسَ بَعْضَهُم بِبَعْضٍ لَّهُدِّمَتْ صَوَامِعُ وَبِيَعٌ وَصَلَوَاتٌ وَمَسَاجِدُ يُذْكَرُ فِيهَا اسْمُ اللَّهِ كَثِيرًا ۗ وَلَيَنصُرَنَّ اللَّهُ مَن يَنصُرُهُ ۗ إِنَّ اللَّهَ لَقَوِيٌّ عَزِيزٌ އެއުރެންނީ، ތިމަންމެންގެ ވެރިރަސްކަލާނގެއީ، اللَّه އޭ ބުނުން މެނުވީ، އެއްވެސް حق އަކާނުލައި އެއުރެންގެ ގޯތިގެދޮރުން ނެރެލެވުނުމީހުންނެވެ. އަދި މީސްތަކުންކުރެ އެއްބަޔަކު މެދުވެރިކުރައްވައި އަނެއްބަޔަކު (ގެ ނުރައްކާތެރިކަން) اللَّه ދުރުކުރެއްވުން ނުވާނަމަ، نصارى އިންގެ ފައްޅިތަކާއި، އަޅުކަންކުރާ ތަންތަނާއި، يهودى ންގެ ފައްޅިތަކާއި، ގިނަގިނައިން اللَّه ގެ اسم ފުޅު ނަންގަނެވޭ މިސްކިތްތަކާއި (މިހުރިހާ ތަންތަން) ސުންނާފަތިކޮށްފީސްކަން ކަށަވަރެވެ. ހަމަކަށަވަރުން، اللَّه އަށް نصر ދޭ މީހަކަށް، އެކަލާނގެ نصر ދެއްވާނެކަން ކަށަވަރެވެ. ހަމަކަށަވަރުން، اللَّه އީ، ބާރުވެރިވަންތަ، عزيز ވަންތަ ރަސްކަލާނގެކަން ކަށަވަރެވެ.\n﴿٤١﴾ الَّذِينَ إِن مَّكَّنَّاهُمْ فِي الْأَرْضِ أَقَامُوا الصَّلَاةَ وَآتَوُا الزَّكَاةَ وَأَمَرُوا بِالْمَعْرُوفِ وَنَهَوْا عَنِ الْمُنكَرِ ۗ وَلِلَّهِ عَاقِبَةُ الْأُمُورِ އެއުރެންނީ، ބިމުގައި ތިމަންރަސްކަލާނގެ އެއުރެން ބާރުވެރިކުރައްވައިފިނަމަ، ނަމާދު قائم ކޮށް، زكاة ދީ، ހެޔޮކަންތަކަށް أمر ކޮށް، ނުބައިކަންތައް ނަހީކޮށްއުޅޭ މީހުންނެވެ. ކަންކަމުގެ ނިމުންވަނީ اللَّه އަށެވެ.\n﴿٤٢﴾ وَإِن يُكَذِّبُوكَ فَقَدْ كَذَّبَتْ قَبْلَهُمْ قَوْمُ نُوحٍ وَعَادٌ وَثَمُودُ އެއުރެން ކަލޭގެފާނު ދޮގުކުޅަޔަސް، ހަމަކަށަވަރުން، އެއުރެންގެކުރިން نوح ގެފާނުގެ قوم ގެމީހުންނާއި، عاد ބާގައިމީހުންނާއި، ثمود ބާގައިމީހުން (އެއުރެންގެ رسول ން) ދޮގުކޮށްފައިވެއެވެ.\n﴿٤٣﴾ وَقَوْمُ إِبْرَاهِيمَ وَقَوْمُ لُوطٍ އަދި إبراهيم ގެފާނުގެ قوم ގެމީހުންނާއި، لوط ގެފާނުގެ قوم ގެމީހުންވެސްމެއެވެ.\n﴿٤٤﴾ وَأَصْحَابُ مَدْيَنَ ۖ وَكُذِّبَ مُوسَىٰ فَأَمْلَيْتُ لِلْكَافِرِينَ ثُمَّ أَخَذْتُهُمْ ۖ فَكَيْفَ كَانَ نَكِيرِ އަދި مدين ގެ أهل ވެރިންވެސްމެއެވެ. އަދި موسى ގެފާނުވެސް ދޮގުކުރެވުނެވެ. ފަހެ، كافر ވި މީހުންނަށް، ތިމަންރަސްކަލާނގެ مهلة ދެއްވީމެވެ. ދެން ތިމަންރަސްކަލާނގެ އެއުރެންނަށް عقوبات ދެއްވައި ހިއްޕެވީމެވެ. ފަހެ، ތިމަންރަސްކަލާނގެ عقوبات ދެއްވުންވީ ކޮންފަދައަކުން ހެއްޔެވެ؟\n﴿٤٥﴾ فَكَأَيِّن مِّن قَرْيَةٍ أَهْلَكْنَاهَا وَهِيَ ظَالِمَةٌ فَهِيَ خَاوِيَةٌ عَلَىٰ عُرُوشِهَا وَبِئْرٍ مُّعَطَّلَةٍ وَقَصْرٍ مَّشِيدٍ އެރަށްތަކުގެ أهل ވެރިން، އަނިޔާވެރިވެގެންވީހިނދު، ތިމަންރަސްކަލާނގެ ހަލާކުކުރެއްވީ ކިތައްކިތައްރަށް ހެއްޔެވެ؟ ފަހެ، އެ ރަށްރަށްވަނީ، ފުރާޅުތަކާއި، عمارات ތައް ވެއްޓި ފުނޑުފުނޑުވެފައެވެ. އަދި (އެ ރަށްރަށުގައިވަނީ) ފަޅުވެފައިވާ ކިތައްކިތައް ވަޅާއި، އުސްކޮށް ބިނާކޮށްފައިވާ ކިތައްކިތައް ގަނޑުވަރު ހެއްޔެވެ؟\n﴿٤٦﴾ أَفَلَمْ يَسِيرُوا فِي الْأَرْضِ فَتَكُونَ لَهُمْ قُلُوبٌ يَعْقِلُونَ بِهَا أَوْ آذَانٌ يَسْمَعُونَ بِهَا ۖ فَإِنَّهَا لَا تَعْمَى الْأَبْصَارُ وَلَٰكِن تَعْمَى الْقُلُوبُ الَّتِي فِي الصُّدُورِ ފަހެ، އެއުރެން ބިމުގައި ދަތުރުފަތުރުކޮށް ނޫޅެނީހެއްޔެވެ؟ އެހެންނަމަ، އެއުރެން އެއިން ވިސްނައިހަދާނޭ ހިތްތަކެއް އެއުރެންނަށްވީހެވެ. ނުވަތަ އެއިން އެއުރެން އަޑުއަހާނޭ ކަންފަތްތަކެއް (އެއުރެންނަށް) ވީހެވެ. އެހެނީ ހަމަކަށަވަރުން، ލޯތައް ކަނުވަނީއަކީނޫނެވެ. އެހެނެއްކަމަކު، ކަނުވަނީ މޭތަކުގައިވާ ހިތްތަކެވެ.\n﴿٤٧﴾ وَيَسْتَعْجِلُونَكَ بِالْعَذَابِ وَلَن يُخْلِفَ اللَّهُ وَعْدَهُ ۚ وَإِنَّ يَوْمًا عِندَ رَبِّكَ كَأَلْفِ سَنَةٍ مِّمَّا تَعُدُّونَ އެއުރެން ކަލޭގެފާނުގެ އަރިހުން عذاب އަވަސްވުމަށް އެދޭނެތެވެ. އަދި اللَّه، އެކަލާނގެ وعد ފުޅަކާ خلاف ވެވޮޑިއެއް ނުގަންނަވާނެތެވެ. ހަމަކަށަވަރުން، ކަލޭގެފާނުގެ ވެރިރަސްކަލާނގެ حضرة ގައި، އެންމެ ދުވަހެއްވަނީ، ތިޔަބައިމީހުން ގުނައި عدد ކުރާ އަހަރުތަކުން އެއްހާސް އަހަރާ އެއްފަދަވެގެންނެވެ.\n﴿٤٨﴾ وَكَأَيِّن مِّن قَرْيَةٍ أَمْلَيْتُ لَهَا وَهِيَ ظَالِمَةٌ ثُمَّ أَخَذْتُهَا وَإِلَيَّ الْمَصِيرُ އެ ރަށްތަކުގެ أهل ވެރިން އަނިޔާވެރިވެގެންވީ ހިނދު، ތިމަންރަސްކަލާނގެ مهلة ދެއްވީ ކިތައްކިތައް ރަށަށް ހެއްޔެވެ؟ ދެން އެ ރަށްތަކުގެ أهل ވެރިންނަށް عقوبات ދެއްވައި ހިއްޕެވީމެވެ. އަދި (އެއުރެން) رجوع ވުންވަނީ، ތިމަންރަސްކަލާނގެ حضرة އަށެވެ.\n﴿٤٩﴾ قُلْ يَا أَيُّهَا النَّاسُ إِنَّمَا أَنَا لَكُمْ نَذِيرٌ مُّبِينٌ ކަލޭގެފާނު ވިދާޅުވާށެވެ! އޭ މީސްތަކުންނޭވެ! ތިމަންކަލޭގެފާނު ވާކަން ކަށަވަރީ، ތިޔަބައިމީހުންނަށްޓަކައި ހުންނެވި إنذار ކުރައްވާ ބޭކަލަކު ކަމުގައެވެ.\n﴿٥٠﴾ فَالَّذِينَ آمَنُوا وَعَمِلُوا الصَّالِحَاتِ لَهُم مَّغْفِرَةٌ وَرِزْقٌ كَرِيمٌ ފަހެ، إيمان ވެ صالح عمل ތައް ކުޅަމީހުން (ދަންނާށެވެ!) އެއުރެންނަށް ފާފުފުއްސެވުމާއި، ދީލަތިވެގެންވާ رزق ހުށްޓެވެ.\n﴿٥١﴾ وَالَّذِينَ سَعَوْا فِي آيَاتِنَا مُعَاجِزِينَ أُولَٰئِكَ أَصْحَابُ الْجَحِيمِ އަދި ތިމަންރަސްކަލާނގެ آية ތަކާމެދު، ދެކޮޅުހަދައި ނުކުޅައްދަން އުޅޭމީހުންނަކީ، ނަރަކައިގެ أهل ވެރިންނެވެ.\n﴿٥٢﴾ وَمَا أَرْسَلْنَا مِن قَبْلِكَ مِن رَّسُولٍ وَلَا نَبِيٍّ إِلَّا إِذَا تَمَنَّىٰ أَلْقَى الشَّيْطَانُ فِي أُمْنِيَّتِهِ فَيَنسَخُ اللَّهُ مَا يُلْقِي الشَّيْطَانُ ثُمَّ يُحْكِمُ اللَّهُ آيَاتِهِ ۗ وَاللَّهُ عَلِيمٌ حَكِيمٌ އެބޭކަލަކު ކިޔަވައިވިދާޅުވެއްޖެހިނދު، އެބޭކަލެއްގެ ކިޔަވައި ވިދާޅުވުމުގެ ތެރެޔަށް، شيطان އާ، އޭނާގެ ވަސްވާސްތެރިކަން ވައްދާފައިވާ ބޭކަލަކު މެނުވީ، ކަލޭގެފާނުގެކުރިން އެއްވެސް رسول އަކު، އަދި ނަބިއްޔަކުވެސް، ތިމަންރަސްކަލާނގެ ނުފޮނުއްވަމެވެ. ފަހެ، اللَّه، شيطان އާ ވައްދާ ވަސްވާސްތެރިކަން ނެތިކުރައްވަތެވެ. ދެން اللَّه، އެކަލާނގެ آية ތައް ثابت ކޮށްދެއްވަތެވެ. اللَّه އީ، މޮޅަށް ދެނެވޮޑިގެންވާ، حكيم ވަންތަ ރަސްކަލާނގެއެވެ.\n﴿٥٣﴾ لِّيَجْعَلَ مَا يُلْقِي الشَّيْطَانُ فِتْنَةً لِّلَّذِينَ فِي قُلُوبِهِم مَّرَضٌ وَالْقَاسِيَةِ قُلُوبُهُمْ ۗ وَإِنَّ الظَّالِمِينَ لَفِي شِقَاقٍ بَعِيدٍ އެއީ އެއުރެންގެ ހިތްތަކުގައި ބަލިމަޑުކަމެއް ހުންނަ މީހުންނަށާއި، އެއުރެންގެ ހިތްތައް ހަރުކަށިވެފައިވާ މީހުންނަށް، امتحان އެއްކަމުގައި، شيطان އާ ވައްދާ ވަސްވާސްތެރިކަން ލެއްވުމަށްޓަކައެވެ. ހަމަކަށަވަރުން، އަނިޔާވެރިންވަނީ (حق އާ) ދުރުވެގެންވާ ދެކޮޅުވެރިކަމެއްގެ ތެރޭގައެވެ.\n﴿٥٤﴾ وَلِيَعْلَمَ الَّذِينَ أُوتُوا الْعِلْمَ أَنَّهُ الْحَقُّ مِن رَّبِّكَ فَيُؤْمِنُوا بِهِ فَتُخْبِتَ لَهُ قُلُوبُهُمْ ۗ وَإِنَّ اللَّهَ لَهَادِ الَّذِينَ آمَنُوا إِلَىٰ صِرَاطٍ مُّسْتَقِيمٍ އަދި علم ލިބިގެންވާ މީހުންނަށް، ހަމަކަށަވަރުން، އެއީ ކަލޭގެފާނުގެ ވެރިރަސްކަލާނގެ حضرة ން އައި حق ބަސްފުޅުކަން އެނގުމަށްޓަކައެވެ. ދެން އެއަށް إيمان ވެ، ދެން އެއާމެދު އެއުރެންގެ ހިތްތައް ހަމަޖެހިގެންދިއުމަށްޓަކައެވެ. ހަމަކަށަވަރުން، اللَّه އީ، إيمان ވި މީހުންނަށް ސީދާވެގެންވާ ތެދުމަގަށް މަގުދައްކަވާ ރަސްކަލާނގެކަން ކަށަވަރެވެ.\n﴿٥٥﴾ وَلَا يَزَالُ الَّذِينَ كَفَرُوا فِي مِرْيَةٍ مِّنْهُ حَتَّىٰ تَأْتِيَهُمُ السَّاعَةُ بَغْتَةً أَوْ يَأْتِيَهُمْ عَذَابُ يَوْمٍ عَقِيمٍ كافر ވިމީހުން، އެ قرآن އާމެދު شك ކަމެއްގައި ތިބުމުން ފިލައިނުދެތެވެ. قيامة ވުމުގެ ވަގުތު ކުއްލިއަކަށް އެއުރެންނާހަމަޔަށް އަތުވެއްޖައުމަށް ދާނދެނެވެ. ނުވަތަ ރޭގަނޑެއް ނެތް ދުވަހެއްގެ (އެބަހީ: قيامة ދުވަހުގެ) عذاب، އެއުރެންނާހަމަޔަށް އަތުވެއްޖައުމަށް ދާނދެނެވެ.\n﴿٥٦﴾ الْمُلْكُ يَوْمَئِذٍ لِّلَّهِ يَحْكُمُ بَيْنَهُمْ ۚ فَالَّذِينَ آمَنُوا وَعَمِلُوا الصَّالِحَاتِ فِي جَنَّاتِ النَّعِيمِ އެދުވަހުން، ވެރިކަން މިލްކުވެގެންވަނީ اللَّه އަށެވެ. އެއުރެންގެ މެދުގައި އެކަލާނގެ حكم ކުރައްވާނެތެވެ. ފަހެ، إيمان ވެ صالح عمل ތައްކުޅަމީހުން ވާހުށީ، نعمة ގެ ސުވަރުގެތަކުގައެވެ.\n﴿٥٧﴾ وَالَّذِينَ كَفَرُوا وَكَذَّبُوا بِآيَاتِنَا فَأُولَٰئِكَ لَهُمْ عَذَابٌ مُّهِينٌ އަދި كافر ވެ، ތިމަންރަސްކަލާނގެ آية ތައް ދޮގުކުޅަ މީހުން (ދަންނާށެވެ!) ފަހެ، އެއުރެންނަށް إهانة ތެރިކަން ދެނިވި عذاب ހުށްޓެވެ.\n﴿٥٨﴾ وَالَّذِينَ هَاجَرُوا فِي سَبِيلِ اللَّهِ ثُمَّ قُتِلُوا أَوْ مَاتُوا لَيَرْزُقَنَّهُمُ اللَّهُ رِزْقًا حَسَنًا ۚ وَإِنَّ اللَّهَ لَهُوَ خَيْرُ الرَّازِقِينَ އަދި اللَّه ގެ މަގުގައި هجرة ކޮށް، ދެން (ހަނގުރާމަކޮށް) قتل ވީ މީހުންނަށް، ނުވަތަ މަރުވި މީހުންނަށް، ހަމަކަށަވަރުން، اللَّه، އެއުރެންނަށް ރަނގަޅު رزق ން رزق ދެއްވާނެތެވެ. ހަމަކަށަވަރުން، اللَّه އީ، رزق ދެއްވާ އެންމެހެޔޮ ރަސްކަލާނގެކަން ކަށަވަރެވެ.\n﴿٥٩﴾ لَيُدْخِلَنَّهُم مُّدْخَلًا يَرْضَوْنَهُ ۗ وَإِنَّ اللَّهَ لَعَلِيمٌ حَلِيمٌ ހަމަކަށަވަރުން، އެއުރެން ރުހޭތަނަކަށް (އެބަހީ: ސުވަރުގެއަށް) އެކަލާނގެ، އެއުރެން ވައްދަވާހުށްޓެވެ. ހަމަކަށަވަރުން، اللَّه އީ، މޮޅަށް ދެނެވޮޑިގެންވާ، حليم ވަންތަ ރަސްކަލާނގެކަން ކަށަވަރެވެ.\n﴿٦٠﴾ ۞ ذَٰلِكَ وَمَنْ عَاقَبَ بِمِثْلِ مَا عُوقِبَ بِهِ ثُمَّ بُغِيَ عَلَيْهِ لَيَنصُرَنَّهُ اللَّهُ ۗ إِنَّ اللَّهَ لَعَفُوٌّ غَفُورٌ (ކަންހުރިމަގީ) އެއީއެވެ. އަދި އެމީހަކަށް ލިބުނު އަނިޔާއާ އެއްފަދަ ޖަޒާއެއް ދީފިމީހާ، ދެން އޭނާގެމައްޗަށް އަނިޔާ އިތުރަށް ދީފިނަމަ، ހަމަކަށަވަރުން، اللَّه، އޭނާޔަށް نصر ދެއްވާހުށްޓެވެ. ހަމަކަށަވަރުން، اللَّه އީ، ގިނަގިނައިން عفو ކުރައްވާ، ގިނަގިނައިން ފާފަފުއްސަވާ ރަސްކަލާނގެކަން ކަށަވަރެވެ.\n﴿٦١﴾ ذَٰلِكَ بِأَنَّ اللَّهَ يُولِجُ اللَّيْلَ فِي النَّهَارِ وَيُولِجُ النَّهَارَ فِي اللَّيْلِ وَأَنَّ اللَّهَ سَمِيعٌ بَصِيرٌ އެހެނީ، ހަމަކަށަވަރުން، اللَّه، ދުވާލުގެތެރެޔަށް ރޭގަނޑު ވައްދަވަތެވެ. އަދި ރޭގަނޑުގެ ތެރެޔަށް ދުވާލު ވައްދަވަތެވެ. އަދި ހަމަކަށަވަރުން، اللَّه އީ، މޮޅަށް އައްސަވާވޮޑިގެންވާ، މޮޅަށް ބައްލަވާވޮޑިގެންވާ، ރަސްކަލާނގެއެވެ.\n﴿٦٢﴾ ذَٰلِكَ بِأَنَّ اللَّهَ هُوَ الْحَقُّ وَأَنَّ مَا يَدْعُونَ مِن دُونِهِ هُوَ الْبَاطِلُ وَأَنَّ اللَّهَ هُوَ الْعَلِيُّ الْكَبِيرُ އެހެނީ، ހަމަކަށަވަރުން، اللَّه އީ، حق ވަންތަ ރަސްކަލާނގެއެވެ. އަދި ހަމަކަށަވަރުން، އެކަލާނގެ ފިޔަވައި، އެއުރެން އަޅުކަންކުރާ ތަކެއްޗަކީ، އެއީ باطل ތަކެއްޗެވެ. އަދި ހަމަކަށަވަރުން، اللَّه އީ، އެންމެމަތިވެރި، އެންމެعظمة ތެރި ރަސްކަލާނގެއެވެ.\n﴿٦٣﴾ أَلَمْ تَرَ أَنَّ اللَّهَ أَنزَلَ مِنَ السَّمَاءِ مَاءً فَتُصْبِحُ الْأَرْضُ مُخْضَرَّةً ۗ إِنَّ اللَّهَ لَطِيفٌ خَبِيرٌ ހަމަކަށަވަރުން، اللَّه، އުޑުން ފެންވެއްސަވައި، ދެން (ގަސްގަހާގެހިން) ބިންގަނޑަށް ފެހިކަންލިބޭތީ ތިބާ ނުދެކެމުހެއްޔެވެ؟ ހަމަކަށަވަރުން، اللَّه އީ، އޯގާވަންތަކަންބޮޑު، މޮޅަށް ދެނެވޮޑިގެންވާ ރަސްކަލާނގެއެވެ.\n﴿٦٤﴾ لَّهُ مَا فِي السَّمَاوَاتِ وَمَا فِي الْأَرْضِ ۗ وَإِنَّ اللَّهَ لَهُوَ الْغَنِيُّ الْحَمِيدُ އުޑުތަކުގައިވާހާ ތަކެއްޗާއި، ބިމުގައިވާހާތަކެތި މިލްކުވެގެންވަނީ، އެކަލާނގެއަށެވެ. އަދި ހަމަކަށަވަރުން، اللَّه އީ، ފުދިވޮޑިގެންވާ، ގިނަގިނައިން حمد ލިބިވޮޑިގެންވާ ރަސްކަލާނގެކަން ކަށަވަރެވެ.\n﴿٦٥﴾ أَلَمْ تَرَ أَنَّ اللَّهَ سَخَّرَ لَكُم مَّا فِي الْأَرْضِ وَالْفُلْكَ تَجْرِي فِي الْبَحْرِ بِأَمْرِهِ وَيُمْسِكُ السَّمَاءَ أَن تَقَعَ عَلَى الْأَرْضِ إِلَّا بِإِذْنِهِ ۗ إِنَّ اللَّهَ بِالنَّاسِ لَرَءُوفٌ رَّحِيمٌ ހަމަކަށަވަރުން، اللَّه، ބިމުގައިވާހާތަކެއްޗެއް ތިޔަބައިމީހުންނަށްޓަކައި خدمة ތެރިކުރެއްވިކަމާއި، ކަނޑުގައި ނާފަހަރު ދުވަނީ، އެކަލާނގެ أمر ފުޅާ އެކުގައިކަމާއި، އެކަލާނގެ إذن ފުޅާލައިގެން މެނުވީ، ބިމުގެ މައްޗަށް އުޑު ނުވެއްޓޭގޮތުން ހިފަހައްޓަވާކަން، ތިބާއަށް ނޭނގެނީ ހެއްޔެވެ؟ ހަމަކަށަވަރުން، اللَّه އީ، މީސްތަކުންނަށް ނުހަނު އޯގާވަންތަ، رحيم ވަންތަ ރަސްކަލާނގެކަން ކަށަވަރެވެ.\n﴿٦٦﴾ وَهُوَ الَّذِي أَحْيَاكُمْ ثُمَّ يُمِيتُكُمْ ثُمَّ يُحْيِيكُمْ ۗ إِنَّ الْإِنسَانَ لَكَفُورٌ އެކަލާނގެއީ، ތިޔަބައިމީހުން (ނެތުމުގެތެރެއިން) ދިރުއްވައި، ދެން ތިޔަބައިމީހުން މަރުގަންނަވައި، ދެން ތިޔަބައިމީހުން (އަލުން) ދިރުއްވާ ރަސްކަލާނގެއެވެ. ހަމަކަށަވަރުން، އިންސާނާއަކީ (نعمة ތަކަށް) ދެކޮޅުހަދައި، كافر ވުން ބޮޑު މީހެއްކަން ކަށަވަރެވެ.\n﴿٦٧﴾ لِّكُلِّ أُمَّةٍ جَعَلْنَا مَنسَكًا هُمْ نَاسِكُوهُ ۖ فَلَا يُنَازِعُنَّكَ فِي الْأَمْرِ ۚ وَادْعُ إِلَىٰ رَبِّكَ ۖ إِنَّكَ لَعَلَىٰ هُدًى مُّسْتَقِيمٍ ތިމަންރަސްކަލާނގެ ކޮންމެ أمّة އަކަށްވެސް شريعة އެއް، އެއުރެން އެއަށް تبع ވުމަށްޓަކައި ލެއްވީމެވެ. ފަހެ، އެއުރެން އެކަންތަކާމެދު ކަލޭގެފާނާ ޖަދަލު ނުކުރާހުށިކަމެވެ! އަދި ކަލޭގެފާނުގެ ވެރިރަސްކަލާނގެމަގަށް (މީސްތަކުންނަށް) ކަލޭގެފާނު ގޮވައިލައްވާށެވެ! ހަމަކަށަވަރުން، ކަލޭގެފާނުވަނީ، ސީދާވެގެންވާ هداية އެއްގެ މަތީގައިކަން ކަށަވަރެވެ.\n﴿٦٨﴾ وَإِن جَادَلُوكَ فَقُلِ اللَّهُ أَعْلَمُ بِمَا تَعْمَلُونَ އަދި އެއުރެން ކަލޭގެފާނާ جدل ކޮށްފިނަމަ، ފަހެ، ކަލޭގެފާނު ވިދާޅުވާށެވެ! ތިޔަބައިމީހުންކުރާ ކަންތައް اللَّه ދެނެވޮޑިގަތުން ބޮޑެވެ.\n﴿٦٩﴾ اللَّهُ يَحْكُمُ بَيْنَكُمْ يَوْمَ الْقِيَامَةِ فِيمَا كُنتُمْ فِيهِ تَخْتَلِفُونَ ތިޔަބައިމީހުން خلاف ވެއުޅުނު ކަންތަކާމެދު، قيامة ދުވަހުން، اللَّه ތިޔަބައިމީހުންގެ މެދުގައި حكم ކުރައްވާނެތެވެ.\n﴿٧٠﴾ أَلَمْ تَعْلَمْ أَنَّ اللَّهَ يَعْلَمُ مَا فِي السَّمَاءِ وَالْأَرْضِ ۗ إِنَّ ذَٰلِكَ فِي كِتَابٍ ۚ إِنَّ ذَٰلِكَ عَلَى اللَّهِ يَسِيرٌ ހަމަކަށަވަރުން، އުޑާއި، ބިމުގައިވާހާކަމެއް، اللَّه ދެނެވޮޑިގެންވާކަން ތިބާޔަށް ނޭނގެނީހެއްޔެވެ؟ ހަމަކަށަވަރުން، އެކަންތައްވަނީ، ފޮތެއްގައި ލިޔުއްވައިފައެވެ. ހަމަކަށަވަރުން، އެކަންތަކަަކީ، اللَّه އަށް ދާދިފަސޭހަކަމެކެވެ.\n﴿٧١﴾ وَيَعْبُدُونَ مِن دُونِ اللَّهِ مَا لَمْ يُنَزِّلْ بِهِ سُلْطَانًا وَمَا لَيْسَ لَهُم بِهِ عِلْمٌ ۗ وَمَا لِلظَّالِمِينَ مِن نَّصِيرٍ (އެތަކެއްޗަށް އަޅުކަންކުރުމަށް) އެއްވެސް دليل އެއް އެކަލާނގެ ބާވައިލައްވާފައިނުވާ ތަކެއްޗަށް، اللَّه ފިޔަވައި އެއުރެން އަޅުކަން ކުރެތެވެ. އަދި އެއުރެންނަކަށް އެކަމާމެދު އެއްވެސް علم އެއް ލިބިގެނެއް ނުވެތެވެ. އަދި އަނިޔާވެރިންނަށް، نصر ދޭނެ އެއްވެސްމީހަކު ނުވެތެވެ.\n﴿٧٢﴾ وَإِذَا تُتْلَىٰ عَلَيْهِمْ آيَاتُنَا بَيِّنَاتٍ تَعْرِفُ فِي وُجُوهِ الَّذِينَ كَفَرُوا الْمُنكَرَ ۖ يَكَادُونَ يَسْطُونَ بِالَّذِينَ يَتْلُونَ عَلَيْهِمْ آيَاتِنَا ۗ قُلْ أَفَأُنَبِّئُكُم بِشَرٍّ مِّن ذَٰلِكُمُ ۗ النَّارُ وَعَدَهَا اللَّهُ الَّذِينَ كَفَرُوا ۖ وَبِئْسَ الْمَصِيرُ އަދި އެއުރެންނަށް ތިމަންރަސްކަލާނގެ آية ތައް ބަޔާންވެގެންވާ ގޮތުގައި ކިޔައިދެއްވާހިނދު، كافر ވި މީހުންގެ މޫނުމަތިން ދެކޮޅުވެރިކަމާއި، ނުރުހުމުގެ علامة ތައް ތިބާޔަށް ފެންނާނެތެވެ. ތިމަންރަސްކަލާނގެ آية ތައް އެއުރެންނަށް ކިޔަވައިދޭ މީހުންގެ ގަޔަށް ދެންމެދެންމެ އެއުރެން އަރައިދާނެކަހަލައެވެ. ކަލޭގެފާނު ވިދާޅުވާށެވެ! ފަހެ، އެކަންތަކަށްވުރެ ބޮޑު ނުބަޔަކާ ތިޔަބައިމީހުން ކުރިމަތިވާނެކަމަށް، ތިިމަންކަލޭގެފާނު ތިޔަބައިމީހުންނަށް خبر ދެއްވަން ހެއްޔެވެ؟ އެއީ ނަރަކައެވެ. كافر ވި މީހުންނަށް اللَّه ވަނީ، އެ ނަރަކަ وعد ކުރައްވައިފައެވެ. އަދި އެއީ ހާދަހާ ނުބައިވެގެންވާ ނިމިދިއުމެކެވެ.\n﴿٧٣﴾ يَا أَيُّهَا النَّاسُ ضُرِبَ مَثَلٌ فَاسْتَمِعُوا لَهُ ۚ إِنَّ الَّذِينَ تَدْعُونَ مِن دُونِ اللَّهِ لَن يَخْلُقُوا ذُبَابًا وَلَوِ اجْتَمَعُوا لَهُ ۖ وَإِن يَسْلُبْهُمُ الذُّبَابُ شَيْئًا لَّا يَسْتَنقِذُوهُ مِنْهُ ۚ ضَعُفَ الطَّالِبُ وَالْمَطْلُوبُ އޭ މީސްތަކުންނޭވެ! (اللَّه) مثال އެއް ޖައްސަވައިފިއެވެ. ފަހެ، ތިޔަބައިމީހުން އެއަށް ކަނުލައި އަހާށެވެ! ހަމަކަށަވަރުން، ތިޔަބައިމީހުން اللَّه ފިޔަވައި އަޅުކަންކުރާ ތަކެއްޗަކަށް މެއްސެއްވެސް ނެހެދޭނެތެވެ. އެކަމަށް އެ އެންމެން އެއްވިނަމަވެސްމެއެވެ. އަދި އެ މެހި، އެއުރެންގެ ކިބައިން އެއްޗެއް އަތުލައިފިނަމަ، އެވެސް އެ މެހީގެ ކިބައިން، އެއުރެންނަކަށް ސަލާމަތެއް ނުކުރެވޭނެތެވެ. އެދޭ މީހާއާއި އެދެވޭ ފަރާތްވެސް ނިކަމެތިވެގެންވެތެވެ.\n﴿٧٤﴾ مَا قَدَرُوا اللَّهَ حَقَّ قَدْرِهِ ۗ إِنَّ اللَّهَ لَقَوِيٌّ عَزِيزٌ اللَّه އަށް قدر ކުރުން حق ވެގެންވާ ގޮތުގައި، އެއުރެން އެކަލާނގެއަށް قدر އެއް ނުކުރެތެވެ. ހަމަކަށަވަރުން، اللَّه އީ، ބާރުވެރިވަންތަ، عزيز ވަންތަ ރަސްކަލާނގެކަން ކަށަވަރެވެ.\n﴿٧٥﴾ اللَّهُ يَصْطَفِي مِنَ الْمَلَائِكَةِ رُسُلًا وَمِنَ النَّاسِ ۚ إِنَّ اللَّهَ سَمِيعٌ بَصِيرٌ اللَّه، ملائكة ންގެ ތެރެއިންނާއި މީސްތަކުންގެތެރެއިން رسول ން خيار ކުރައްވަތެވެ. ހަމަކަށަވަރުން، اللَّه އީ މޮޅަށް އައްސަވާވޮޑިގެންވާ، މޮޅަށް ބައްލަވާވޮޑިގެންވާ ރަސްކަލާނގެއެވެ.\n﴿٧٦﴾ يَعْلَمُ مَا بَيْنَ أَيْدِيهِمْ وَمَا خَلْفَهُمْ ۗ وَإِلَى اللَّهِ تُرْجَعُ الْأُمُورُ އެއުރެންގެ ކުރިމަތީގައި ވާހާކަމަކާއި އެއުރެންގެ ފަހަތުގައި ވާހާކަމެއް އެކަލާނގެ ދެނެވޮޑިގެންވެތެވެ. އަދި އެންމެހާ ކަންތައް رجوع ކުރައްވާހުށީ اللَّه ގެ حضرة އަށެވެ.\n﴿٧٧﴾ يَا أَيُّهَا الَّذِينَ آمَنُوا ارْكَعُوا وَاسْجُدُوا وَاعْبُدُوا رَبَّكُمْ وَافْعَلُوا الْخَيْرَ لَعَلَّكُمْ تُفْلِحُونَ ۩ އޭ إيمان ވެއްޖެ މީސްތަކުންނޭވެ! ތިޔަބައިމީހުން ركوع ކޮށް، سجدة ކުރާށެވެ! އަދި ތިޔަބައިމީހުންގެ ވެރިރަސްކަލާނގެއަށް އަޅުކަން ކުރާށެވެ! އަދި ތިޔަބައިމީހުން ހެޔޮކަންތައްކުރާށެވެ! (އެއީ) ތިޔަބައިމީހުން ދިންނަވައި، نصيب ލިބުމަށްޓަކައެވެ.\n﴿٧٨﴾ وَجَاهِدُوا فِي اللَّهِ حَقَّ جِهَادِهِ ۚ هُوَ اجْتَبَاكُمْ وَمَا جَعَلَ عَلَيْكُمْ فِي الدِّينِ مِنْ حَرَجٍ ۚ مِّلَّةَ أَبِيكُمْ إِبْرَاهِيمَ ۚ هُوَ سَمَّاكُمُ الْمُسْلِمِينَ مِن قَبْلُ وَفِي هَٰذَا لِيَكُونَ الرَّسُولُ شَهِيدًا عَلَيْكُمْ وَتَكُونُوا شُهَدَاءَ عَلَى النَّاسِ ۚ فَأَقِيمُوا الصَّلَاةَ وَآتُوا الزَّكَاةَ وَاعْتَصِمُوا بِاللَّهِ هُوَ مَوْلَاكُمْ ۖ فَنِعْمَ الْمَوْلَىٰ وَنِعْمَ النَّصِيرُ އަދިި اللَّه ގެ މަގުގައި جهاد ކުރުން حق ވެގެންވާ ގޮތުގައި ތިޔަބައިމީހުން جهاد ކުރާށެވެ! (أمّة ތަކުގެތެރެއިން) އެކަލާނގެ ތިޔަބައިމީހުން خيار ކުރެއްވިއެވެ. އަދި دين ގައި އުނދަގޫވެގެންވާ ދަތިކަމެއް އެކަލާނގެ ތިޔަބައިމީހުންގެ މައްޗަކަށް ނުލައްވަތެވެ. ތިޔަބައިމީހުންގެ ބަފައިކަލުނަވި إبراهيم ގެފާނުގެ ملّة އަށް ތިޔަބައިމީހުން تبع ވާށެވެ! ކުރީގެ ފޮތްތަކުގައްޔާއި، މި قرآن ގައި ތިޔަބައިމީހުންނަށް مسلم ންގެ ނަން ދެއްވީ އެކަލާނގެއެވެ. (އެއީ) ތިޔަބައިމީހުންގެ މައްޗަށް ހެކިވެވަޑައިގަންނަވާ ބޭކަލަކުކަމުގައި رسول އާ ވުމަށްޓަކައެވެ. އަދި މީސްތަކުންގެ މައްޗަށް ހެކިވާ ބަޔަކު ކަމުގައި ތިޔަބައިމީހުން ވުމަށްޓަކައެވެ. ފަހެ، ތިޔަބައިމީހުން ނަމާދު قائم ކުރާށެވެ! އަދި زكاة ދޭށެވެ! އަދި ތިޔަބައިމީހުން اللَّه ގެ دين ގައި ގަދަޔަށް ހިފަހައްޓާށެވެ! އެކަލާނގެއީ، ތިޔަބައިމީހުންނަށް نصر ދެއްވާ، އެހީތެރިވަންތަ ރަސްކަލާނގެއެވެ. ފަހެ، އެހީތެރިވެވޮޑިގެންވާ ކަލާނގެ މޮޅުކަމާއެވެ! އަދި نصر ދެއްވާކަލާނގެ މޮޅުކަމާއެވެ!


SunOnline: Kudhinnah kuraa aniyaa report nukuranee ekasheegenvaa fiyavalhu naalhaathee!\nކުދިންނަށް ކުރާ އަނިޔާ ރިޕޯޓު ނުކުރަނީ އެކަށީގެންވާ ފިޔަވަޅު ނާޅާތީ!\nޝަފްނާ ހުސައިން 21 Jan 2020, 13:24\nކުޑަކުދިންނަށް އަނިޔާކުރާ ކަމުގެ މައުލޫމާތު ލިބިފައި ހުރި ނަމަވެސް، އެ މައްސަލަތައް ރިޕޯޓު ނުކުރަނީ، ކަމާބެހޭ މުއައްސަސާތަކުން އެކަށީގެންވާ ފިޔަވަޅު ނާޅާތީ ކަމަށް އަނިޔާ ކުރާ މައްސަލަތަކާމެދު މުޖުތަމައު ހޭލުންތެރިވެފައިވާ މިންވަރު ދެނެގަތުމަށްޓަކައި އޮޑިޓާ ޖެނެރަލްގެ އޮފީހުން އާންމުންގެ މެދުގައި ކުރިއަށް ގެންދިޔަ ދިރާސާއިން ދައްކައިފިއެވެ.\nއޮޑިޓް އޮފީހުގެ ދިރާސާގައި 92 މީހަކު ބައިވެރިވި އިރު އޭގެ ތެރެއިން 97 ޕަސެންޓު މީހުން ގަބޫލުކުރާ ގޮތުގައި ކުޑަކުދިންނަށް ކުރާ ގޯނާ އަކީ ރާއްޖޭގައި ކުރިމަތިވަމުން އަންނަ ބޮޑު މައްސަލައެކެވެ. ނަމަވެސް، ތިން ޕަސެންޓު މީހުން އެއީ ރާއްޖޭގައި ކުރިމަތިވަމުން އަންނަ ބޮޑު މައްސަލައެއް ކަމަކަށް ނުދެކެއެވެ.\nސާވޭގައި ބައިވެރިވި 83 ޕަސެންޓު މީހުން ގަބޫލުކުރާ ގޮތުގައި ކުޑަކުދިންނަށް ކުރާ އަނިޔާތަކާ ގުޅިގެން މައްސަލަ ބެލުމާއި ކުދިންނަށް ހިމާޔަތް ދިނުމަށް މުއައްސަސާތަކުން ހަރުދަނާ ގޮތެއްގައި މަސައްކަތް ކޮށްފައެއް ނުވެއެވެ.\nމީގެ ތެރެއިން 47 ޕަސެންޓު މީހުން އެގޮތަށް ދެކެނީ އަނިޔާ ދިންކަމަށް ބެލެވޭ ފަރާތާ މެދު އެކަށީގެންވާ ފިޔަވަޅު އަޅާފައިނުވުމުންނެވެ. އަދި 33 ޕަސެންޓު މީހުން ދެކެނީ މައްސަލަތައް ނުނިމި ދިގުމުއްދަތެއް ހޭދަވަމުންދާތީ އެވެ.\nއަދި 13 ޕަސެންޓު މީހުން ދެކެނީ ދެކޭގޮތުގައި މުއައްސަސާތަކުން ސަމަކާރަ (އެފިޝަންޓް) ނުވަނީ ކުޑަކުދިންނަށް ދެކޭގޮތުގައި މުއައްސަސާތަކުން ސަމަކާރަ ނުވަނީ ކުޑަކުދިންނަށް ކުރާ އަނިޔާގެ މައްސަލަތައް އަހަރަކަށްވުރެ އަހަރެއް އިތުރުވަމުން ދިޔުމާ ގުޅިގެންނެވެ.\nހަތް ޕަސެންޓު މީހުން ދެކޭގޮތުގައި ސިޔާސީގޮތުން މި މައްސަލައާމެދު ބާރުއެޅޭ މިންވަރު ކުޑަވުމާއި މުއައްސަސާތަކުގައި އިންސާނީ އަދި މާލީ ވަސީލަތް މަދުވުމާއި އެކި ފަރާތްތަކުން ބިރު ދެއްކުމާއި ބިރުގަތުމުގެ ސަބަބުންނާއި މުއައްސަސާތަކުން ޒިންމާދާރުނުވުމުގެ ސަބަބުންކަމަށެވެ.\nމުއައްސަސާތަކުން ހަރުދަނާ ގޮތެއްގައި މައްސަލަތައް ބަލާކަމަށް ގަބޫލުކުރަނީ 17 ޕަސެންޓު މީހުންނެވެ.\nދިރާސާގައި ބައިވެރިވި މީހުންގެ ތެރެއިން 36 މީހުންނަށް ކުޑަކުދިންނަށް އަނިޔާ ލިބިފައިވާ މައްސަލަތައް އެނގިފައިވާއިރު،\nއޭގެތެރެއިން 14 މީހުން އެ މައްސަލައާމެދު އަމިއްލައަށް ފިޔަވަޅެއް އަޅާފައިނުވާކަމަށް ބަޔާންކޮށްފައިވެއެވެ.\nމީގެތެރެއިން ހަތަރު މީހުން މައްސަލައާމެދު ފިޔަވަޅެއް އަޅާފައިނުވަނީ، ކަމާ ގުޅޭ މުއައްސަސާތަކުން މައްސަލަތައް ބެލުމުގައި ހަރުދަނާ ނޫންކަމަށް ދެކޭތީކަމަށް ބަޔާންކޮށްފައިވެއެވެ.\nތިން މީހަކު މައްސަލަ ރިޕޯޓުކޮށްފައި ނުވަނީ އެހެން މީހުންގެ ކަންތައްތަކާއި ބެހެން ބޭނުން ނުވާތީއެވެ. އަދި މައްސަލަ ރިޕޯޓުކުރުމަށް ގިނަ ވަގުތުތަކެއް ހޭދަވާތީކަމަށް ބުނެ މައްސަލަ ރިޕޯޓުކޮށްފައި ނުވާނެކަމަށް ވެސް ތިން މީހަކު ބުނެފައިވެއެވެ.\nދިރާސާގައި ބައިވެރިވި މީހުންގެ ތެރެއިން 59 ޕަސެންޓު މީހުން ބުނެފައިވަނީ ކުޑަކުއްޖަކަށް އަނިޔާ ލިބޭ މައްސަލައެއް އެނގޭނަމަ ކަމާގުޅޭ މުއައްސަސާއަށް އެކަން އަންގާނެކަމަށެވެ. ނަމަވެސް، ދެ ޕަސެންޓު މީހުން އެއްވެސް ފިޔަވަޅެއް ނާޅާނެކަމަށް ބުނެފައިވެއެވެ.\nކުޑަކުދިންނަށް ކުރާ އަނިޔާ ރިޕޯޓުކުރުމަށް ގުޅާ ހާއްސަ ނަންބަރަކީ 1412 ކަން ދިރާސާގައި ބައިވެރިވި 50 ޕަސެންޓު މީހުންނަށް އެނގޭ އިރު އަނިޔާ ރިޕޯޓުކުރާ ނަންބަރުގެ ގޮތުގައި ދިރާސާގައި ބައިވެރިވި އަށް ޕަސެންޓު މީހުން ބުނެފައިވަނީ ފުލުހުންގެ ހޮޓްލައިންއެވެ. ނަމަވެސް 42 ޕަސެންޓު މީހުންނަށް ކުޑަކުދިންނަށް ކުރާ އަނިޔާ ރިޕޯޓުކުރުމަށް ގުޅާނެ ނަމްބަރެއް ނޭނގެއެވެ.\nދިރާސާގައި ބައިވެރިވި ގިނަ މީހުންނަށް ކުޑަކުދިންނަށް ކުރާ އަނިޔާތަކާ ގުޅިގެން މައްސަލަ ބެލުމާއި ކުދިންނަށް ހިމާޔަތް ދިނުމުގެ މަސައްކަތުގައި އެންމެ ބޮޑަށް ހިއްސާވާ މުއައްސަސާތައް އެނގެއެވެ.\nދިރާސާގައި ބައިވެރިވި މީހުންގެ 85 ޕަސެންޓު މީހުން ކުޑަކުދިންނަށް ކުރާ އަނިޔާ ހުއްޓުމުވުމަށް ކަމާގުޅޭ މުއައްސަސާއަކުން ހިންގާފައިވާ ހޭލުންތެރިކަމުގެ ޕްރޮގްރާމެއް ނުވަތަ ބާއްވާފައިވާ މައުލޫމާތު ސެޝަނެއްގައި ބައިވެރިވެފައި ނުވެއެވެ. އޭގެތެރެއިން 69 ޕަސެންޓު މީހުން ޕްރޮގްރާމެއްގައި ބައިވެރިވެފައިނުވަނީ އެފަދަ ޕްރޮގްރާމެއް ބޭއްވިކަން އެނގިފައިނުވުމުން ކަމަށް ބުނެފައިވެއެވެ.\nދިރާސާގައި ބައިވެރިވި 83 ޕަސެންޓު މީހުން ބުނެފައި ވަނީ ކުޑަކުދިންނަށް ކުރާ އަނިޔާގެ މައްސަލަތަކުގެ މައުލޫމާތު ލިބެނީ މީޑިއާއިން ކަމަށެވެ. އަދި އަށް ޕަސެންޓު މީހުންނަށް ރަޙުމަތްތެރިންގެ ފަރާތުން މައުލޫމާތު ލިބޭއިރު ފަސް ޕަސެންޓު މީހުންނަށް މައުލޫމާތު ލިބެނީ މުއައްސަސާތަކުންނެވެ.


ފުވައްމުލަކުގައި ސިޓީ ހޮޓާ އަޅަން އެންމެ ރަނގަޅީ ބިޅިފޭށި ސަރަޙައްދުMikal News\nފުވައްމުލަކު ހުދު : ފޮޓޯ، ވިޒިޓް ފުވައްމުލައް\nފުވައްމުލަކުގައި ސިޓީ ހޮޓާ އަޅަން އެންމެ ރަނގަޅީ ބިޅިފޭށި ސަރަޙައްދު\n5 އޯގަސްޓް 2019, 16:12 |\nފުވައްމުލަކުގެ އިޤްތިސާދު ކުރިއެރުވުމަށާއި، ވަޒީފާގެ ފުރުސަތު ތަނަވަސް ކުރުމަށްޓަކައި، ފުވައްމުލަކުގެ ޓޫރިޒަމް ފުޅާކުރުމަކީ ނުހަނު ބޭނުން، އަދި މިހިނދުން މިހިނދަށްވެސް ކުރަން މަޖުބޫރު ކަމެކެވެ. ޓޫރިޒަމް ފުޅާކުރުން އަވަސް ކުރަންޖެހޭކަމުގެ އަޑުތައް ގަދަވެފައިވާ ދުވަސްވަރެއްގައި މިރަށުގައި ޓޫރިޒަމް ތަރައްގީކުރަން ބިންދޫކުރަންވީ ރަށުގެ ކޮން ސަރަޙައްދަކުން، ކޮންގޮތަކަށްތޯއާއި، އަދި ޓޫރިޒަމް ފުޅާކުރުމުން ރަށުގެ ރައްޔިތުންނަށް ފައިދާވާނީ ކިހާ މިންވަރަކަށްތޯ އަދި މިކަމުން ކިތައް ވަޒީފާއާއި ކިތައް ކުދި ވިޔަފާރި އުފެއްދިދާނެތޯ ވެސް ވިސްނާލުން ރަނގަޅެވެ. ހަމައެއާއެކު، ރަށުގެ ރައްޔިތުންގެ ހިތްހަމަޖެހުމާއި އުފާތައް ގުރުބާން ނުކޮށް ރަށުގައި ފަތުރުވެރިކަން ފުޅާކުރެވޭނެ ގޮތެއް ހޯދަންޖެހެއެވެ\nހުދު : ފޮޓޯ، ވިޒިޓް ފުވައްމުލައް\nޝައްކެއްނެތް ގޮތުގައި، ފުވައްމުލަކުގެ ތުނޑި(ތޫނޑު) އަކީ މިރަށަށް ލިބިފައިވާ ގުދުރަތީ އެންމެ ބޮޑު އެއް ހަދިޔާ އެވެ. އަދި މިއީ ދިވެހިރާއްޖެ އަށްވެސް ލިބިފައިވާ ޚާއްސަ ރީތިކަމެވެ. މާކަނޑުގެ މެދުގައި އުފެދިފައި، ވަށައިގެން ރާޅު އަރާ ފުށްޓަރެއް އޮތުމުގެ ސަބަބުން، ރަށުގެ ރައްޔިތުން ހިތްއުފާކޮށްލާނެ ގޮނޑުދޮށަކަށް، މިރަށުގައި އޮތީ ހަމައެކަނި ތޫނޑެވެ. ތޫނޑަކީ މިހާރު ކޮންމެ ހަފްތާ ބަންދެއްގައާއި ކޮންމެ ރަސްމީ ބަންދެއްގައި ރަށުގެ ވަރަށް ގިނަ ރައްޔިތުން ހިތްއުފާކޮށްލަން ދާ ތަނެކެވެ. ކައިވެނީގެ ހަފްލާ ތަކާއި އާއިލީ ހަވީރުތައް ބާއްވާ ތަނެކެވެ. ރާޅާއަޅާ ތަނެކެވެ. ހޯދަޑު އަވަށާއި ދަޑިމަގު އަވަށުގެ ދަނޑުވެރިން ދަނޑުވެރިކަން ކުރާ ބިންތައް އޮތް ސަރަޙައްދެވެ. ތޫނޑު ވެލިގަނޑަކީ އެކި މޫސުމުގައި އެކި ހިސާބަށް ދައުރުވާ ވެލިގަނޑެކެވެ. އެހެންކަމުން ތޫނޑުގެ ވެލި ދައުރުވާ މުޅި ސަރަޙައްދު އޮންނަން ޖެހެނީ އަބަދުވެސް މިރަށުގެ ރައްޔިތުން ހިތްއުފާކޮށްލަން ބޭނުންކުރެވޭނެ ތަނެއްގެ ގޮތުގައެވެ. އެއްވެސް ބަނދުކަމެއްނެތި ވަދެވޭނެ ތަނެއްގެ ގޮތުގައެވެ. ތޫނޑު ސަރަޙައްދު، ގެއްމިސްކިތް ފަންނުން ފެށިގެން ހަވިއްތައާއި ހަމައަށް، ޙިމާޔަތް ކޮށްފައިވާ ތަނެއްގެ ގޮތުގައި 2012 ވަނަ އަހަރު، އޭރުގެ ސަރުކާރުން ކަނޑައެޅި އެއް ސަބަބަކީ ވެސް މިއެވެ.\nފުވައްމުލަކު ތުނޑީ ސަރަހައްދު\nތޫނޑު ހިމެނޭ ސަރަހައްދުގައި ސިޓީ ހޮޓާ، ގެސްޓު ހައުސް އަޅަނީ، ސީދާ އަތިރިމަތީގައި ނޫން ކަމަށް ވިއަސް، އެތަނަށް އަންނަ ފަތުރުވެރިން ބިކިނީގައި ބީޗަށް ފައިބާނެއެވެ. ހޮޓާތަކާއި ގެސްޓު ހައުސް ތަކުން ސަން ބެޑު ބަހައްޓައި، ސަން އަމްބްރެއްލާ ބަހައްޓާނެއެވެ. މިކަމުގެ ސަބަބުން ރަށުގެ ރައްޔިތުންގެ މެދުގައި ޚިޔާލު ތަފާތުވުން އުފެދޭނެއެވެ. މައްސަލަ ޙައްލު ކުރުމަށްޓަކައި، ހޮޓާ ތަކަށް އިންވެސްޓުކުރި ވިޔަފާރިވެރިން ބަނގުރޫޓު ވިޔަ ނުދިނުމަށްޓަކައި، އަދި ރަށުގައި އުފެއްދި ވަޒީފާތައް ނެތިދިއުން ހުއްޓުވުމަށްޓަކައި، ރަށުގެ ރައްއްޔިތުންގެ ވަޒީފާ ޙިމާޔަތް ކުރުމަށްޓަކައި ތޫނޑުގެ ވަކި ސަރަޙައްދެއް އިންވަކިކޮށް، ބިކިނީ ބީޗްގެ ގޮތުގައި ހަދަން ސިޓީކައުންސިލަށް މަޖުބޫރުވާނެއެވެ. މިއީ ގެސްޓު ހައުސް ވިޔަފާރީގައި ރާއްޖޭގެ ރަށްތައް މިހާތަނަށް ކޮށްފައިވާ ތަޖުރިބާއެކެވެ. ތޯތޯ ވާހަކައެއް، ނުވަތަ ޚިޔާލީ ފޮލާއެއް ނޫނެވެ.\nޝައްކެއްވެސް ނެތްގޮތުގައި، ރާއްޖެ އަށް ފަތުރުވެރިން އަންނަ މައިގަނޑު ސަބަބުތަކަކީ އަޅުގަނޑުމެންނަށް ގުދުރަތުން ދެއްވާފައިވާ، ރީތި ގޮނޑުދޮށްތަކާއި، ސާފު މޫދާއި، ނޫ ވިލުތަކާއި ރީތި މުރަކައިގެ ބަގީޗާތަކެވެ. އެހެންކަމުން، ދިވެހިރާއްޖޭގައި އެންމެ ފަސޭހައިން ވިއްކޭނީ، ގޮނޑުދޮށަށް ފަސޭހައިން ފޭބޭނެ ހިސާބުތަކުގައި އިމާރާތްކޮށްފައިވާ، ހޮޓާތަކާއި ގެސްޓު ހައުސްތަކުގެ ކޮޓަރިތައް ކަމާއިމެދު ދެބަސްވާކަށް ނެތީމެވެ. ނަމަވެސް، ފުވައްމުލަކަކީ ރާއްޖޭގެ އެހެން ރަށްތަކާއި އަޅައިބަލައިލާ އިރު، ގުދުރަތީގޮތުން ވަކިން ޚާއްސަ ރީތިކަމެއް ލިބިފައިވާ ރަށެކެވެ. ކެޑެފަރަށް ފީނުމުން ފެންނަ ފެމުނު މިޔަރާއި، އެންމަޑި އާއި ފެހުރިއްސަކީ އެހެން ރަށްރަށަށް ލިބިފައި ނުވާ ނިޢުމަތެކެވެ. ރަށުގެ ބޮޑުކަމާއި، ފެހިކަމާއި، އަޖައިބެއްފަދަ ޗަސްބިންތަކާއި ރަށުގެ ދެކޮޅުގައިވާ ސާފު ފެނުގެ ދެކުޅި އަކީ އެހެން އެއްވެސް ރަށަކަށް ލިބިފައި ނުވާ ގުދުރަތީ ރީތިކަމެކެވެ. އަލަ އޮޅުތަކާއި އެތަންތަނުގެ މެދުގައި އުފެދިފައިވާ ފީށިގަނޑު ތަކަކީ މާބޮޑަށްވެސް ޔުނީކް ތަންތަނެވެ. މިހާގިނަ ތަފާތު ކަންކަން އަޅުގަނޑުމެންގެ ރަށަށް ލިބިފައިވާތީ، ބީޗް ޓޫރިޒަމްގެ އިތުރުން އެހެން ރޮނގުތަކުންވެސް މިރަށް މާކެޓް ކުރެވިދާނެއެވެ.\nފޮޓޯ: ޔާއްޕެ ކަލޯ\nފުވައްމުލަކުގައި ފަތުރުވެރިކަން ފުޅާ ކުރުމަށްޓަކައި 1000 އެނދު (ފައްސަތޭކަ ކޮޓަރި) ތަރައްގީ ކުރުމަކީ މިސަރުކާރުގެ ވަޢުދެކެވެ. މިވަޢުދު ފުއްދުމަށްޓަކައި ޓޫރިސްޓު ހޮޓާ ނުވަތަ ގެސްޓުހައުސް އަޅާނެ ބިން ، ރައްޔިތުން އެދޭގޮތަކަށް، އެދޭ ތަނެއްގައި ކަނޑަ އެޅުމަކީ ޓޫރިޒަމް ގާނޫނުގެ4ވަނަ މާއްދާގައިވާ ގޮތުން ހަމައެކަނި، ރައީސުލް ޖުމްހޫރިއްޔާއަށް ލިބިދީފައިވާ ބާރެކެވެ. ސުވާލަކީ ފުވައްމުލަކުގައި ގެސްޓުހައުސް، ހޮޓާ އަޅަން އެންމެ ރަނގަޅީ ކޮން ސަރަހައްދެއްގައި ތޯއެވެ. އަދި އެކަން ރައްޔިތުންގެ ބަހެއް ނުހޯދައި، ފުވައްމުލަކު ސިޓީ ކައުންސިލްގެ ތިން މެމްބަރުން ނިންމައި ރައީސުލް ޖުމްޙޫރިއްޔާއަށް ހުށަހެޅުމަކީ އިންސާފުތޯއެވެ. އަދި ކައުންސިލްގެ ދައުރު ނިމެން6މަސްދުވަހަށް ވެފައި އޮއްވައި، ފުވައްމުލަކުގެ ތަރައްގީއާއި ބެހޭ ބޮޑު ޕްލޭނެއް ހަދަމުންދަނިކޮށް، އެޕްލޭން ނުނިމެނީސް އަވަސް އަރުވާލައިގެން ބިންދޫކުރުމަކީ ކުރަން ރަނގަޅު ކަމެއްތޯއެވެ.\nރަށުގައި ވަޒީފާ އިތުރުކުރުމަށްޓައި، މިވަގުތުން ވަގުތަށް ހޮޓާ، ގެސްޓު ހައުސް އަޅަން ބޭނުންނަމަ އެކަމަށް ބިންދޫކުރަން އެންމެ އެކަށީގެން ވަނީ ފުވައްމުލަކު އެއާޕޯޓާ ޖެހިގެން އޮތް ބިޅިފޭށެ ސަރަހައްދުކަމަށް ދެކެމެވެ. އެތަނުން 15ވަރަކަށް ހެކްޓަރުގެ ބިން ލިބޭނެކަމަށް ވެއެވެ. ބަނދަރު ހެދުމަށްފަހު ރަށުގެ ވެށްޓަށްއައި ބަދަލާއެކު އެސަރަހައްދުގައި ރީތި ހިމުން ދޮންވެލީގެ ގޮނޑު ދޮށެއް މިހާރު އުފެދިފައި އެބައޮތެވެ. މި ސަރަޙައްދަކީ، ރަށާއި މުޅިން ވަކިވެފައި އޮތް، އަދި އެއާޕޯޓުގެ ސަލާމަތީ ސަބަބުތަކާއިހެދި، އާންމުން ވަނުން މިހާރުވެސް މަނާތަނެކެވެ. ގޮނޑުދޮށާއި ޖެހިގެން ހޮޓާ އަޅާނެ ޖާގަ އެބައޮތެވެ. މިތަނުގައި ބިކިނީގައި ފަތުރުވެރިންނަށް މިނިވަންކަމާއެކު އުޅެވޭނެއެވެ. ރަށުގެ ރައްޔިތުންގެ ކަންބޮޑުވުމެއް ނޯންނާނެއެވެ. ވައްކަމާއި އަދިވެސް މިފަދަ ނޭއްގާނީ އަމަލުތަކުން ފަތުރުވެރިންނަށް އަމާން މާހައުލެއް މިތަނުން ލިބޭނެއެވެ. ބިޅިފޭށެ ސަރަހައްދުގައި ހޮޓާއެޅުމުން، ރަށުގެ ރައްޔިތުންނާއި އަދި ރަށަށް ޒިޔާރަތްކުރާ ދިވެހި ފަތުރުވެރިން، ހިތް އުފާކޮށްލުމަށް ތޫނޑު އޮންނާނެއެވެ. ރައްޔިތުންގެ ކަންބޮޑުވުންތަކަށް ޙައްލެއް ލިބޭނެއެވެ. ހޮޓާ، ގެސްޓު ހައުސް އެޅުމުގެ މަސައްކަތައިގެން ބާރަށް ކުރިއަށް ދެވޭނެއެވެ. ވަޅަށްވެއްޓުނު ގެރި ނަގާނެ ގޮތަކާއި މެދު ބަހުސުކުރަން ތިއްބާ ލިބުނު ލަނޑެއް ނުލިބޭނެއެވެ.\nޢަލީ5އޯގަސްޓް 2019 19:08\nދޮންވެލިގަނޑު އޮންނަނީ އެއަރޕޯރޓްގެ ކޮޅާއި ދިމާލަށް. ޢެހެންވީމާ އެ ދޮންވެލިގަނޑު ގެސްޓުންގެ ބޭނުމަށް ބޭނުންކުރުމަކީ ރައްކާތެރި ކަމެއްނޫން. ދެން އޮތީ އަކިރިއާއި ގަލުން އޮތް މިރަށުގެ ގުދުރަތީ ސިފަ ވަރަށް ބޮޑަށް ހާމަވާ މިރަށުގެ ތަރިކައެއްފަދަ ބައެއް. ސުވާލަކީ ފަތުރުވެރިކަމަށް ހަމަ ކޮންމެހެން އަތިރިމަތީ ސަރަޙައްދެއް ބޭނުން ހޭ؟ ޢަދި ކުދި ފަންތީގެ މީހުން މިދާއިރާއަށް ވަންނަން އޮތް މަގު މިގޮތަށް ބަޔަކަށް 1000 އެނދުގެ ފެސިލިޓީ އެއް އަޅަން ދިނީމައި ބަންދު ނުވޭ ހޭ؟ ހަމަ އެކަނި މަދު ބައެއްގެ ފައިދާއަށް މިގޮތަށް މިކަހަލަ ވަސީލަތް މަދު ލިބެން އޮތް ބިން ކުޑަ ރަށަކުން ބޮޑުބައެއް އެއްބަޔަކަށް ދިނުމަކީ އިންސާފު ހޭ؟ ކަލްޗަރަލް ޓުއަރިޒަމަށް މިކަހަލަ ރަށަކުން ބީޗް އޭރިއާ ދިނުމަކީ ގޯސް ކަމެއްކަން ޔަގީން.


COVID-19 aa gulhigen Addu City Councilun angaa engunthah\nކޮވިޑް-19 އާއި ގުޅިގެން އައްޑޫ ސިޓީ ކައުންސިލުން އަންގާ އެންގުންތައް\n30 އެޕްރީލް 2020 1 month ago\n03 ފަރާތަށްވުރެ ގިނަ ފަރާތްތައް އެއްވެއުޅުން މަނާކުރުން:\nކޮވިޑް-19 ފެތުރުން ކޮންޓްރޯލް ކުރުމަށްޓަކައި މާލެ ސަރަހައްދު ފިޔަވައި ރާއްޖޭގެ ހުރިހައި ރަށެއްގައި ޚާއްސަ ފިޔަވަޅުތައް އެޅުމަށް އެޗް.ޕީ.އޭ ގެ 2020/36 ވަނީ އަންގަވާފައެވެ. އެގޮތުން އަމިއްލަ ތަންތަނާއި އާންމު ތަންތަނުގައި3ފަރާތަށްވުރެ ގިނަ މީހުން އެއްވެ އުޅުމަކީ މަނާކަމެއް ކަމުގައި ދަންނަވަމެވެ. މިގޮތުން ޕާރކްތަކާއި ފިނިމައިޒާންތަކާއި ޖޯލިފަތިތަކުގައި ތިބޭ ފަރާތްތަކާމެދު ފިޔަވަޅުއެޅޭނެ ވާހަކަ ދަންނަވަމެވެ. މިފަދަ ފިޔަވަޅުތަކަކީ އެންމެންގެ ރައްކާތެރި ކަމަށްޓަކައި އެޅޭ މުހިއްމު ފިޔަވަޅުތަކަކަށްވާތީ، މިގޮތުގެ މަތިން ޢަމަލުކުރުމުގައި އިހުމާލު ނުވުމަށް ދަންނަވަމެވެ.\nރައްކާތެރިކަމުގެ ފިޔަވަޅެއްގެ ގޮތުން މިސްކިތްތަކުގައި ޖަމާޢަތްހެދުން މަނާކުރުން:\nކޮވިޑް-19 ރާއްޖޭގައި ފެތުރެމުންދާ މިދަނޑިވަޅުގައި ރައްކާތެރިކަމުގެ ފިޔަވަޅެއްގެ ގޮތުގައި އައްޑޫސިޓީގެ މިސްކިތްތަކުގައި ޖަމާޢަތް ހަދައިގެން ނަމާދުކުރުން ވަނީ މިނިސްޓްރީ އޮފް އިސްލާމިކް އެފެއާޒުގެ ނަންބަރު 142-C1/CIR/2020/31 ސަރކިއުލަރ (19 އޭޕްރީލް 2020) އިން މަނާކުރެވިފައެވެ. އެހެންކަމުން ރައްކާތެރިކަމުގެ މިފިޔަވަޅާ އެއްގޮތަށް ހުރިހާ ބޭފުޅުންވެސް ގޭގައި ނަމާދުކުރެއްވުމަށް އިލްތިމާސްކުރަމެވެ. އަދި މިސްކިތްތަކުގައި ބަންގި ގޮވުމަށްފަހު މިސްކިތްތައް ހުންނާނީ ބަންދުކުރެވިފައިކަންވެސް މަޢުލޫމާތަށްޓަކައި ދަންނަވަމެވެ.\nހަވީރު ފިންޏަށް ދުއްވަން ނިކުމެ އުޅުމާއިގުޅޭ:\nރަމަޟާން މަހަކީ އާންމު ގޮތެއްގައި ގިނަ ބަޔަކު ހަވީރު ގަޑީގައި ހަވީރު ފިންޏަށް ދުއްވުމަށް ނިކުމެ އުޅޭ މައްސަރެކެވެ. މިދުވަސްވަރަކީ ކޮވިޑް-19 މުޅި ރާއްޖެއަށް ފެތުރެމުންދާ ދަނޑިވަޅަކަށްވާތީ، ރައްޔިތުންގެ ސަލާމަތާއި ރައްކާތެރިކަމަށްޓަކައި ގިނަ ފިޔަވަޅުތައް ވަނީ އެޅިފައެވެ. މިގޮތަށް ގިނަ ބަޔަކު މަގުމައްޗަށް ނިކުމެ އުޅުމަކީ ރައްކާތެރިކަމުގެ ފިޔަވަޅުތަކާއި ޚިލާފު ކަމައް ކަމަށްވާތީ، ހަވީރު ގަޑީގައިއާއި އެހެން ގަޑިތަކުގައި ޟަރޫރީ ބޭނުމެއް ނެތި ދުއްވަން ނިކުތުމަކީ މަނާ ކަމަކެވެ.\nއައްޑޫސިޓީގެ އެއްއަވަށުން އަނެއް އަވަށަށް ދަތުރުކުރުމާއި ގުޅޭ:\nއައްޑޫސިޓީގައި ކޮވިޑް-19 އާންމުކޮށް ފެތުރުން ހުއްޓުވުމަށްޓަކައި އައްޑޫސިޓީގެ އެއް އަވަށުން އަނެއް އަވަށަށް ދިއުން އައްޑޫ ސިޓީ ކައުންސިލުން ވަނީ އެޗް.ޕީ.އޭ އިން އިޢުލާންކޮށްފައިވާ ގޮތަށް މަނާކޮށްފަ އެވެ. އެއް އަވަށުން އަނެއް އަވަށަށް ދިއުން މަނާވެފައި އޮތްނަމަވެސް، މަހަށް ފުރުމާއި، ދަނޑުގޮވާމަށް ދިއުމާއި، މުދަލާއި ގޮވާމުގެ ބާވަތް އެއް އަވަށުން އަނެއް އަވަށަށް ފޮނުވުމާއި، ޞިއްޙީ ފަރުވާއަށް އެއް އަވަށުން އަނެއް އަވަށަށް ހުއްދަ ހޯދައިގެން ދެވޭނެއެވެ. މިކަމާއި ގުޅޭ އިތުރު މަޢުލޫމާތު އައްޑޫ އީ.އޯ.ސީ އަދި އެސް.އެސް.ޑީތަކުން ލިބިވަޑައިގަންނަވާނެއެވެ.\nއައްޑޫސިޓީގައި މީހުން އެއްވެ އުޅޭ ބައެއް ސަރަޙައްދުތަކުގައި ހުރި ޖޯލިފަތިތައް ނެގުމާއިގުޅޭ:\nއައްޑޫސިޓީގެ އެކިއެކި ތަންތަނުގައި ބަހައްޓާފައި ހުރި ޖޯލިފަތިތަކަށް މީހުން އެއްވަމުންދާކަން ފާހަގަ ކުރެވެއެވެ. ހަލުވިކަމާއެކު ފެތުރެމުންދާ ކޮވިޑް-19ގެ ނުރައްކަލުން އަރައިގަތުމަށްޓަކައި އިޖުތިމާޢީ ގައިދުރުކަން ބެހެއްޓުމަކީ ޞިއްޙީ މާހިރުން ފާހަގަކުރައްވާ މުހިންމު އެއް ކަމެވެ. ޖޯލިފަތިތަކާއި ފިނިމައިޒާން ފަދަ ތަންތަނަށް އެއްވެ އުޅުމަކީ މިފަދަ ޙާލަތެއްގައި ކޮށްގެންވާނެ ކަމެއް ނޫނެވެ. އެހެންކަމުން ފިނިމައިޒާންތަކާއި ޕާކުތަކުގައި ބެހެއްޓިފައިވާ ޖޯލިފަތިތައް ފިޔަވައި އައްޑޫސިޓީގެ އެކި ސަރަޙައްދުތަކުގައި ބަހައްޓާފައިވާ ޖޯލިފަތިތައް، 2020 އޭޕްރީލް 30 ވަނަ ދުވަހުގެ 18:00ގެ ކުރިން ނެގުމަށް އެ ތަކެތީގެ ވެރިފަރާތްތަކަށް އަންގަމެވެ. އެކި ތަންތަނުގައި ބަހައްޓާފައި ހުރި ޖޯލިފަތިތައް މި ތާރީޚުގެ ކުރިން ނުނަގާނަމަ، ކައުންސިލުން އެތަކެތި ނަގާނެ ވާހަކަ އާންމުކޮށް އަންގަމެވެ.\nއެއްގެއިން އަނެއް ގެއަށް ބިދޭސީން ގެނެސް/ގެންގޮސް ނުހެދުމާއި ގުޅޭ:\nއެއްގެއިން އަނެއް ގެއަށް މީހުން ދިއުމަކީ ރާއްޖޭގައި ހަލުވިކަމާއިއެކު ފެތުރެމުންދާ ކޮރޯނާވައިރަސް (ކޮވިޑް-19) ފެތުރުމަށް މަގުފަހިކުރުވާނެ ކަމެކެވެ. މިހާލަތުގައި ބިދޭސީން ލައްވައި އެކިބާވަތުގެ މަސައްކަތްތައް ކުރުވުމަށް ގޭގެއަށް ގެންދާކަންވަނީ ފާހަގަކުރެވިފައެވެ. އެހެންކަމުން، އައްޑޫސިޓީގެ އާއްމުން ދިރިއުޅޭ ގޭގޭގައި އުޅެމުންދާ ބިދޭސީން ފިޔަވައި އެހެން ބިދޭސީން ގޭގެއަށް އެއްވެސް ބޭނުމަކު ގެނެސް/ގެންގޮސް ނުހެދުމަށް އެންމެހައި ފަރާތްތަކަށް އަންގައި އިލްތިމާސްކުރަމެވެ. އަދި ބިދޭސީން ދިރިއުޅޭ ތަންތަނުގެ މަޢުލޫމާތު އަވަށްތަކުގެ އެސް.އެސް.ޑީތަކުން ނަގާފައިވީ ނަމަވެސް ބިދޭސީން އުޅޭ ބައެއް ގެތައް އެނގެން ނެތްކަން ފާހަގަކުރެވިފައިވާތީ، ހުރިހާ އަވަށެއްގައިވެސް ބިދޭސީން އުޅޭ ގެތައް އަވަށުގެ އެސް.އެސް.ޑީގައި ރަޖިސްޓްރީ ކުރުމަށް ދަންނަވަމެވެ.\nމި އެންގުންތަކާއި ޚިލާފުވާ ފަރާތްތައް ޤާނޫނު ނަންބަރު 2010/7 (ދިވެހިރާއްޖޭގެ އިދާރީ ދާއިރާތަށް ލާމަރުކަޒީ އުޞޫލުން ހިންގުމުގެ ޤާނޫނު)ގެ ގައިވާ ގޮތުގެ މަތިން، 500.00 ރުފިޔާ އާއި 5000.00 ރުފިޔާއާ ދެމެދުގެ އަދަދަކުން ޖޫރިމަނާ ކުރެވޭނެއެވެ.\n07 ރަމަޟާން 1441\nޕަބްލިޝް ކުރި ތާރީޚް: 30-04-2020\nސުންގަޑި: 2020-04-30 14:00:00


Bollywood: #50YearsofAmitabhBachchan- Amitabh ge filmy hayaathah miadhah 50 aharu! - 247.mv\n12:40 AM, Monday 17, February 2020\nއަމީތާބުގެ ފިލްމީ ހަޔާތަށް މިއަދަށް 50 އަހަރު!\nEshal 16:06 PM, Friday 15, February 2019\nއަމީތާބު ބައްޗަން ފިލްމުކުޅެން ފެށީ 1969 ވަނަ އަހަރު-- ފޮޓޯ: ސެލެބް ނިއުސް\nއަމީތާބް ބައްޗަން އަކީ ކާކުކަން ނޭނގޭ މީހަކު މަދުވާނެއެވެ. ހަމައެކަނި މުނިފޫހި ފިލުވުމުގެ ދާއިރާއަކުން ނޫނެވެ. އިޖްތިމާއީ ދާއިރާއިންވެސް މެއެވެ. ބޮލީވުޑްގެ "ގަދަ މީހުންގެ" ވާހަކަ ދެކެވޭ ހިނދު ހަމަ ޔަގީނުންވެސް އެނަމެއް ނައިސް ނުދާނޭ ނަމަކީ އަމީތާބުގެ ނަމެވެ. ސަބަބުތަކެއް ނެތިއެއް ނޫނެވެ. އޭނާގެ ޚިދުމަތް އެ ދާއިރާތަކަށް ލޯބިކުރާ މީހުން ބަލައިގަންނަނީ ލޯތްބާ އިޙްތިރާމާއެކުއެވެ. އެއީ ބޮލީވުޑްގެ ޝަހެންޝާހެވެ.\nމިއަދަކީ އަމީތާބުގެ ފިލްމީ ހަޔާތުގައި ރަންއަކުރުން ލިޔެވޭނެ ދުވަހެކެވެ. ސަބަބަކީ މީގެ 50 އަހަރު ކުރީން، ފެބްރުއަކީ 15 ވަނަ ދުވަހު އޭނާ ފިލްމީދާއިރާއަށް ނުކުތަތީއެވެ. އާނއެކެވެ. މިއަދަކީ އަމީތާބު ފިލްމުކުޅެން ފެށިތާ 50 އަހަރު ފުރުނު "ރަންޔޫބީލް" ދުވަހެވެ.\nފިލްމީދާއިރާގައި އަމީތާބު 50 އަހަރު ހޭދަކުރީ، ބުރަ މަސައްކަތާއެކުއެވެ. އެންމެ ފުރަތަމަ ފިލްމުކުޅޭން ފެށި ދުވަހެކޭ އެއްގޮތަަށް މިއަދުވެސް އޭނާ އެ މަސައްކަތުގައި ދެމިހުރުމަކީ، އޭނާއަށް ސަޕޯޓުކުރާ އެތައް މިލިއަން މީހުންގެ ހިތުގައި އޭނާއާމެދު ލޯތްބާ އިހްތިރާމު އުފެދުމުގެ އަސްލެވެ.\nއަމީތާބުގެ އުމުރުން މިހާރު 76 އަހަރު ވީއެވެ. އޭނާ ފިލްމީ ދާއިރާއަށް ނުކުތީ 1969 ވަނަ އަހަރުއެވެ. އެއީ "ސާތު ހިންދުސްތާނީ" ކިޔާ ފިލްމަކުންނެވެ. ނަމަވެސް އޭނާ އެކްޝަން ސްޓާރަކަށް ވީ، 1972 ވަނަ އަހަރު ރިލީޒްކުރި ފިލްމު "ޒަންޖީރު"ގައި އޭނާ އަދާކުރި ރޯލުންނެވެ.\nޒަންޖީރުގެ އިތުރުން އަމީތާބު ހަރަކާތްޔެރި ވެފައިވާ މަޝްހޫރު ބްލޮކްބަސްޓަރ ފިލްމުތަކުގެ ތެރޭގައި "ސައްތޭޕޭ ސައްތާ"، "ސުހާގު"، "އާނަންދު"، "ޗުޕްކޭ ޗުޕްކޭ" ފަދަ ފިލްމުތައް ހިމެނެއެވެ. މިއަދުވެސް އޭނާ ދަނީ އެންމެ ޒުވާން ބަޠަލާއިންނާއެކު ވެސް ވަރުގަދަ ފިލްމުތައް ކުޅެމުންނެވެ.\nއަމީތާބުގެ ދަރިފުޅު އަދި ދުނިޔޭގެ ކުރީގެ ރީތީގެ ރާނީ އައިޝްވާރްޔާ ރާއީގެ ފިރިމީހާ އަބީޝެކް ބައްޗަން ބުނީ. ބައްޗަން އަކީ އައިކަންއެއް ކަމަށެވެ. އަދި އޭނާއަށް އެފަދަ ދެވަނައެއް ނެތްކަމަށެވެ. ބައްޗަންއަކީ އެއްގޮތަކަށްވުރެ ގިނަ ގޮތްގޮތުން އޭނާއަށް ވަރަށް މުހިއްމު މީހެއްކަމަށް އަބީޝެކް ބުންޏެވެ.\n"... އަހަރެންގެ ބައްޕަ، އަހަރެންގެ އެންމެ ގާތް ރަހްމަތްތެރިޔާ، އަހަންނަށް މަގުދައްކައިދޭ މީހާ، އަހަންނަށް އެންމެ ރަނގަޅަށް ފާޑުކިޔާ މީހާ، އަހަންނަށް އެންމެ އެހީތެރިވެދޭ މީހާ އަދި އަހަރެންގެ އައިޑަލް... އަހަރެންގެ ހީރޯ!،" ލޯބިވާ ބައްޕަގެ ފިލްމީ ހަޔާތަށް 50 އަހަރު ފުރުން ފާހަގަކޮށް އަބީޝެކް އޭނާގެ އިންސްޓަގްރާމްގައި ލިޔެފައިވެއެވެ.\nއަބީޝެކް ބުނީ، އެންމެ ފުރަތަމު ދުވަހެކޭ އެއްގޮތަށް މިއަދުވެސް އޭނާގެ ބައްޕަގެ ހިތުގައި ފިލްމީ ދާއިރާއަށް ލޯތްބާއި އިހްތީރާމު އެބައޮތް ކަމަށެވެ.\nއަބީޝެކް ބުނީ، މިއަދު އޭނާ ބައްޕައަށް މަރްހަބާ ކިޔަން ދިޔައިރު ބޭރަށް ދާން ތައްޔާރުވަނީ ކަމަށެވެ. އަދި ކޮންތާކަށްތޯ އަހާލުމުން އޭނާ ފިލްމީދާއިރާގައި ކުރަމުން އަންނަ މަސައްކަތްތައް ކުރުމަށް ކަމަށް ބައްޗަން ބުނި ކަމަށެވެ.\nބޮލީވުޑްގައި މަސައްކަތްކުރާ އެކި ފަރާތްތަކުންނާއި އަމީތާބުގެ އެތައް މިލިއަން ސަޕޯޓަރުން ދަނީ އޭނާގެ ފިލްމީ ހަޔާތުގެ ރަންޔޫބީލް ފާހަގަކޮށް ތަހްނިޔާ ކިޔަމުންނެވެ.\nބޮލީވުޑް އަމީތާބް ބައްޗަން މުނިފޫހިފިލުވުން ފިލްމީ ދާއިރާ ފީޗަރ


Mahaa Jahrraaf Mathin Miss Eh Nuveytha? - Vaguthu\n10 މަސް ކުރިން ( އޭޕްރީލް 14, 2019 )\n2018 ވަނަ އަހަރުގެ ރިޔާސީ އިންތިޚާބު ކުޑަތަންވެގެން އައިއިރު ދިވެހިންގެ ތެރޭގައި އެންމެ ބޮޑަށް ދެކެވުނު އެއް ވާހަކަ އަކީ މަހާޖައްރާފުގެ ވާހަކައެވެ. ރިޔާސީ ރޭހުގައި ވާދަކުރެއްވި، ރައީސް ޢަބްދުﷲ ޔާމީން، އިންތިޚާބު ކާމިޔާބު ކުރުމަށްޓަކައި ބޭނުންކުރި އެންމެ ބޮޑު ހަތިޔާރަކީވެސް އެއީއެވެ.\nމަހާޖައްރާފު ބަނީ، ނެދަލެންޑްސްގެ އައިއެޗްސީއާ ހަވާލުކޮށްގެން ޗައިނާގެ ނަންޓޮން ރެއިންބޯ މެރިން ޓެކްނޮލޮޖީ ބޯޓު ޔާޑުގަ އެވެ. އެމްޓީސީސީގެ ކޮންނަ ބޯޓު "މަހާ ޖައްރާފު" އަކީ 50 މީޓަރު އަޑިން ވެލި ނެގުމުގެ ގާބިލްކަން ހުރި އުޅަނދެކެވެ. މި އުޅަނދުގެ ދިގުމިނުގައި 90 މީޓަރު ހުންނައިރު، މި ބޯޓަށް އެއްފަހަރާ 3700 ކިއުބިކް މީޓަރުގެ ވެލި ބަރުކުރެވެ އެވެ. މިއީ ބިން ހިއްކުމަށް ބޭނުން ކުރާ އެންމެ ޒަމާނީ އުޅަނދުތަކުގެ ވެސް ސްޕެސިފިކޭޝަން އެވެ.\nސަރުކާރާއި ރައްޔިތުން ހިއްސާވާ ވިޔަފާރި ކުންފުނި، އެމްޓީސީސީގެ އަތުގައި މިވަގުތު އޮތް އެންމެ ބޮޑު އެސެޓަކީވެސް ޒަމާނީ ކޮންނަ ބޯޓް މަހާޖައްރާފެވެ. އެ އުޅަނދު އެމްޓީސީސީގެ މިލްކިއްޔާތަށް ގެންނަން 36 މިލިއަން ޑޮލަރަށް ވުރެ ގިނަ ފައިސާ އެ ކުންފުނިން ވަނީ ޚަރަދުކޮށްފައެވެ. އަދި އެ ބުރަ ނޫފުލިގެން އިތުރު ފައިސާ ހޯދަން ކުންފުނިން ނުއަގުގައި ހިއްސާވެސް ވިއްކަން ޖެހުނެވެ. އެކިފަހަރަށް ދިގު ދަންމަމުން ގޮސް މަހާ ޖައްރާފު، ރާއްޖެ އައީ 2018 އަހަރުގެ އޮކްޓޯބަރު މަސް ތެރޭގަ އެވެ. މަހާޖައްރާފު ރާއްޖެ އައިއިރު، ހިނގި ބޮޑެތި ހަރަދުތަކާއެކު އެ މުއާމަލާތާ މެދު ބޮޑެތި ތުހުމަތުތައް އޭރު ކުރެވުނެވެ.\nނަމަވެސް ރާއްޖޭގެ އެކި ކަންކޮޅުތަކުގައި ތިބި އެތައް ރައްޔިތުންނަކަށް ހިތްހަމަޖެހުމާއި އުފާވެރިކަން ހޯދައިދޭން އެކި ކަންކޮޅުތަކަށް އެއްވެސް ވަރުބަލިކަމެއް ނެތި އެ އުޅަނދުވަނީ ދަތުރުކޮށްފައެވެ. އެގޮތުން އޭރު އެންމެ ބާރަށް ދެކެވުނު އައިހެވަންގެ މަޝްރޫއާއި، ކުޅުދުއްފުށި އެއަރޕޯޓުގެ މަޝްރޫއާއި ފުނަދޫ އެެއަރޕޯޓުގައި ހަޤީޤީ ކުލަ ޖައްސައިދިން އުޅަނދަކީ މަހާޖައްރާފެވެ. ހއ. ހޯރަފުށީ ކައިރީ އޮންނަ މާފިނޮޅު އެއާޕޯޓު ތަރައްގީ ކުރުމަށް ބޭނުންވާ ބިން ހިއްކުމަށްވެސް ބޭނުންކުރި އުޅަނދަކީ މަހާޖައްރާފެވެ.\nމި ހުރިހާ ޕްރޮޖެކްޓް ތަކަކީވެސް ރައީސް ޔާމީން ރައްޔިތުންނަށްވެފައި ހުރި ވަޢުދުތަކުގެ ތެރޭގައި ހިމެނޭ ޕްރޮޖެކްޓްތަކެއް ކަމަށްވާތީ އެއްވެސް މަޑުޖެހުމެއް ނެތި ބާރު ސްޕީޑުގައި މި ހުރިހާ ކަމެއްވެސް ދިޔައީ ހިނގަމުންނެވެ.\n2018 ވަނަ އަހަރު ނިމި، ރައީސް ޔާމީންގެ ވެރިކަން ބަދަލުވެ، ސަރުކާރުގެ ހިންގުމާއި ރައީސް އިބްރާހިމް މުޙައްމަދު ޞާލިޙު ވެރިކަމާއި ހަވާލުވެއްޖެ އެވެ. ވެރިކަމަށް ފަސް މަހަށްވުރެ ގިނަ ވެފައިވާއިރު، މަހާޖައްރާފުގެ އެއްވެސް ޚަބަރެއް އަޑެއް ނީވެއެވެ. މަހާޖައްރާފު ވީ ހިސާބެއްވެސް ނޭނގެއެވެ.\nމިކަމުގެ ސަބަބަށް ވިސްނާލާއިރު، މަހާޖައްރާފުގެ ބޭނުން ހިފަންޖެހޭ އެއްވެސްކަމެއް އަދި މި ވީހާތަނަށް ކުރިއަށް ގެންގޮސްފައެއް ނެތެވެ. އެއްވެސް ފަޅެއް، އެއްވެސް ބިމެއް ހިއްކާފައެއް ނެތެެވެ. ކުރަން ރާވާފައި އޮތް އެއްވެސް ޕްރޮޖެކްޓެއްގެ ޚަބަރުވެސް އިވިފައެއް ނެތެވެ.\nހަޤީޤަތުގައިވެސް ރައީސް ޔާމީންގެ ތަރައްޤީގެ ބިޔަ ޕްރޮޖެކްޓްތައް ދިވެހިން މިސް ވާން ފަށައިފިއެވެ. ޚާއްޞަކޮށް މަހާޖައްރާފު މަތިން ދިވެހިން ވަރަށް މިސްވެއްޖެ އެވެ. މަހާޖައްރާފު ވީ ހިސާބެއް ދިވެހިން ބަލަން ބޭނުންވެއްޖެ އެވެ. މަހާޖައްރާފުން ކުރަންހުރި ކަންކަން ބައިވަރެވެ. ކޮންމެ ޕްރޮޖެކްޓެއްވެސް ވަނީ ރައްޔިތުންގެ އުންމީދުތަކާއި ގުޅިފައެވެ. މި ސަރަހައްދުގައި އޮތް އެންމެ ބޮޑު ކޮންނަބޯޓު ވީ ހިސާބެއް ނޭނގި އެތަށް ބަޔަކު ކަންބޮޑުވެއްޖެ އެވެ. ހަމަ ހަޤީޤަތުގައިވެސް މަހާޖައްރާފު މަތިން ދިވެހިން ވަރަށް މިސް ވެއްޖެ އެވެ.\nއޭޕްރީލް 14, 2019 18:09\nހޯރަފުށީ އެއާޕޯޓް އަޅާ ސަރަހައްދު ހިއްކަން މިއަދު މަހާޖައްރާފު މިރަށަށް އައިސްފި، އެނގިފައިވާގޮތުން އޭތި އައީ ފ އަތޮޅުގެ ރަށެއްގެ ބިން ހިއްކާފަ. މި ސަރުކާރަކީ ދެއްކުންތެރި ސަރުކާރެއް ނޫންވީމަ ވެލިމުށެއް ތަނަކަށް އަޅާއިރަށް އެވާހަލަ ނުގޮވަނީ\nއޭޕްރީލް 14, 2019 22:41\nއެއްގޮތަކަށްވެސް ދެއްކުންތެރި ސަރިކާރެއްނޫން ކިނބޫ ސަރުކާރަކީ. ތަނެއްގަ ފޯނު ލައިނެއް އެޅިޔަސް އެއޮތީ ބޮޑުހަބަރަކަށްވެ ނެޓްވޯކް ވިއުގަ ގާއިމްކޮށްފަ. ތަނެއްގަ ފެންއިސްކުރެއް ބެހެއްޓިޔަސް ރައްޔިތުންނަށް ސާފުބޯފެން ފޯރުކޮށްދިނުމަށް ބޮޑު ޕްރޮޖެކްޓެއް ނިމިފަ. އެއްގޮތަކަށްވެސް ދެއްކުންތެރިއެއްނޫން. ހަބަރުތައް ކިޔާ އޭގެ ހަގީގަތް ބަލާމީހުނަށް ކަންކަން އެނގޭނީ.\nއިބޫގެސަރުކާރަށް 100 ދުވަސްފުރުނީމަ މަސައްކަތްކުރަންފަށަން ރާވަންފަށާނެއެވެ.5އަހަރުހަމަވާންވާއިރަށް މީހުންއާޝޯޚުވާހާގިނަ މަސައްކަތްކުރަންފަށާނެއެވެ. ދެންއަތްޖަހަންތިބޭށެވެ.\nއޭޕްރީލް 14, 2019 18:14\nއޭޕްރީލް 14, 2019 18:15\nމިހާރު މިކުރާ ގޮތަށް ވެރިކަންކުރި 2012 ފެބުރުވަރީ7ގައި ވެއްޓި ބުރިޔަށް ދަތް ވަން ބުޅައްބެ ވެސް... ފޮނިކެނޑުމާ އިންޑިޔާގެ ފައިފުހި ކަންކުރެވުނީ\nއެހެންވެ ދޯ ރައްޔިތުން ނިމިދިޔަ ވޯޓުގައި ޔާމީނާއި އޭނާގެ ޕާޓީ ޗޮކުން ފޮނުވާލި. ހަމަ ހިނި ގެޅެނީ.\nގިނަ ބަޔަކު ލާދީނީ ވެފަ ތިބިވަރު ފެނި ކަލޭ ހަމަ ހިނި ގޅނ ދޯ. ކަލޭ ކަހަލަ މީހުންނަށް ތިހެން ވާނެ.\nއޭޕްރީލް 14, 2019 18:23\nއޭ ބިޓެއްތަ އޭގެމަތިން މިސްވާން؟؟ އެއީ ދެން ބިޓެކޯ ދެން އެމަންޖެ މަތިން މިސްވީޔޯ ދެން މަންޖެ ކޮބާތޯބަލާލަން ހޯދީޔޯ.. ދެން ހޯދިއިރު އެމަންޖެ ގެ ކިޑްނީޔެއް ފެއިލްވެގެން ކިޑްނީ ބަދަލުކުރަން ވީ ރާއްޖެއިން ބޭރޔގަޔޯ!! ހުރި ހިތާމައެއްގެ ބޮޑުކަމާ އެމަންޖެޔައް އަވަސް ޝިފާޔަކައް އެދެން... އާމީން\nއޭޕްރީލް 14, 2019 18:24\nމަހާ މިހާރު އޮތީ ހޯރަފުށީ ބަދަރު ކޮށްފައި. ހޯރަފުށީ އެއާރޕޯޓުގެ މަސައްކަތް ކުރުމަށް.\nޝުކުރިއްޔާ އިބޫ ޟޯލިޙު\nއޭޕްރީލް 14, 2019 18:30\nރައީސް އަބްދުﷲ ޔާމީން މަތިން ހަނދާން ނުވޭތަ ؟\nކުރިހާ އަނިޔާ ހަނދާން ނުވޭތަ ؟\nއޭޕްރީލް 14, 2019 18:31\nހަހަހަ. ވަގުތު މީހުން އެކަނި ތިމިސްވަނީ.\nއޭޕްރީލް 14, 2019 18:32\nއެއީ މަގޭ ބިޓުތަ މިސްވާން؟\nއޭޕްރީލް 14, 2019 18:36\nޔާމީނު ވިއްކިފަޅުތަށް ކޮންނަނީ\nއޭޕްރީލް 14, 2019 18:37\nދެން ތިވާހަކަ ދައްކާނެކަމެއް ނެތް. ރޔ އަޅައިދިން ފުލެޓުތައް ކަމުނުގޮސްގެން ތަޅާލަން ބުނި ބަޔަކު ތި ޒަރާފާ ބެޭނުންކުރަަާނެތަ؟ ނުކުރާނެ. މިހާރު ނެޭނގެ ވިއްކާނުލާކަމެއްވެސް. ޢިބޫމެން ޖޭ ވަނީ ވަކި ވަރަކަށް ނޫންވިއްޔާ.\nއޭޕްރީލް 14, 2019 19:02\nމަހާޖައްރާފުގެ ހުރިހާކަމެއް ކުރިންވެސް މިހާރުވެސް ދަނީ ދެމިގެންވާ ކަރަޕްޟަނެއްގެތެރެއިން އެގޭނެކަރަޕްޟަނަކީ ނުފޫޒުގަދަ މީހުން އަޑީގައިތިބެގެން ވަރައްރާވައިގެން ހިންގާކަންތައްތަކެއް އެހެންވީމާ އަތުލައިގަނެވޭނީވެސް އެހާ ނުފޫޒުހުރިބަޔަކައް\nއޭޕްރީލް 14, 2019 19:20\nމަހާޖައްރާފު ހުރާގެ ބިންހިއްކާ ނިންމާފަ އޮތީ ހޯރަފުށި އެއަރޕޯޓު ބިންކިއްކަން އެރަށުގަ.. ރިޔާސީ އިންތިހާބުގެ ވޯޓަށްވެގެން އެރަށަށް ކުރިން ގެންދިޔަ ލޮލުގަ އަނދުން އަޅުވަން ވޯޓުލާ ނިމުނުތަނާ ޖައްރާފު ގެނެސްފި. މިސަރުކާރުން އެ ރައްޔިތުންނަށް އެކަންވެސް އެކޮށްދެނީ..މަހާޖައްރާފަކީ ދިވެހި ރައްޔިތުންގެ ފައިސާއިން ކަޓު ނަގައިގެން ހަދާފަ އޮތް އުޅަނދެއް އެއްވެސް މީހެއްގެ ތަރިކަ މުދަލެއް ނޫން\nއޭޕްރީލް 14, 2019 19:28\nފަހައް ނުވިސްނޭ ދިވެހިން މޮޑަން ދިވެހިން ބޯންއުޅުނު ބޮނޑި ތިއޮތީ ބޮއިފަ ދެން ތިބޭ އެޅިހާބަތަކަޢް ރިހަ ކިޔައިގެން މި ގައުމުގެ ދުވަސް މިދަނީ އަޑެއް އުފުލާލަން ކެރޭނެ އެއްވެސް މުއައްސަސާއެއް ނެތް.\nއޭޕްރީލް 14, 2019 19:36\nހޯރަފުއްޓަ ގޮއްސިއޭ ކިޔާއަޑުއެހިން.\nއޭޕްރީލް 14, 2019 19:37\nދެރަނުވޭ! ކުޑަ ދުވަސްކޮޅެއްގެ ތެރޭގައި ތިވެސް ބާ ދަގަނޑުގެ ގޮތުގައި އިންޑިޔާއަށް ކިލޯކިރައި ވިއްކާލާނެ! އިސްލާމީ މަރުކަޒުގެ ތަށިމުށިތައް ތަޅާލިފަދައިން!\nއޭޕްރީލް 14, 2019 19:44\nގިނަ ދިވެހިން ބޭނުންވަނީ ޔާމީނު ސިޔާސީ ކަންކަމުން އެއްފަރާތަށް ޖެހިލަން. މައުމޫނާ އަންނިއާ ގާސިމާ އަލްހާނު ވެސް.\nޔާމީނުގެ އެހުންނަ ބޮޑާކަމާ ކިބުރުވެރި ކަމެއްވެސ\nއޭޕްރީލް 14, 2019 19:45\nޔާމީނުގެ އެހުންނަ ބޮޑާކަމާ ކިބުރުވެރި ކަމެއްވެސް ދޯ؟ މީހަކު ހޭދެބައިވެދާނެ\nއޭޕްރީލް 14, 2019 19:49\nމި ވެރިކަން ބަޔަކު ގެނައީ ކޮންމެހެން ކަންތައްތަކެއް ގޯސް ވެގެން ނޫނެވެ. އަނިޔާވެރިކަމާއި، ނާއިންސާފާއި ވައްކަމުގެ ޓެގު ގައުމު ދޫކޮށް ފަރަންޖީ ވިލާތުތަކުގައި ތިބި ބަޔަކު ރައީސްގެ އިސްތަށިފުޅުގައި އަޅުވައި އެއްކަލަ ދެބޯގެރި ދިވެހިން ބޭނުންކޮށްގެން މި ކުޅިގަނޑު ކުޅެލީއެވެ. ރ. ޔާމީންގެ5އަހަރު ދައުރުގެ ފުރަތަމަ5މަސް ދުވަހާ މި ހިނގާ ސަރުކާރުގެ5މަސްދުވަހު ހިންގި މަޝްރޫއުތައް މިނެ ކިރާލުމުން ގައުމަށް ހެޔޮ އެދޭ މީހުން ހާމަވެގެންދާނެއެވެ. އޭރުގަ ޖަލަށް ލާފަ ތިބީ ގޭގަ މަޑުން ތިބެގެން ތަސްބީހަ ކިޔަންތިބި ބައެއް ނޫނެވެ. ސަރުކާރު ދެމެހެއްޓެން އަަދި ރައްޔިތުންނަށް ތަރައްގީ ގެނެވެން އެ ނޫން ގޮތެއް ހަމަ ނެތީއެވެ. ވެރިކަމާއި، މުދަލާއި ފައިސާއަކީ ހުރި އެއްޗެއްކަން އެވެރިންނަށް އެނގުމުން ގައުމަކަށް ބެލުމެއްނެތި ފަރަންޖީންނާ، ރޭޕިސްތާން ގުޅިގެން ވެރިކަން ހަމަ ނިގުޅައިގަތީއެވެ. ހައްދުން ބޭރުވެ ވޯޓުވެސް ވަގުކުރީއެވެ. މިހާރު ސަރުކާރެއް ހިނގާހެންވެސް ހީނުވެއެވެ. ފެންނަނީ2ވެރިޔަކު ވެގެން ގައުމު ހިންގާ ތަނެވެ. އެއްވެސް ރަށެއްގައި ތަރައްގީގެ މަޝްރޫއެއްގެ ކުލަވަރެއްވެސް ދައްކާނުލެވެއެވެ. ފަހަރެއްގަ ރ ޔާމީން ފައްޓާފަ ހުރި ޕްރޮޖެކްޓްތައް ގިނަކަމުން މި ވެރިންނަށް އަދި ޕްރޮޖެކްޓަކާ ދެވޭ ހިސާބުގަ ނެތީކަން ނޭގެއެވެ. ކޮންމެ ގޮތެއްވިޔަސް ދިވެހީން ބޯން އުޅުނު އެތިފަހަރު މި އޮތީ ބޮވިފައެވެ. ދެން މި ރާއްޖެޔަކު ނެތް އަޅަންޖެހޭ ބުރިޖެއް. އަޅަންޖެހޭ އިތުރު ހޮސްޕިޓަލެއް. އަޅަންޖެހޭ މިސްކިތެއް. އަޅަންޖެހޭ ރަންވޭއެއް. ދެން ފޮލޯކުރުން އޮތީ 1900 ވަނަ ގަރުނުގަ އޮތް ޖަޒީރާ ކޮންސެޕްޓް. ކިތަންމެ ވައްކަމެއް ކުރިޔަސް ރައްޔިތުންނަށް ކަންތައް ކޮށްދެވެންޏާ އޯކޭ. ތިބުނާވަރަށް ވައްކަންކުރިނަމަ މި ވަރުގެ ތަރައްގީގެ ޕްރޮޖެކްޓުތައް ނުހިންގޭނެ. ވައްކަން ނުކުރާ ސަރުކާރެއް ނެތް. ދައުލަތުގެ ޚަރަދުގަ މިނިސްޓަރުންގެ ފޯނު ބިލްތައްވެސް ދެއްކި. އެކްޓިވިސްޓުންނަށް ފަޅު ރަށްތަކާއި ބޭނުންވަރަކަށް ދައުލަތުގެ ބަޖެޓުން ޚަރަދުވެސްކުރި. ގާތް ރައްޓެހިންނަށް ބިޔަ ބޮޑެތި ޕްރޮޖެކްޓްވެސް ދިން. މިވެސް ވައްކަން ނޫންތޯ؟ މި ސަރުކާރުގަވެސް ވައްކަން. އިހަކަށްދުވަހު ރައީސް ޕޯޑިއަމަކަށް އަރާ ވިދާޅުވި ބޭރުން ލިބުނު އެހީތަކަށް ވީ ނުވީއެއް ނޭގި ގެއްލުނު ވާހަކަ. މިއަށް ކިޔަންވީ ތެދުވެރިކަންތޯ؟ ކޮންމެއަކަސް ދިވެހިންގެ ހަމްދަރްދީގެ ބޭނުންހިފައި ބަޔަކު ހަމަ ދިދަ ޖަހާ މެދު އުޑަށް އަރައިފި. ތަރައްގީ ޢަރަގުކޮށް އަޅުވެތިކަމުގެ މަޅީގަ ދިވެހިން ރަގަޅަށްވެސް ޖައްސުވައިފި. އަޅުގަނޑުމެން ތިބޭނީ ކުޅިބަލަން. ކިހާ ވަރަކުންވެސް ދާނެބާ!\nއޭޕްރީލް 14, 2019 19:54\nމަހާ ޖައްރާފު އެމެން ވަނީ އިންޑިއާ އާލާތުންނަށް ވިއްކާ ކަޓް ކާލާފައި މަޖްލީސް އިންތިޚާބަށް އެންމެ5މިލިއަން ޑޮލަރަށް މަހާ ޖައްރާފެއް މިހާރަކު މިރާއްޖޭގައި ނެތޭ އެހޯދަން ވެސް އުޅޭނެ ކަމެއް ނެތޭ އެވަނީ ވިއްކާލާ ހިންނަވަރު އިބްރާހިމް މަޖްލީސް އިންތިޚާބު ކާމިޔާބު ކޮށް ފައޭ އެއީ އޭ އެމެން ކުރި ކަމަކީ..\nއޭޕްރީލް 14, 2019 20:07\nސަރުކާރު އަދި އޮތީ ދެފެންދޭތެރޭ! އަޑިއަށް ގޮސް ހަމަޖެހިލީމާ ކުޅިވަރު ފެންނާނެ! ބަލަންތިބޭ! މިބުނީ ލައްކަ ވާހަކަ!\nއޭޕްރީލް 14, 2019 20:10\nއިންޑިއާގެ ކުނުފުންޏަކަށް ވިއްކާލީނޫންބާ..؟؟؟\nއޭޕްރީލް 14, 2019 20:17\nނުވޭ މިސް އެއް. މޮޅު އެއްޗެއް ހިތުން ލިޔެލީ ދޯ.\nތިއީ ވައްކަމާ ޖައްރާފް\nއޭޕްރީލް 14, 2019 21:00\nޙަމަމިސްވަނީއޭ. ކޮބާތަމަގޭ ދަރިފުޅާ، ކޮބާތަމަގޭ މަހާޖަނަވާރު.\nޢެކަމުހެޔޮނުވާނެ ބުނެލަދީބަލަ، މިލިޔުނު ކަލޭގެއަށް ދިވެހިން ޖައްފާރު މިސްވާކަން އެނގުނީ ކިހިނެއްތޯ؟ ސަރވޭއެއް ހެދީތޯ؟ ދޮރުނެދޮރަށް ބޯކޮއްޕީތޯ؟ ޥަރަށް އިގިލަންބޭނުން.....\nއޭޕްރީލް 14, 2019 21:41\nކާކުތަ މަހާ ޖައްރާފާ މަތިން ހަނދާން ވެގެން އުޅެނީ؟؟\nއޭޕްރީލް 14, 2019 21:58\nމިސަރުކާތުން އައްޑޫގަހިންގާ ހިންގާ އެއްމެބިޔަ ފުރަތަމަ މަސްރޫއަކީ ބޮޑުދިދައެއްނެގުން ދެންކޮން މަހާޖައްރާފެއްބޭނުންވާނީ؟\nއޭޕްރީލް 14, 2019 22:23\nހިންނަވަރޭ އައީ ރައްޔިތުންނަށް ކަމެއް ކޮށްދޭން ނޫން އެޅާ އައީ ކަޓްކާން އެކަން އެބަކުރޭ އެޅާގެ އެކެބަނޑެ ބެއްޔާ މެންގެ އެކައުންޓަށް 200 މިލިއަން ޑޮލަރު ކަހާލައިގެން...\nއޭޕްރީލް 14, 2019 22:38\nރައްޔިތުން ވޯޱެއްނުދޭ ވޯޱުން ވައްކަންކުރަނީ އެކިފަހަރު އެކިގޮތައް ސަރީފު ޑޮލަރުން ފެންވަރުވައިގެން އައްޗީޑި ލަދުވެސް ނުގަނޭދޯ އަވާހަކަދައްކަން މިސަރުކާރުން އައްޑޫގަ އެފަށާ ބޮޑުބިޔަމަސްރޫއުދެކިބަލަ ބޮޑުދިދައެއްނެގުބް ގުއިރޯުނުދަމާބަލަ!!\nއޭޕްރީލް 14, 2019 22:44\nރީނދޫ ބާގައި މީހުން ވަގުތު ނޫސް ހާދަ ފަރުވާތެރިކަމާއެކު ކިޔައޭ. އެންމެ އަވަހަށް އެންމެ ތެދު ޚަބަރު ގެނެސްދެނީ ވަގުތު ކަން އެމީހުންނަށްވެސް އެނގޭ ވިއްޔަ. އެކަމަކު ތިބެނީ ނުކިޔާ ކަމަށް ހެދިގެން.\nއޭޕްރީލް 14, 2019 22:55\nމިސްވާ ވަރުން ނުނިދޭ\nއޭޕްރީލް 14, 2019 22:57\nވަރަށް މިސްވޭ. ރައީސް ޔާމީންގެ ހަލުވި ތަރައްގީގެ ރަން ޒަމާނުގައި އަތޮޅުތެރޭގެ ތަރައްގީއަށް މުހިއްމު ބޭނުންތަކެއް ކުރެވުނު ދައުލަތުގެ އެސެޓެއް މަހާ ޖައްރާފަކީ.\nއޭޕްރީލް 20, 2019 14:41\nކަލޯ އެއީ 2017 ވަނަ އަހަރު ގެނައި އެއްޗެއް.\nކުޅުދުއްފުށީ އެއާޕޯޓަށް ބިން ހިއްކަން


ހޯރަފުށިން ގެސްޓް ހައުސް ތަރައްޤީކުރުމަށް6ބިމެއް ބީލަމަށް ހޯރަފުށިން ގެސްޓް ހައުސް ތަރައްޤީކުރުމަށް6ބިމެއް ބީލަމަށް\nހޯރަފުށިން ގެސްޓް ހައުސް ތަރައްޤީކުރުމަށް6ބިމެއް ބީލަމަށް\nހޯރަފުށި. - ފޮޓޯ- ހޯރަފުށި ކައުންސިލް\nހޯރަފުށީގައި ގެސްޓް ހައުސް ތަރައްޤީކުރަން6ބިމެއް ބީލަމަށް ހުޅުވާލައިފިއެވެ.\nހޯރަފުށީގައި ލޯކަލް ޓޫރިޒަމް އިތުރަށް ފުޅާކުރުމަށް އެރަށު ކައުންސިލުން ކުރަމުންދާ މަސައްކަތުގެ ދަށުން މިއަހަރުގެ ކުރީކޮޅުވަނީ7ބިމެއްގައި ގެސްޓްހައުސް ތަރައްޤީކުރަން ބީލަމަށް ހުޅުވާލާފައެވެ. އެހެންނަމަވެސް އެގްރިމެންޓްގައި ސޮއިކޮށްފައިވަނީ އެންމެ ފަރާތަކާއި އެކުއެވެ.\nހޯރަފުށީ ކައުންސިލްގެ ރައީސް މުޙައްމަދު ވަހީދު ވިދާޅުވީ އޭރު ހުޅުވާލި ބިންތަކުގެތެރެއިން އަލުން6ބިމެއް ބީލަމަށް ހުޅުވާލާފައިވާ ކަމަށެވެ. ބިޑް ހުށަހަޅަން ޖެހެނީ މޭއި މަހުގެ 27ވަނަ ދުވަހުއެވެ. އަދި ހަމަ އެދުވަހު ބިޑް ހުޅުވުންވެސް ކުރިއަށްގެންދިޔުމަށް ހަމަޖެހިފައިވާ ކަމަށް ހޯރަފުށީ ކައުންސިލުން މައުލޫމާތުދެއެވެ. ގެސްޓްހައުސް ތަރައްޤީކުރަން ކުރިން ހުޅުވާލުމުންވެސް ގިނަ އަދަދެއްގެ ބަޔަކު ޝައުގުވެރިކަން ފާޅުކުރި ކަމަށް ހޯރަފުށީ ކައުންސިލްގެ ރައީސް ވަޙީދު ވިދާޅުވިއެވެ.\n"ވަރަށް ގިނަ ބަޔަކު ކުރިމަތިލި ކުރީ ފަހަރުވެސް، އެކަމަކު ކުރިމަތިލީ ފަރާތްތަކަށް ކައުންސިލުން ބޭނުންވާ ގޮތަށް އެމަސައްކަތްކުރިއަށް ގެންދެވޭނެ ކަމަށް ނުބެލެވޭތީ އެފަރާތްތަކުން އެކަހެރިވީ،" ވަޙީދު ވިދާޅުވިއެވެ.\nގެސްޓުހައުސް ތަރައްޤީކުރުމަށް ދޫކުރުމަށް ހަމަޖެހިފައިވަނީ އެކި ސައިޒުގެ ބިންތަކެވެ. މިގޮތަށް ބިންތައް ދޫކުރުމަށް ހަމަޖެއްސީވެސް ގެސްޓުހައުސް ތަރައްޤީކުރަން ޝައުގުވެރިވާ ފަރާތްތަކަށް ފަސޭހަކުރުމަށް ކަމަށްވެސް އެރަށު ކައުންސިލުން މީގެކުރިންވަނީ ބުނެފައެވެ.\nހޯރަފުށީގައި މިހާރު ވަނީ ހަތަރު ގެސްޓުހައުސްއެއް ހުޅުވާފައެވެ. އަދި އެރަށުގެ އެއަރޕޯޓު މިދިޔަ އަހަރުތެރޭ ހުޅުވާފައިވާއިރު، ފަތުރުވެރިކަން އެރަށުގައި ތަރައްޤީކުރުމަށް ގިނަ ފުރުސަތުތަކެއް ހުރިކަން އެރަށު ކައުންސިލުން ފާހަގަކުރެއެވެ.\nކޯވިޑް-19 : އުޞޫލުތަކާ ޚިލާފުވި 350 އަށްވުރެ ގިނަ މީހުން މިއަދުވެސް ޖޫރިމަނާކޮށްފި\nކޯވިޑް-19 ދިފާޢު : އިތުރު 2،310 މީހުން ވެކްސިން ފުރިހަމަކޮށްފި\nކޯވިޑް-19 : މިއަދުވެސް 1،400އަށްވުރެ ގިނަ މީހުން ޕޮޒިޓިވް، ނުރައްކާބޮޑީ މާލޭ ސަރަޙައްދުގައި\nހަރުކަށި ފިކުރުގެ ބޮޑެއް މާލެއިން ހައްޔަރުކޮށްފި\nސަލާމަތީ ޚިދުމަތްތަކުގެ އިންޓެލިޖެންސް އޮޑިޓްގެ މަސައްކަތް ވަރަށް އަވަހަށް ނިމޭނެ - ސަރުކާރު


Covidun rahkaatherivaan alhaane fiyavalhuthakaai gulhey gothun mashvaraa kohfi – Iru\nކޮވިޑުން ރައްކާތެރިވާން އަޅާނެ ފިޔަވަޅުތަކާއި ގުޅޭ ގޮތުން މަޝްވަރާ ކޮށްފި\nކޯވިޑް ކޮންޓްރޯލްކުރުމަށް އަޅާފައިވާ ފިޔަވަޅުތައް ހަރުދަނާކުރުމަށް މަޝްވަރާކުރަމުންދާކަމަށް ރައީސުލްޖުމްހޫރިއްޔާ ވިދާޅުވެއްޖެއެވެ.\nކޯވިޑް ކޮންޓްރޯލްކުރުމަށް އަޅާފައިވާ ފިޔަވަޅުތައް ހަރުދަނާކުރުމަށް މަޝްވަރާކުރަމުންދާކަމަށް ރައީސުލްޖުމްހޫރިއްޔާ ވިދާޅުވެފައި މިވަނީ ރާއްޖޭގައި ކޯވިޑް ފެތުރޭ މިންވަރު ވަރަށް ބޮޑަށް އިތުރުވެފައިވާ ދަނޑިވަޅެއްގައެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ޞާލިހު ކުރެއްވި ޓްވީޓެއްގައި ވިދާޅުވީ ރާއްޖޭގައި ކޮވިޑުގެ ޢަދަދުތައް އިންތިހާއަށް މަތިވަމުން ދިއުމަކީ ކަންބޮޑުވާކަމެއްކަމަށެވެ. އަދި ބަލިން ރައްކާތެރިވުމުގެ ގޮތުން އަޅާފައިވާ ފިޔަވަޅުތަކަށް ޚާއްޞަ ސަމާލުކަމެއް ދެއްވުމަށް އިލްތިމާސްކުރައްވާކަމަށްވެސް ރައީސް ވިދާޅުވިއެވެ.\nރައީސް ވިދާޅުވީ ކޮންޓްރޯލްކުރުމަށް އަޅާފައިވާ ފިޔަވަޅުތައް ހަރުދަނާ ކުރުމަށް މިއަދު މަޝްވަރާކުރަމުންދާކަމަށެވެ.\nމިހާތަނަށް ރާއްޖޭގައި ޖުމްލަ 30،745 މީހުން ކޮވިޑް-19 އަށް ޕޮޒިޓިވްވެފައި ވާއިރު، 25،068 މީހުން ވަނީ ބަލިން ރަނގަޅުވެފައެވެ. އަދި މިހާރު ރާއްޖޭގައި ކޮވިޑުގެ އެކްޓިވް ކޭސްތަކުގެ އަދަދު ވަނީ 5،594 އަށް އަރާފައެވެ.